
U NAŠA VREMENA UZVIŠE- 
NA MAJKA BOŽJA NA OSO- 
BITI NAČIN DAJE OSJETI- 
TI SVOJU PRISUTNOST U 
LJUDSKIM DOGAĐAJIMA 

(IVAN XXIII) 
* * * 

GOSPINA UKAZIVANJA U 
FATIMI JASAN SU DOKAZ 
TE PRISUTNOSTI. 


RAZLOZI GOSPINOG DOLASKA U FATIMU 
(PORTUGAL) 13. SVIBNJA 1917. 


Iza triju osoba presvetog Trojstva: Oca, Sina i Duha 
Svetog, bi. djevica Marija je najuzvišenija osoba. Radi 
ovog velikog dostojanstva njezine osobe, svaki dolazak bi. 
djevice Marije na zemlju jest događaj od velike važnosti 
Njezin dolazak uvjetovan je vrlo važnim razlozima i po- 
praćen je obiljem milosti. Čitatelj će u ovoj knjizi biti upu- 
ćen u te razloge i pratit će obilje milosti koje je bi. dje- 
vica Marija počela sipati odmah nakon svojih ukazivanja 
u Fatimi (Portugal) u toku ljeta 1917. godine. U ovoj uvod- 
noj riječi bit će spomenuti samo glavni razlozi Gospinog 
dolaska u Fatirnu, u Portugal, upravo u to vrijeme. 

Gospina ukazivanja u Fatimi u uskoj su vezi s prvim 
svjetskim ratom (1914-1918) i još više sa nastojanjima pa- 
pa: sv. Pija X i i naročito Benedikta XV da se dođe do 
mira. 

Sv. Pijo X, čovjek vidovit i prožet duhom Božjim, re- 
kao je kardinalima na konzistoriju održanom 25. svibnja 
1914. ovo: »Više nego ikada svijet čezne za mirom. Pa ipak 
gledamo kako se neprijateljski diže stalež protiv staleža, 
narod protiv naroda, nacija protiv nacije, i mi znamo ka- 
ko može iz te mržnje, koja se među njima sve više pro- 
dubi juje, najednom izbiti strahovit rat«. 

Iskrica koja je bila povodom da plane strahoviti rat 
planula je u Sarajevu 28. lipnja 1914., mjesec dana nakon 
proročanskih riječi sv. Pija X. 

Na konzistoriju održanom 25. svibnja 1914. među novo- 
imenovanim kardinalima nalazio se i nadbiskup iz Bolonje 
Giacomo della Chiesa. Ovaj kardinal će još iste 1914. go- 

dine naslijediti sv. Pija X pod imenom Benedikta XV. Na 
njegova ramena past će teret prvog svjetskog rata. 

Benedikt XV će u dva smjera usmjeriti svoja nastoja- 
nja oko mira u svijetu. Jedan smjer vodit će ga prema dr- 
žavnicima, a drugi prema Nebu. 

Državnicima će u više slučajeva dozivati u pamet nji- 
hovu odgovornost pred Bogom, pred svojim narodima i 
pred poviješću. Tako će 28. VII 1915. na prvu godišnjicu 
lata leći. »Naše prve rijeci, cim nam je povjerena uzviše- 
na misija mira i ljubavi, bile su upućene narodima i dr- 
žavnicima za mir. Mi smo se odlučili da posvetimo svu svo- 
ju ^aktivnost da izmirimo zaraćene stranke. Iako do sada 
naše očinske i prijateljske riječi nisu primljene srcu mi 
i dalje ostajemo čvrsti u svojoj odluci«. 

Gledajući u duhu krv koja se potocima lije po fronto- 

Tir0,a f Ga,ici -> e ’ 1 > oš da U e i da- 
lje, Benedikt XV podiže svoj glas da naglasi da je ta krv 

SLje irSle" * * k " «*•"* »"“*■ ‘ ~ 

»Zaklinjem vas u ime svelo Božje, i ime našega Oca 
nebeskoga i Gospodina, u ime presvete krvi Kristove či- 
lom smo cijenom otkupljeni, vas, koji se po Božanskoj 
providnosti nalazite na čelu zaraćenih država, da obusta- 
vite ovo strašno krvoproliće!« 

I, predviđajući osvetu za kojom vapije ova prolivena 
ki v, on im otvoreno govori: 

»Vi snosite odgovornost, strahovitu odgovornost pred 
Bogom i pred ljudima za rat i mir! Poslušajte našu mol- 
bu, očinski glas namjesnika Onoga koji je vrhovni sudac 
i pred ci, im ćete sudom polagati račun ne samo za vaša 
privatna d,ela nego i za državna!« 

Kao dalekovidan političar, on upoznaje careve i kra- 
ljeve Evrope i druge državnike da će njihovi narodi zba- 
c ti jednom sa sebe njihov okrutni jaram i postavlja im 
pitanje koje treba da ih potakne da o tom razmišljaju: 

■»Zašto ne uzeti u obzir odmah ozbiljno i savjesno prava i 
opravdane zahtjeve naroda i tako dokončati rat, kao što 
se i prije činilo u sličnim slučajevima?« 

I uzimajući u zaštitu obranu podjarmljenih, gaženih i 
izrabljivanih naroda, Benedikt XV smiono izlaže državni- 
cima gorku istinu da će najprije nestati njih sa prijesto- 
lja, jer: »Valja pomisliti 'da narodi ne umiru«. I. Benedikt 
XV nastavlja: »Kad su narodi poniženi i podjarmljeni , oni 
dršćući podnose svoj jaram i pripravljaju svoje oslobođe- 
nje predavajući od koljena na koljeho žalosnu baštinu mrž- 
nje i osvete«. 

Tim riječima kao da kaže da su prestala, vremena im- 
perijalizma kada se moglo gušiti narode vojnom silom i 
to potvrđuje ovim poznatim aksiomom: » Sreća i sigurnost 
naroda počivaju više na pravdi nego u snazi oružja i čvr- 
stoći tvrđava«. 

Dok je tako druge poticao na plemenite akcije i sam 
je poduzimao različite inicijative da bi ublažio strahote 
rata. Ne nalazeći dovoljno razumijevanja među državnici- 
ma na zemlji, Benedikt XV se obraća prema nebu. 

Uz Isusa, »Kralja mira«, Benedikt XV želi da i 
Marija, majka Isusova, bude čašćena kao »Kraljica 
m i r a«. 

Kao »Kraljicom mira« on je prvi put naziva u 
svom božičnom govoru 1915. U tom govoru on kaže. Vjera 
i povijest nas upućuju na Mariju kao na veoma moćnu za- 
govornicu i posrednicu svih milosti , kao na naš jedini spas. 
Stoga molimo čvrstim pouzdanjem: Kraljice mira, 
moli za nas!« 

Godine 1917., kada je rat već bio u svojoj trećoj godi- 
ni, i kada je Benedikt XV ostao osamljen u svojim napo- 
rima za mir, obraća se on službeno i svečano prema Mariji 
za pomoć. «U tu svrhu on moli svog državnog tajnika kar- 
dinala Gasparria da on u njegovo ime organizira po cije- 
lom svijetu molitvenu akciju s nevinom djecom na čelu da 

se oni mole Majci Isusovoj za mir. U tom dokumentu Be- 
nedikt XV naređuje da se zaziv »Kraljice mira, moli za 
nas.« uvrsti u Gospine litanije. Dokumenat je potpisan 5. 
svibnja 1917. godine. 

Ova odluka Beneđikta XV, obavezna za cijelu Crkvu, 
potakla je Mariju da javno nastupi kao »Kraljica mira«. 
Teške okolnosti u kojima se nalazio Isusov namjesnik na 
zemlji, cijela Crkva i cijelo čovječanstvo, potakle su nje- 
zino dobro srce da se vapaju Beneđikta XV odazove čim 
prije i na što jasniji način. Imajući sve ovo na pameti, mo- 
žemo shvatiti njezin dolazak u Fatimu u nedjelju 13. svib- 
nja 1917. upravo u vrijeme dok se po crkvama čitalo pis- 
mo Bnedikta XV. »Ponizna službenica Gospodnja«, kako 
Manja sebe naziva, nije oklijevala a da se smjesta ne oda- 
zove vapaju za mirom koji je bio njoj upućen. 

I javila se djeci, onako kako je to želio Sveti otac papa. 

I rekla je djeci da dolazi s Neba i da je Bog u njezine 
ruke stavio sudbinu mira. Ona dolazi, dakle, kao Kraljica 

Ovakvo tumačenje zašto se Gospa javila upravo 13. 
svibnja 1917. usvojeno je kao potpuno shvatljivo. Između 
mnogih koji su o tome pisali i govorili spomenut ćemo kar- 
dinala Tedeschinia. On je u svom govoru u Fatimi 13. svib- 
nja 1951. govoreći o Gospinom dolasku rekao: Marija je 
spremno odgovorila na molbu Beneđikta XV«. To je rekao 
pred 800.000 hodočasnika koji su sa zahvalnošću pratili 
ljubav nebeske Majke prema Sv. ocu papi, prema potreba- 
ma Crkve i prema nevoljama čovječanstva. 

ZAŠTO SE FATIMSKA GOSPA JAVILA U PORTUGALU? 

a/i Za izbor Por tugala da se u njemu javi Marija, 

Majka Božja, trebamo potražiti u povijesti te zemlje jer 
se iz proučavanja povijesti ove zemlje uočavaju odnosi iz- 
među Portugala i Marije. Ovi odnosi su njezinim dolaskom 

u Fatimu 13. svibnja 1917. svečano potvrđeni i ojačani. 

Portugal, kao samostalna zemlja, započinje svoju povi- 
jest godinom 1085. kada je počela borba njegova naroda za 
oslobođenjem zemlje od Maura i Španjolaca. Borba za o- 
slobođenje ove zemlje vođena je pod zaštitom djevice Ma- 
rije i trajala je skoro 3 stoljeća. Prva prijestolnica ove zem- 
lje grad Porto — a po njemu je cijela zemlja dobila svoje 
ime Portugal — bio je posvećen Djevici i u svom grbu no- 
sio je njezin lik s natpisom »Civitas Virginis«. 

Nju, djevicu Mariju, zazivaju Portugalci u pomoć u 
svojim bojevima za oslobođenje zemlje, i njoj posvećuju 
osvojene krajeve i gradove. Prvo ime koje oni daju svojoj 
domovini je »Terra Sanctae Mariae« (Zemlja Sve- 
te Marije). 

Godine 1138. oslobođeno je područje Serra da Aire sa 
gradovima Leiria, Santarem i Ourem. 

Godine 1139. nakon pobjedonosne bitke na bojnom po- 
lju Ouriq, nakon koje su vojnici proglasili svoga vođu Al- 
fonza za kralja, on je obavio svečanu i službenu posvetu 
Portugala blaženoj djevici Mariji. Gospin kip pred kojim 
je obavljena ova posveta čuva se i sada u bivšoj dvorskoj 
crkvi u gradu Vila Vigosa. 

Godine 1147. oslobođen je Lisabon. 

Godine 1158. oslobođeni su gradovi Palmela i Alcacer 
do Sal. 

Zaustavit ćemo se malo kod ovog posljednjeg, jer će- 
mo s njim u vezi saznati nešto zanimljivog za našu po- 
vijest. 

Glavni branitelj grada Alcacer do Sal imao je kćerku 
po imenu Fatima. Kad su vitezovi osvojili grad, zarobili su 
i ovu Fatimu. Vitez Goncales Hermingues je odmah za- 
volio tu djevojku i uzeo ju je pod svoju zaštitu. Nakon 
izvjesnog vremena rekao je djevojci da bi je rado uzeo za 
svoju ženu, ali samo pod tim uslovom ako ona dragovoljno 
pristane da pređe na katoličku vjeru. Djevojka je izjavila 

da pristaje i nakon podučavanja u vjeronauku, bila je krš- 
tena. Na krštenju je dobila ime Ouriana. Zatim je obav- 
ljeno vjenčanje uz velike svečanosti. Međutim, kako čes- 
to puta u ljudskom životu biva: iza kratke radosti nastu- 
pila je tuga i žalost: Ouriana je umrla. Pokopana je u crk- 
vi cistercita u blizini grada Ourem, u blizini svoga dvorca 
koji se i sada lijepo vidi. Njezin slučaj izazvao je pažnju 
po okolnim mjestima i svijet je išao na njezin grob. Sje- 
ćali su se njezinog prvog imena i govorili su: »Idemo Fati- 
mi«. Po tom imenu kasnije se prozvalo i mjesto gdje je 
ona pokopana istim nazivom: Fatima. 

Tokom stoljeća srušila se stara samostanska crkva, a 
kasnije je na njezinim ruševinama podignuta sadašnja 
župska crkva. U ovoj novoj crkvi nema nikakva traga na 
Fatimin grob, ali je uspomena na nju još ostala sačuvana 
u imenu mjesta — Fatima. 

Da li su kakvi naročito važni razlozi vodili nebesku 
Kraljicu da izabere ovo mjesto sa imenom tako dragim 
Arapima i svim muslimanima? Na ovo pitanje dat će nam 
odgovor ono oduševljenje s kojim su muslimani dočekali 
kip Fatimske Gospe na prolazu kroz Egipat, Indiju i Paki- 
stan, i vidjet ćemo da je nebeska Kraljica ovim izborom 
progovorila njihovim srcima. 

Pored ovog imena Fatime sačuvanog u nazivu mjesta, 
ima u istoj okolici još mnogo naselja sa arapskim prizvu- 
kom. Spomenut ćemo bar ona s kojima ćemo se uskoro 
susresti pri opisivanju raznih događaja. 

Aljustrel, selo u kojem su rođeni Franjo, Lucija i Hija- 
cinta; 

Aljubarota ( bojnc^ polje na obroncima Serra da Aire 
na kojem je 14. VIII 1385. bi. Nuno Alvares Pereira obra- 
nio nezavisnost Portugala slomivši najezdu Kastilijanaca; 

Alcobaga s glasovitim samostanom, cistercita i prekras- 
nom starom crkvom u kojoj se nalaze mnogi grobovi por- 
tugalskih kraljeva. 

U Portugalu je uvijek čašćena bi. djevica Marija. To 
je naročito došlo do izražaja u sjednici parlamenta 
11. IX 1646. Na istoj svečanoj sjednici donesena je odluka 
da se Marija u svojstvu bezgrešne Djevice izabere i potvr- 
đuje za zaštitnicu i kraljicu Portugala. Tada su svi članovi 
dvora, parlamenta ( = cortes) i predstavnici klera otišli u 
dvorsku kapelicu i tu je 'kralj Joao IV skinuo svoju krunu 
i stavio je pred onaj časni stari kip Majke Božje pred ko- 
jim je već jednom prvi kralj Portugala, Alfonzo I posvetio 
Portugal Svetoj Mariji na dan velike pobjede na bojnom 
polju Ouriq 25. srpnja 1139. nakon što su ga proglasili za 
svoga kralja. 

Kruna koju je Joao IV stavio pred Gospin kip u dvor- 
skoj kapeli u Vila Vigosa i sada se tamo nalazi na istom 
mjestu. Portugalski kraljevi više nikada nisu stavljali sebi 
krune na glavu, niti su bili krunisani: oni samo bili progla- 
šavani za kraljeve bez krunisan ja. 

Uz to spomenimo da je Joao IV izmijenio kraljevski 
grb i da je stavio u sredinu grba lik blažene Djevice kako 
gazi zmiju s natpisom: *Tutelaris regni ( Zaštitnica kra- 
ljevstva). 

Na uspomenu ovih svečanih događaja kovan je zlatni 
novac sa likom Blažene djevice. 

I sada se, nakon svega toga, može postaviti pitanje: 
Kakvo je državno-pravno značenje ovog izbora Marije bez 
istočnoga grijeha začete za zaštitnicu Portugala? 

Na ovo pitanje odgovara se: Ovo je državni čin sa me- 
đusobnim obavezama: Portugal će častiti Majku Božju kao 
svoju zaštitnicu, a ona će ga štititi i priteći mu u pomoć 
naročito kada mu zaprijeti najveća opasnost. 

Ta opasnost je započela pobjedama masona 1910. i po- 
goršala se u toku prvog svjetskog rata (1914-1918). 

Očitim znacima išlo se neminovno u susret konačnom 
slomu u Portugalu u kojem bi propala, ne samo njegova 
vjerska, nego i nacionalna i politička samostalnost. 

Imamo pred sobom jedan važan dokumenat u kojem 
je opisano stanje u Portugalu 1917. godine. To je pismo 
portugalskih biskupa, sastavljeno 1942. prigodom 25-godiš- 
nice Gospinih ukazivanja. Mi iz njega prevodimo slijedeće 
ulomke. 

»Nadošla je godina 1917. Portugal se nalazio u fazi punog progonstva, 
vjere. Jedan bezdušni zakon lišio je Crkvu njezinog skromnog imetka, ba- 
štine siromaha, zabranjivao je javno bogoslužje, progonio je vjersku obu- 
ku poput zločina i bacio je van zakona službenike oltara kao da su pa- 
rije. Crkveni redovi su bili orobljeni i prognani iz zemlje na barbarski 
način. Ime Božje bilo je zabranjeno u javnom životu, Izbačeno iz zakoni- 
ka. Mnoge crkve su bile zatvorene ili profanirane. Biskupi su bili protje- 
rani iz svojih biskupija i neki su po tamnicama plaćali za slobođii, koju 
je zakon navodno garantirao svima, što su hrabro branili Božja prava i 
svoju savjest, jer im je ta sloboda pripisana kao veliki zločin. Velik je 
broj svećenika koji su također upoznali bijedu izgnanstva i koji su u tu- 
đini morali jesti svoj gorki kruh izgona. Bilo je glasova koji su bahato 
proricali da će katolička vjera u Portugalu biti uništena. Sigurno je da 
vjera neće izumrijeti; naprotiv, jer progoni jačaju vjeru u mnogim du- 
šama koje se znaju uzdići do herojskih žrtava. Ali je, na žalost, sigurno 
i to da su mnogi otpadi ražalostili Crkvu, da se mladež nalazila u opa- 
snosti da se izgubi radi bezbožne sredine u kojoj je živjela po školama 
i radi zapreka koje su lukavo bile postavljene apostolskom radu i tako 
pravile najteže, smetnje širenju evanđelja među narodom. Portugal je u 
očima svijeta izgledao kao zemlja službenog bezboštva i da je prestao biti 
kršćanska zemlja. Nikada portugalski narod nije bio pao u toliku sramotu. 

U međuvremenu je rat silnih razmjera i nečuvenog razaranja uništavao- 
Evropu i nadaleko su odjekivali njegovi udarci. 

Portugal se našao upleten u taj strašni konflikt i njegovi su sinovi 
svojom krvlju zalijevali poljane po Flandriji i Africi. 

To je žalosna slika Portugala unutar same zemlje i na međunarodnom 
području. 

Upravo u toj godini 1917. zbio se neobični i čudni događaj koji je 
izgledao kao svitanje mile i drage svjetlosti. 

Nastupila je utješna izmjena: Portugal se pridiže iz svoga mrtvila. 

Razvoj događaja koji su uslijedili od dana 13. svibnja 1917. godine 
pa do danas je sjajan i očit dokaz da je novi duh prožeo portugalsku dušu 
i da neka nova blagoslovljena zvijezda razasipa nad nama svoj sjaj koji 
obnavlja i oživljuje.« 

Tako portugalski biskupi gledaju na dolazak Gospe u 
Fatimu u svibnju 1917. godine. 

Zaista povijest Portugala od njegovih najranijih poče- 
taka sve do 1917., zatim njegovo kritično stanje u toj go- 
dini i konačno njegov preporod nakon Gospinog dolaska, 
objašnjava njezin dolazak u to vrijeme, jer je ona došla 
upravo u ono vrijeme kada ljudska pomoć nije bila više u 
stanju da spasi tu zemlju. Godine 1917. značila je za Portu- 
gal ono kritično vrijeme u kojem je nužna intervencija vi- 
ših sila. U našem slučaju radi se o intervenciji blažene dje- 
vice Marije. Nju je portugalski narod kroz stoljeća sma- 
trao svojom zaštitnicom i to na temelju državnih ugovora. 
Ona se kao takva pokazala upravo u vrijeme kada je to bi- 
lo neodgodivo potrebno, nužno. 

ZAŠTO JE IZABRALA IRIJSKU DOLINU? 

Irijska Dolina je kraj u kojem su se zbila Gospina is- 
kazivanja 1917. To je predio između sela Fatime i sela Moi- 
te. Na portugalskom jeziku taj se kraj naziva Cova da Iria. 
I sada po cestama koje vode prema tome mjestu stoje pu- 
tokazi s natpisom: Fatima (Cova da Iria). 

Cova (čitaj kova) znači dolina, vrtača, udubina. Na vi- 
soravni Sera da Aire ima mnogo kraških dolina i livada. 
Tu svijet sije žito ili njeguje travu za kosidbu. 

Dolina koju je Gospa izabrala za pozornicu svojih uka- 
zivanja stvarno odgovara pozornici, jer ima zaokruženog 
ravnog prostora i laganog uspona. Na tom prostoru ima 
mjesta za milion hodočasnika. 

Ova dolina zove se Irijska po staroj crkvi u čast svete 
Irene (skraćeno Iria). Prema tome, Cova da Iria možemo 
prevesti: Dolina svete Irene ili Irijska Dolina. 

Ovdje želimo napomenuti da je ime Irena grčko i da 
označuje osobu koja voli mir. U tom smislu moglo bi se 

>Cova da Iria« prevesti sa »Dolinom mira«. Taj bi prije- 
vod odgovarao misiji Fatimske Gospe. 

U toj dolini imao je Lucijin otac mali posjed kamo je 
Lucija gonila ovce na ispašu. Na tom posjedu javila se 
Gospa. Ovo je važno spomenuti kad se uzmu u obzir protu- 
vjerski progoni koji su nastupili, jer je taj posjed bio pod 
zaštitom obitelji Dos Santos, i tako je mjesto Gospinih u- 
kazivanja imalo svoga zakonitog čuvara. 

ZAŠTO JE IZABRALA DJECU ZA SVJEDOKE SVOJIH 
UKAZIVANJA? 

Župa Fatima se sastoji uglavnom iz ova tri sela: Fati- 
ma, Aljustrel i Moita. To su mala gorska sela sa 30 do 50 
kuća. 

Za našu povijest važno je sada selo Aljustrel, jer u 
njemu žive osobe kojima će se javiti Gospa. Njihova su 
su nam imena već poznata. To su: Lucija, Franjo i Hija- 
cinta. 

Sada ćemo se pobliže upoznati s njima i s njihovim ro- 
diteljima, da bismo tako bolje razumjeli zašto je Gospin 
izbor pao upravo na ovu djecu. * 

Kao prvo pravilo pri ovom izboru, treba imati na pa- 
meti veliko poštovanje prema djeci koje su imali i koje 
stalno imaju Isus i Marija prema njima. O toj ljubavi Isu- 
sovoj prema djeci i o njegovoj brizi prema njima govore 
nam mnoge stranice Svetog pisma. 

Isusov postupak prema djeci najbolje je razumjela nje- 
gova sveta Majka, i zato je ona dolazeći od vremena do 
vremena na ovu zemlju birala svoje odabranike upravo 
među malom, skromnom i nevinom djecom. Tako je po- 
stupila u Lurdu, u La Saletti, u Pontmainu, a tako će po- 
stupiti 1917. u Fatimi^ i opet 1931. i 1934. u Bagnexu i Beau- 
ringu u Belgiji itđ., jer je njezina milina boraviti među 
skromnim i malenim i njoj je drag razgovor s njima. Ona 


među djecom nalazi svoje najvjernije i najhrabrije »vite- 

U Aljustrelu ona će ih naći u obitelji Dos Santos (Lu- 
ciju) i u obitelji Marto (Franju i Hijacintu). 



KAPELICA NAD MJESTOM GOSPINIH UKAZIVANJA 

U ovoj kapelici čuva se čudotvorni kip Fatimske Gospe. Lijevo od kapelice 
vidi se zgrada z a svećenike i bolesnike. Desno se vide stupovi 
Gospine bazilike. 

Antonio i Rosa Dos Santos su roditelji male Lucije a 
Manuel i Olimpia Marto su roditelji Franje i Hijacinte. Iz- 
među ove dvije obitelji postoji dvostruka rodbinska veza. 
Rosa Dos Santos je sestra Manuela Marta, a Olimpia Mar- 
to je sestra Antonia Dos Santos. Ova uska rodbinska veza 
objašnjava veliku uzajamnu privrženost i blizinu između 
Lucije, Franje i Hijacinte. 

I obitelj Manuela Marta i obitelj Antonia Dos Santos 
bile su ugledne i dobro stojeće obitelji u Aljustrelu. Manu- 


15 


el Mar to je uživao među svojim suseljanima ugled najpo- 
štenijeg čovjeka: čovjeka ispravnog pred Bogom i pred lju- 
dima, čovjeka od riječi i od srca. Njegova žena Olimpia ni- 
je zaostajala za njim u vrlinama. Bila je uzorna i brižna 
majka svoje brojne djece (njih devetoro). Franjo i Hija- 
cinta bila su joj najmlađa i zato i najdraža. Ali njena lju- 
bav nije bila slijepa i čuvstvena nego budna i razborita. 

Za obitelj Antonia i Rose Dos Santos ne možemo reći 
iste pohvalne riječi. Antonio Dos Santos je bio imućan se- 
ljak i vrlo snalažljiv u kupovanju i preprodavanju, ali je, 
na žalost, više volio gostionicu nego svoju kuću. I zato su 
svi njegovi mnogo trpjeli, a naročito njegova žena Rosa. 
Ovu čestitu ženu satrle su brige oko muža sklona piću, oko 
kćeri. Videći kako se kuća rasipa posvetila je Rosa Dos 
Santos posebnu brigu svojoj najmlađoj kćeri, maloj Luci j i, 
nastojeći da joj ova djevojčica bude odgojena po uzoru na 
djecu njezinog brata Manuela Marta u poštenju, u česti- 
tosti, skromnosti, a naročito u strahu Božjem i istinolju- 
bivosti. Za ovu ženu sklonost prema laži i pretvaranju je 
izgledala gotova propast i prava nesreća. Za nju bi lak- 
še bilo da joj njezina djeca zanijeme nego da lažu. U svo- 
joj borbi za istinom prelazila je Rosa Dos Santos više pu- 
ta granice razboritosti, a Lucija je bila žrtva neopravda- 
nog sumnjičenja. Ali upravo ova krepost — ljubav prema 
istini — bila je Luciji najpotrebnija za njezinu buduću 
misiju. 

Za bolje razumijevanje događaja koji će uslijediti, važ- 
no je da upozorimo na dob djece koja će uskoro postati 
svjedoci nebeskih viđenja. 

U vrijeme Gospinih ukazivanja 1917. godine Lucija je 
bila u desetoj godini života, Franjo u devetoj, a Hijacinta 
u osmoj. 

Ova dob odgovara i nevinosti i ozbiljnosti. To je pre- 
lazno doba života kada su djeca sposobna za velike stvari. 

UKAZIVANJA 


Prije nego se prede na Gospina ukazivanja i njezine po- 
ruke, potrebno je znati avo što slijedi: 

1. Gospina ukazivanja u Irijskoj Dolini (Fatima) 1917. 
nisu došla iznenadno. Gospini odabranici, Lucija, Hijacinta 
i Franjo, bili su već dvije godine unaprijed pripravljeni na 
ove događaje. Ovu pripravu obavio je jedan anđeo koji se 
djeci objavio kao Anđeo čuvar Portugala. 

2. Ukazivanje Anđela čuvara Portugala se objašnjava 
povijesnim razlozima slično kao i dolazak same Gospe. Por- 
tugal je, naime, u XVI stoljeću, potaknut primjerima Sv. 
pisma, državnim zakonom preporučio svoju zemlju i svoj 
narod posebnoj zaštiti Anđela čuvara ove zemlje kojemu je 
Bog u svom milosrđu podijelio dužnosti da bdije nad Por- 
tugalom. Papa, kao namjesnik Isusov na zemlji, odobrio je 
ovaj državni zakon Portugalu i njegovo je odobrenje us- 
vojeno na Nebu, jer je papi data vlast da veže i razrješuje 
i na Nebu i na Zemlji (Matej 16 9). Portugal je kroz tri 
stoljeća s velikim svečanostima slavio svoga Anđela čuva- 
ra. U XIX stoljeću jenjala je ta pobožnost uslijed protu- 
vjerskih strujanja, ali ipak spomenuti državni zakon nije 
nikad opozvan i poništen, i ostao je na snazi. I zato je An- 
đeo čuvar Portugala bdio nad tom zemljom i nadalje, iako 
su ga bili zanemarili. 

3. Ukazivanja ovog anđela i njegov postupak i riječi su 
obavi jeni takovom tajanstvenošću da je mnogim piscima 
o tim događajima izgledalo umjesnije da o njima ne pišu 
opširno, ali nakon govora što ga je kardinal Roncalli (bu- 
dući Papa Ivan XXIII održao u Fatimi 13. svibnja 1956. 
u kojem je opširno govorio o tom anđelu) sada (a naroči- 


2 Fatima 

to u ovo ekumensko vrijeme) mi s udivljenjem gledamo 
na postupak Anđela čuvara Portugala. 

4. Sve uspomene na ukazivanje Anđela čuvara Portu- 
gala u toku 1915. i 1916. i za\im Gospina ukazivanja 1917. 
Lucija je sabrala i opisala u četiri bilježnice koje se sada- 
čuvaju u arhivu biskupije u Leiriji. Mi ove uspomene i ove 
bilježnice nazivamo »Memoarima«. Svoje »Memoare« napi- 
sala je Lucija po izričitoj želji i zapovijedi leirijskog bis- 
kupa koji je želio da uspomena na ove događaje bude zapi- 
sana i tako sačuvana za budućnost. Lucija je vjerno i is- 
kreno u duhu poslušnosti izvršila ono što se tražilo od nje. 
Ove bilježnice su napisane 1936., 1937. i 1941. godine. Pri 
sastavljanju ove knjige mi smo se služili ovim bilježnica- 
ma koje nam je na poslugu dao sadašnji leirijski biskup 
Joao Pereira Venancio. 

Svakog tko čita Lucijine »Memoare« zapanjuje pamće- 
nje s kojim Lucija donosi doslovno riječi koje je čula ođ 
Anđela čuvara Portugala i od bi. dj. Marije. Evo njezine 
izjave s tim u vezi: 

»Ne znam kako je to. Bog dragi koji dijeli darove kako se njemu svi-, 
đa dao mi je dar pamćenja i zbog toga on sam zna kako je. Meni se čini 
da postoji razlika između naravnih i nadnaravnih stvari, jer dok govorimo 
s kakvom običnom osobom, mi govorimo i skloni smo da odmah zaborav- 
ljamo što se reklo, dok naprotiv ove stvari — bilo da smo čuli ili vidjeli 
— ostaju usječene u našu dušu da ih nije lako zaboraviti.« 

UKAZIVANJA ANĐELA ČUVARA PORTUGALA 

Počinjemo sa ukazivanjima Anđela čuvara Portugala 
onako kako ih je opisala Lucija u svojim »Memoarima«. 

PRVO UKAZANJE 

Bila je godina 1915. Ljetno doba. Lucija je pošla sa svo- 
jim drugaricama (među njima je Terezija Matias) da ču- 
vaju ovce. Već su otišle daleko od svog sela Aljustrela i 

popele su se na glavicu brda zvanu Loca do Cabeco. Tu će 
se odmarati. Djeca uživaju u lijepom pogledu što se s toga 
mjesta širi daleko naokolo. Oni vide svoje rodno selo i ku- 
će u njemu. Vide put kroz Dolove (= Valinhos) kroz koje 
su prošli između mnogobrojnih maslina. Na lijevo vidi se 
Fatima sa svojom crkvom a na brdu malo dalje nazri jeva 
se crkvica drage Gospe (Nossa Senhora de Ortiga). Tu je 
Gospa u stara vremena dala kruha jednoj siromašnoj dje- 
vojčici. Daleko od ove crkvice vide se visoki vrhunci zvani 
Cordeiros. Iza njih je Španjolska. Na lijevu stranu od Fa- 
time put vodi u selo Moita. I tu se vidi mala crkva. Veoma 
je stara i ruševna. Moita je selo fatimske župe. Od Moite 
put se penje na vrhove Sera da Aire prema zapadu. Tu 
ima nekoliko vjetrenjača. Njihova velika krila pokreće vje- 
tar s oceana. Ocean se ne vidi ali se naslućuje njegova bli- 
zina. S te strane dolaze zimi guste magle, kiše i jaki vje- 
trovi. Na lijevu stranu od vjetrenjača vodi put za župu 
Svete Katarine. Tako djeca okom kruže preko Serra da 
Aire. Ako produže putem kojim su došli spustit će se u 
Cova de Iria. Tamo je lijepo ovce čuvati, ali sada neće 
tamo. I dok su bili u vedrom raspoloženju evo nekakvog 
viđenja. 

Dajemo riječ Luciji: »Iznad drveta u dolini koja se ste- 
rala do naših nogu pojavio se kao neki oblak bjelji od sni- 
jega, nešto providnog, a imalo je oblik ljudski. 

Drugarice su me upitale šta je to i ja sam im rekla da 
ne znam. 

Slijedećih dana to se ponovilo još više od dva puta. 
Ovo ukazivanje ostavilo mi je u duši neki utisak kojega ne 
bih zneila objasniti. Taj je utisak počeo iščezavati, i mislim 
da bi s vremenom sasvim iščeznuo da nisu nastupili doga- 
đaji koji su mu uslijedili«. 

Tako Lucija opisuje ovo viđenje u toku 1915. godine. 

Iz događaja koja su uslijedila 1916. f a koja ćemo mi 
uskoro navesti, vidi se da je Anđeo čuvar Portugala ovim 

neodređenim ukazivanjem samo htio upozoriti na blizinu 
nadnaravnog svijeta. On je potakao djecu da o tome misle 
i da se tako izdaleka spremahu za veće stvari. 

U međuvremenu i Lucija će poodrasti i biti sposobnija 
da više shvati i bolje upamti. 

Novi dolazak Anđela čuvara Portugala zbio se 1916. go- 
dine. Zbio se na istom mjestu gdje i prvi. I to u proljeće, 
Toga dana bili su na okupu samo njih troje budućih oda- 
branika: Lucija, Hijacinta i Franjo. Oni će ubuduće stalno 
biti skupa. 

Toga dana došli su njih troje na Loca do Cabego, tu su 
užinali i zatim su po svom običaju izmolili Gospinu kru- 
nicu. Ovce su mirovale. 

A tada se zbilo viđenje. 

DRUGO UKAZANJE 

»Ugledasmo, piše Lucija u svojim »Memoarima«, u ne- 
koj udaljenosti svjetlo bjelje od snijega nad stablima koja 
su se nalazila pred nama prema istoku; svjetlo je imalo 
oblik ljudski; bilo je prozirno, sjajnije od kristala kad kroz 
njega prođu sunčane zrake, što se svjetlo više približavalo, 
jasnije smo uočavali ljudske oblike. Bili smo iznenađeni i 
na pola izvan sebe i nismo ništa govorili. 

Došavši do nas reče on: 

»Nemojte se bojati!« 

»Ja sam Anđeo mira!« 

»Molite sa mnom!« 

I kleknuvši na zemlju sagne čelo sve do tla. 

Potaknuti nadnaravnom silom učinili smo i mi isto i 
ponavljali smo riječi koje smo čuli da on govori: 

»Moj Bože, ja vjerujem u te, klanjam ti se, ufam se u 
tebe i ljubim te! Molim te da oprostiš onima koji ne vje- 
ruju u tebe, koji ti se ne klanjaju, koji se ne ufaju u tebe 
i koji te ne ljube!« 

Nakon što je tako triput ponovio, ustane i progovori: 

»Ovako se molite!« 

»Srce Isusovo i Srce Marijino pažljivo slušaju vaše 
molitve«. 

I iščeznu. 

Atmosfera nadnaravnog svijeta koja nas je okruživala, 
bila je tako intenzivna, đa smo skoro zaboravili na svoju 
vlastitu egzistenciju duže vremena, nalazeći se u istom po- 
ložaju u kojem nas je on ostavio i ponavljajući uvijek is- 
tu molitvu. U sebi smo osjećali prisutnost Božju na tako 
intenzivan i intiman način, da se nismo usuđivali ni razgo- 
varati među sobom. 

I slijedećeg dana smo se još uvijek osjećali obavijeni 
u istoj atmosferi, koja je, međutim, počela postepeno išče- 
zavati«. 

Ovako je Lucija opisala prvi dolazak anđela u toku 
1916. godine. 

Drugi dolazak zbio se u toku ljeta te iste godine. 
TREĆE UKAZANJE 

Zbog velikih ljetnih vrućina vraćala su se djeca s ov- 
cama kući. Ostavili bi tada ovce da planduju u hladu a 
oni bi se igrali u vrtu Lucijinih roditelja. Tu ima duboki 
bunar sa svježom i živom vodom. Pokriven je i zaštićen. 
Pokraj njega nalazi se krošnjata smokva i nekoliko staba- 
la badema (mandula). Zgodno mjesto za odmor i igru. 

Jednoga dana, dok su se djeca tako tu igrala, dođe i 
on, Anđeo čuvar Portugala. Zaneseni u svoju igru, djeca 
nisu ni primijetila njegov dolazak i iznenadiše se kad vi- 
dješe da on tu stoji i da ih gleda. A on — kao već njima 
dobro poznati prijatelj — upita ih jednostavno: 

»Šta radite?« 

U tom pitanju, međutim, kao da ima neki prigovor dje- 
ci što se igraju kada svijetom rat hara i kada njihova do- 

movina toliko stradava. Zato ih odmah, nakon pitanja, o- 
pominje na molitvu i govori im: 

»Molite se!« 

1 kao da to nije dosta, ponavlja: 

»Molite se mnogo!« 

Djeca se trebaju ustrajnom i žarkom molitvom spre- 
miti za buduće planove. Zato im anđeo otkriva: 

»Srce Isusovo i Srce Marijino imaju s vama planove 
za milosrđe«. 

Zatim im reče: 

»Prinašajte Svevišnjem neprekidno molitve i žrtve!« 

»Kako ćemo se žrtvovati, upitah«, piše Luci ja u svo- 
jim »Memoarima«, opisujući ovaj drugi dolazak. 

Anđeo ih pouči: »Žrtvujte se u svemu što vam bude 
moguće i prikazujte te žrtve s nakanom da dadnete zado- 
voljštinu za grijehe s kojima je Bog vrijeđan i kao molbu 
za obraćenje grešnika. Privucite tako mir nad svoju domo- 
vinu. Ja sam njezin Anđeo čuvar, Anđeo Portugala«. 

Da upotpuni svoju poduku o primanju i podnašanju 
žrtava i o njihovoj koristi, anđeo daje djeci još i ovaj 
savjet: 

»Naročito primajte i podnašajte one žrtve koje će vam 
Gospodin poslati«. 

Kao da im kaže: Znam da ćete se rado odazvati ovom 
pozivu na žrtve i da ćete u svom zanosu tražiti načine kako 
bi se što bolje žrtvovali, pa ćete dapače činiti i pokornička 
djela. To je lijepo od vas, ali ipak treba paziti na način i 
na mjeru. Vi se naročito vježbajte u tome da podnašate 
poteškoće i žrtve koje vam nadođu same od sebe, jer to 
su one koje šalje Gospodin: njih primiti, znači slušati Gos- 
podina. 

Mi ćemo uskoro vidjeti koliko je bio potreban ovaj 
savjet, jer će se ovo troje zanosne djece dati na pokornič- 
ka djela koja nadilaze njihpvu snagu, tako da će ih i sama 
Gospa upozoriti na blaži postupak. 

Bilo je potrebno zatim upozoriti ove buduće pokornike 
na opasnost u koju vodi samovoljna pokora, jer se u toj 
opasnosti našao i sam Isus nakon svoga posta u pustinji 
kada mu je prišao sotona da ga kuša i da ga navede na 
oholost i taštinu. Kao što je Isus odbio sotonu riječima 
da treba samo Bogu služiti i njemu se pokoravati, tako i 
anđeo ističe tu misao da su Bogu najdraže one žrtve koje 
mi primamo iz njegove ruke. 

Iz Lucijinih »Memoara« vidimo dasu djeca odlično 
shvatila anđelovu pouku o žrtvovanju. Ona, naime, piše: 

»Ove riječi anđela zasjale su u našoj duši poput svjet- 
la u kojem smo razumjeli tko je Bog, koliko nas ljubi i 
da želi da ga i mi ljubimo; u čemu je vrijednost žrtve i 
kako je ona draga Bogu i da on iz obzira na nju obraća 
grešnike. Zbog toga smo od toga časa počeli prikazivati 
Gospodinu kao žrtvu sve što nam je moglo poslužiti za 
mrtvenje, ali nismo tražili i izmišljali načine za mrtvenje 
i pokoru, osim što smo satima klečali na zemlji nićice 
ponavljajući molitvu koju nas je anđeo bio naučio«. 

S ovim riječima Luci ja završava opis ovog anđelova 
dolaska. 


ČETVRTO UKAZANJE 

Ponovni dolazak Anđela čuvara Portugala zbio se kon- 
cem rujna ili u listopadu iste godine. 

Luci ja piše u svojim »Memoarima« da je toga dana 
čuvala ovce s Franjom i Hijacintom na Loca do Cabe^o. 
Evo kako ona opisuje to viđenje: 

»Tu smo izmolili našu krunicu i onu molitvu koju nas 
je Anđeo čuvar naučio prigodom svoga prvog dolaska. 

Dok smo bili tu, pojavi se on po treći put noseći u ruci 
kalež i nad njim hostiju iz koje su kapale kaplje krvi u ka- 

Iež. On ostavi kalež i hostiju da stoje u zraku čvrsto, pros- 
tre se na zemlju ničice i ponovi triput ovu molitvu: 

»Presveto Trojstvo, Oče; Sine, Duše Sveti, klanjam ti 
se dubokim poklonom i prinosim ti predragocjeno tijelo, 
krv, dušu i božanstvo Isusa Krista prisutnog u svetištima 
na zemlji kao nadoknadu za uvrede, svetogrđa i nehaj nosti 
kojima je on sam uvrijeđen i molim te obrati bijedne greš- 
nike poradi beskonačnih zasluga presvetog Srca Isusova 
i bezgrešnog Srca Marije!« 

Zatim ustane, uzme ponovo kalež i hostiju i dadne hos- 
tiju meni, a ono što je bilo u kaležu dadne piti Hijacinti 
i Franji govoreći u isto vrijeme: »Uzmite tijelo i pijte krv 
Isusa Krista kojega nezahvalni ljudi strašno vrijeđaju. Na- 
stojte dati zadovoljštinu zbog njihovih zločina i utješiti 
svoga Boga«. 

Ponovo se prostre na zemlju ničice i ponavljao je s 
nama više od 3 puta istu molitvu: O Presveto Trojstvo itd. 
i iščeznuo je. 

Potaknuti nadnaravnom silom koja nas je obuzimala 
oponašali smo anđela u svemu, tj. spuštali smo se na ze- 
mlju ničice kao i on i ponavljali smo molitve koje je on 
govorio. Snaga Božje prisutnosti bila je tako intenzivna, 
da smo gubili svijest i gotovo prestajali živjeti. Izgledalo 
je da gubimo tjelesne radnje kao da nas prema njima no- 
si ista nadnaravna sila koja nas je na to poticala. Mir i 
sreća koju smo osjećali bili su veliki, ali samo intimno, 
u duši potpuno koncentriranoj u Bogu. Kbnulost fizička, 
koja nas je obarala, bila je također velika«. 

Iz ovog lijepog i sažetog Lucijinog opisa vidimo da je 
Anđeo Portugala ovaj put nastupio kao svećenik koji di- 
jeli sv. Pričest, »kruh anđeoski«. (Iz života svetaca poznato 
je zaista da su im anđeli donosili svetu Pričest). 

Ovaj put anđeo je donio svetu Pričest pod obje pri- 
like i dao je Luci j i svetu hostiju, a Franji i Hijacinti dao 
je da piju iz kaleža. 

Ovakav postupak je neobičan kod rimokatolika, ali je 
uobičajen u Rusiji kod pravoslavnih: tamo se maloj djeci 
koja još nisu bila na sv. Pričesti, daje presveta Krv Isuso- 
va, a onima koji su se već pričestili, daje se sveta Hostija, 
sveto pričešće. Anđeo je, dakle, podijelio svetu pričest po 
ruskom obredu. 

S tim u vezi odmah ' trebamo upozoriti da Sveta Sto- 
lica odobrava i dopušta ove obrede ruske crkve. 

Razumije se da ovo podjeljivanje svete Pričesti po 
ruskom obredu ispunjava zahvalnošću i oduševljenjem ne 
samo ruske svećenike sjedinjene sa Svetim ocem papom, 
nego i odvojenu braću, jer u tome postupku oni svi vide 
veliku ljubav Fatimske Gospe s kojom ona prati i odo- 
brava njihove časne obrede. Mi ćemo uskoro saznati još 
mnogo više o toj njezinoj brizi i ljubavi prema Rusiji. 

Prije podjeljivanja svete Pričesti anđeo je obavio du- 
boki poklon presvetom Trojstvu i prikazao je presvetom 
Trojstvu Isusovo tijelo i krv, njegovu božansku i čovje- 
čansku narav, i sve to kao zadovoljštinu i nadoknadu za 
grijehe svijeta. Tako čini i svećenik pri ofertoriju (prikaz- 
bi) i nakon podizanja. 

Obojica, dakle, i anđeo i svećenik ističu presveto Troj- 
stvo, jer se bez nauke o presvetom Trojstvu ne može shva- 
titi kršćanska vjera uopće a posebno tajna Utjelovljenja i 
Otkupljenja. Bez presvetog Trojstva ne može se objasniti 
ni tajna grijeha, tj. kako se postizava oproštenje grijeha. 

Ove tajne dolaze do izražaja u svakom svetištu, a po- 
sebno će doći do izražaja u svetištu Fatimske Gospe i za- 
to Anđeo Portugala, koji pripravlja djecu na Gospin do- 
lazak njima o tom govori; i ne samo njima, nego i milio- 
nima hodočasnika koji će tamo poći, kao i milionima vjer- 
nika koji će o tom samo čuti ili čitati. 

Tako su završena ukazivanja Anđela čuvara Portugala 
i njegove priprave za dolazak i ukazivanje bi. dj. Marije. 

UKAZIVANJA BL. DJEVICE MARIJE U IRIJSKOJ 
DOLINI 

PRVO GOSPINO UKAZIVANJE 

U nedjelju 13. svibnja 1917. pošli su Franjo, Lucija i 
Hijacinta na ranu misu, koja je uglavnom i određena za 
školsku djecu, za čobane (= pastire) i za osobe koji neće 
moći prisustvovati svečanoj pučkoj misi oko podne. Iza sv. 
mise vratili su se kući, doručkovali i zat^im su pošli s ov- 
cama na pašu. Toga dana otišli su u Irijsku Dolinu (Coca 
da Iria) gdje je Lucijin otac imao lijep posjed. 

Razdragani ljepotom prirode i svečanim mirom dana 
Gospodnjeg, djeca su se igrala upravo na mjestu gdje se 
sada nalazi Gospina bazilika. Lucija se sjeća da su od ka- 
menja pravili kuće. Tako su oni već tada »postavili temelj 
buduće bazilike«. 

Pred podne djeca su založila nešto od svoje hrane, za- 
tim su izmolili krunicu kao i obično i nastavili su s igrom. 

U nastavku opis van ja poslužit ćemo se vjerno Luciji- 
nim »Memoarima«. 

Ona piše: 

»Igrajući se sa Hijacintom i Franjom, ugledasmo na- 
jednom kao neko svjetlo (sijevanje). 

Rekoh tada svojim rođacima: Bilo bi bolje da pođemo 
kući: sijeva, a može doći i grmljavina. 

Tako je. 

I počeli smo se spuštati s Glavice goneći ovce prema 
cesti. Kada smo došli po prilici na po puta niz Glavicu 
do jedne velike česmine koja je tu bila (opaska: i sada se 
tu nalazi) ugledasmo sijevanje po drugi put, i kad smo 
pošli još nekoliko koraka naprijed, ugledasmo nad jednom 
malom česminom neku Gospođu svu obučenu u bijelo, sjaj- 
niju od sunca, a oko sebe je širila sjaj . . . 

Zaustavili smo se iznenađeni viđenjem. Nalazili smo 
se tako blizu da smo bili unutar svjetla koje je nju okru- 

živalo i koje je ona širila jedno metar i po udaljenosti, 
više ili manje. 

Tada nam naša (draga) Gospa reče: 

— Nemojte se bojati, ja vam ne činim zlo. 

— A odakle ste Vi?, upitah je. 

— Ja sam iz Neba. 

— A što želite Vi od -mene? 

— Došla sam vas zamoliti da dolazite ovdje kroz šest 
mjeseci uzastopce trinaestog dana u ovaj isti sat. Tada ću 
vam reći tko sam i što želim. A zatim ću se povratiti ovdje 
još jednom sedmi put. 

— A hoću li ja također doći u Nebo? 

— Da, hoćeš! 

— A Hijacinta? 

— Također! 

— A Franjo? 

— Također, ali će morati izmoliti mnogo krunica. 

Tada se dosjetih da upitam za dvije djevojke koje su 
umrle prije malo vremena. Bile su moje prijateljice i do- 
lazile u moju kuću učiti šivanje s mojom starijom ses- 
trom. 

— A Marija Das Neves, je li već u Nebu? 

— Da! Jest! 

— A Amalija? 

— Ostat će u čistilištu do konca svijeta. 

— Hoćete li se žrtvovati za Boga i podnašati sve po- 
teškoće, koje vam on bude htio poslati, u svrhu zadovolj- 
štine za grijehe kojima je on uvrijeđen i kao poniznu mol- 
bu za obraćenje grešnika? 

— Da! Hoćemo! 

— Morat ćete mnogo pretrpjeti, ali milost Božja bit 
će vaša pomoć. 

Izgovarajući ove posljednje riječi »milost Božja itd.« 
ona otvori po prvi put svoje ruke i obasja nas svjetlošću 
tako intimnom, nalik na odsjev koji je iz nje izlazio; u toj 

smo svjetlosti vidjeli sebe u Bogu — a on je bio ta svjet- 
lost — jasnije nego što se vidimo u najboljem ogledalu. 
Tada, potaknuti unutarnjim poticajem, padnemo na kolje- 
na i ponovimo vrlo pobožno: 

O presveto Trojstvo, ja ti se klanjam! Moj Bože, moj 
Bože, ljubim te u presvetom Sakramentu! 

Kada su prošli prvi trenuci, naša (draga) Gospa reče: 

Molite! Molite krunicu svakog dana da postignete 
mir u svijetu i svršetak rata! 

Tada se počela mirno uzdizati, dižući se prema Istoku, 
sve dok se nije izgubila u beskrajnim daljinama«. 

Ovako je Lucija opisala prvo ukazivanje Blažene Dje- 
vice Marije. 

O DOGAĐAJIMA KOJI SU SE ZBILI NAKON PRVOG 
UKAZIVANJA 

Nakon Gospinog odlaska djeci se činilo kao da se vra- 
caju iz nekog dalekog kraja i bilo im je čudno da ovce još 
uvijek mirno pasu, kao da se nije ništa dogodilo i da je 
sve kao i prije. J 

Ustanove zatim da je Franjo Gospu samo vidio, ali da 
nije cuo njezina glasa; da je Hijacinta i vidjela i čula; i da 
je Lucija, ne samo čula i vidjela, nego i razgovarala. Ova 
okolnost će kasnije mnogo pridonijeti da se ustanovi isti- 
nitost Gospinih ukazivanja i vjerodostojnost djece kao svje- 
doka. 

Na Lucijinu preporuku bilo je odlučeno da se o tom 
nikom ništa ne govori, ali je ipak Hijacinta sve ispričala 
svojoj majci, a ona nekim drugim i tako je uskoro cijelo 
selo saznalo za Gospina ukazivanja u Irijskoj dolini. Vijest 
o tom pronijela se ubrzo i po okolnim selima. I odmah su 
nastupili prvi prigovori puni nepovjerenja i sumnjičenja, 
a s njima u vezi i prve žrtve koje su morali podnijeti Gos- 
pini svjedoci. Ali bilo je i oduševljenja, pa će 13. VI, pri- 

godom drugog ukazivanja, već biti na okupu u Irijskoj Do- 
lini oko 50 osoba. To su prvi hodočasnici. 

Među ovima nalazila se Marija Dos Santos Carreira sa 
svoja dva sina: Josip je bio slijep, a Ivan, mladić od 17 
godina, bio je sakat u koljenima. Živjela je vrlo siromašno. 
Čim je čula za ukazivanje u Irijskoj Dolini — i da bi to 
mogla biti Majka Božja — pohitjela je onamo s puno vje- 
re i nade da će joj, ako to zaista bude Majka Božja, ona 



RODITELJI FRANJE I HIJACINTE 


i pomoći. (O tom, kako je njezina nada ostvarena, govorit 
ćemo kasnije kada budemo opisivali čudesno ozdravljenje 
Ivana koji sada radi kao šef prodavaonice svijeća u Fa- 
timi, a koji nam je o svemu tome — kao živi svjedok — 
mnogo ispričao). 

Od drugih osoba spomenut ćemo još i 14 djevojčica 
koje su s Lucijom primile prvu svetu pričest i tako ostale 

s njom u prijateljstvu. One su pošle s Luci j om da je prate 
i da budu uz nju prigodom ovog drugog ukazivanja. 

Jedni idu od potrebe i nevolje, kao Marija Dos Santos 
Carreira; drugi iz čiste pobožnosti, kao onih 14 djevojčica; 
a treći iz radoznalosti. 

DRUGO GOSPINO UKAZIVANJE 

Ono se zbilo u predviđeno vrijeme i na označenom 
mjestu: u Irijskoj Dolini, na česmini, 13. lipnja oko podne. 

Već smo spomenuli da je s Lucijom, Hijacintom i Fra- 
njom došlo i 14 djevojčica. Jasno je da danas nisu gonila 
ovce na pašu, jer su pošla na poziv Gospin. 

Spomenuli smo i Mariju Dos Santos Carreira i druge 
žene. Među njima krila se i Luci j ina majka da vidi da li 
Luci ja laže. Ona se boji da se sve to ne izvrgne naopako: 
u tom slučaju mogli bi razočarani hodočasnici navaliti na 
njihovu kuću da se osvete zbog varanja, a sigurno je da 
bi i djeca stradala. 

Djeca su u veselom društvu, s vedrim pogledom i s 
pouzdanjem došla do Irijske Doline oko 11 sati i odmah se 
približila maloj česmini. Sada predajemo riječ Luci j i da 
nam opiše daljnji tok događaja. 

Ona piše: 

»Nakon što smo izmolili krunicu sa Hijacintom, Fra- 
njom i drugim prisutnim osobama vidjesmo ponovo od- 
sjev svjetla koje se približavalo (mi smo ga zvali sijeva- 
njem) i odmah zatim našu dragu Gospu nad česminom, 
sve isto onako kao i u svibnju. 

— Što želite od mene?, upitah. 

— Želim da dođete ovdje 13. slijedećeg mjeseca, da 
svakog dana molite krunicu i da naučite čitati. Zatim ću 
reći šta želim. 

Zamolila sam za ozdravljenje jednog bolesnika. 

— Ako se obrati, ozdravit će u toku godine. 

— Zamolila bih vas da nas uzmete u nebo. 

— Da, Hijacintu i Franju uzet ću ubrzo, ali ti ostaješ 
tu još neko vrijeme. Isus se želi poslužiti s tobom da me 
se upozna i uzljubi. On želi da u svijetu uspostavi pobož- 
nost prema mome Bezgrešnom Srcu. 

— Ostajem li ovdje sama? Upitah žalosna. 

— Ne, kćerko! Je li ti vrlo teško? Nemoj klonuti du- 
hom. Ja te nikad neću napustiti. Moje Bezgrešno Srce bit 
će tvoje utočište i put koji će te odvesti sve do Boga. 

Dok je govorila upravo ove posljednje riječi, ona otvori 
ruke i obasja nas po drugi put odsjevom silnog svjetla. 
Izgledalo nam je kao da smo uronjeni u Bogu. Izgledalo je 
da se Hijacinta i Franjo nalaze u onom dijelu svjetla što 
se diže prema Nebu, a ja u onom što se širi nad zemljom. 

Na desnoj ruci naše drage Gospe nalazilo se srce tr- 
njem ovjenčano, a izgledalo je da je to trnje zabodeno u 
njega. Razumjeli smo da je to Bezgrešno Srce Marijino 
teško uvrijeđeno zbog grijeha čovječanstva, i koje je že- 
ljelo zadovoljštinu«. 

Tu prestaje Lucijin izvještaj, ali ga Marija Dos Santos 
Carreira nadopunjuje svojim uspomenama. 

Ona je izjavila da je skupa sa drugim prisutnim oso- 
bama vidjela nad česminom mali oblačić koji se pri koncu 
ukazivanja počeo dizati prema nebu idući u smjeru Istoka. 
Svijet je pratio njegovo uzdizanje pogledom i povicima: 
Još ga vidim! Eno ga! Dok nisu utvrdili da ga više ne vide. 
Zatim su se svi razišli kućama vrlo zadovoljni sa svim što 
su toga dana vidjeli u Irijskoj Dolini. 

Međutim, s tim nije bilo zadovoljan župnik u Fatimi, 
i još istog dana (13. VI) pozvao je dječje roditelje da mu 
dođu sutra na razgovor i da povedu djecu sa sobom. 

Sa Luci j om je pošla njezina majka, jer otac nije po- 
kazivao interesa za ta ukazivanja, niti je rado pohađao cr- 
kvu, ni župski ured. 

Hijacintu i Franju dopratio je njihov otac: ovaj se, 
naime ; čestiti čovjek odmah od početka stavio u obranu 
svoje djece, jer je vjerovao u njihovu istinoljubivost. 

Župnik je ispitao djecu, a zatim je upozorio roditelje 
da budu na oprezu s njima, jer da se i sotona zna prika- 
zivati. 

Da je pravo ukazivanje , objašnjavao je on, Gospa bi 
trebala poslati djecu njemu da ga obavijeste o svemu. (Mi 
ćemo iz kasnijih razlaganja uočiti da Gospa nije slala dje- 
cu svećenicima, jer je htjela poštediti svećenike od neu- 
godnosti u koje bi oni upali u ono bezbožno vrijeme da 
su se zalagali za njezina ukazivanja. Ona je tu brigu po- 
vjerila portugalskom narodu, i on će zaista svojom vje- 
rom, svojom pobožnošću i svojim energičnim stavom ob- 
raniti nju i njezino svetište u Fatimi). 

Pomisao na sotonu i njegove varke mnogo je mučila 
Luci ju i njezinu majku. Lucija se već kolebala da li će 13. 
VII poći na ugovoreni poziv i zato je odlučila da, ako po- 
đe, zamoli Gospu da joj kaže svoje ime i da kakvim čudom 
potvrdi istinitost svojih ukazivanja. 

Bog je u svojoj mudrosti dopustio da ova misao na 
sotonu drži u budnosti ovo troje odabrane Gospine djece, 
da ih ta pomisao pripravi na stvari koje će im biti objav- 
ljene 13. VII. 

Tako vidimo kako je ova pomisao na sotonu bila od 
koristi djeci i Gospi, a na štetu sotone. 

Strah pred sotonom koji je bio obuhvatio Luci ju dr- 
žao je također i njezinu majku. Zato će Lucija skupa sa 
svojom majkom i s majkom Hijacinte ponijeti blagoslov- 
ljene svijeće sa sobom, kako to preporučuju crkveni pro- 
pisi, kada (13. VII) pođu u Irijsku Dolinu. 

Tamo će oni zateći do 3.000 hodočasnika. 

treće gospino ukazivanje 

Gospin treći dolazak opisan je u Luci j inim »Memoari- 
ma« ovako: 

»Malo vremena nakon što smo stigli u Irijsku Dolinu 
i približili se česmini kroz veliko mnoštvo naroda, dok smo 
molili krunicu, ugledasmo, uobičajeni sjaj, a zatim našu 
dragu Gospu nad česminom. 

— Šta želite od mene?, upitah. 

— Želim da dođete ovdje 13. slijedećeg mjeseca; da na- 
stavite sa molenjem krunice svakog dana u čast Gos- 
pe svete krunice da bi se ostvario mir u svijetu i ko- 
nac rata, jer ga samo ona može ljudima osigurati. 

— Zamolila bih vas da nam kažete tko ste i da učinite 
kakvo čudo, da bi svi povjerovali da nam se vi uka- 
zujete. 

— Nastavite da dolazite ovdje svakog mjeseca. U listo- 
padu ću reći tko sam i što želim i učinit ću čudo 
koje će svi moći vidjeti, da bi povjerovali. 

Tada sam uputila (Gospi) nekoliko molbi, a ne sje- 
ćam se koje su bile. čega se sjećam jest to da je na- 
ša draga Gospa rekla da je nužno moliti krunicu da 
bi se postigle milosti u toku godine. Zatim je (Gos- 
pa) nastavila. 

— Žrtvujte se za grešnike i recite često, a naročito ka- 
da učinite kakvu žrtvu: »Isuse, neka ovo bude tebi 
za ljubav i za obraćenje grešnika i kao nadoknada 
za uvrede nanesene Bezgrešnom Srcu Marijinom!« 

Govoreći ove posljednje riječi, Gospa je ponovo otvorila 
svoje ruke kao i u prošla dva mjeseca. 

Izgledalo je da sjaj prolazi kroz zemlju i mi vidjesmo 
nešto slično plamenom moru. Uronjeni u vatru komešali 
su se demoni i duše u ljudskom obličju zažarene poput že- 
rave, a crne ili poput bronze. Plameni jezici skupa sa ob- 
lacima dima — a to je sve iz njih izlazilo — podizali su 
ih u vis, a zatim su lagano padali u neredu na sve strane 

poput varnica u velikim požarima. I čuli su se krikovi bolni 
i jecaji očajni^ zastrašavajući, da se drhtalo od straha. (Vje- 
rojatno sam pri ovom pogledu uzviknula ono »Joj!« — što 
kažu da su čuli). 

Demoni su se razlikovali svojim strašnim i odvratnim 
oblicima užasnih i nepoznatih životinja, a bili su prozirni 
kao kad se užari crni ugalj. Prestrašeni podigosmo oči pre- 
ma našoj dragoj Gospi kao da želimo pomoć, a ona nam s 
dobrotom i tugom reče: 

— Vidjeli ste pakao kuda idu duše nesretnih grešnika. 
Da bi ih zaštitio, Bog želi ustanoviti u svijetu pobožnost 
prema mome Bezgrešnom Srcu. Ako ljudi učine ono što ću 
vam reći, bit će spašene mnoge duše i imat će mir. 

Rat će se uskoro završiti; ali ako ljudi ne prestanu 
vrijeđati Boga, nastat će drugi, gori, za vladanja Pija XI. 

Kada ugledate noć obasjanu nekim nepoznatim svjet- 
lom, znajte da je to veliki znak što vam Bog daje da će 
uskoro ratom kazniti svijet zbog njegovih zlodjela, zatim 
glađu i progonima protiv Crkve i svetog Oca. 

Da bih ga spriječila, doći ću i zamoliti da se obavi po- 
sveta Rusije mome Bezgrešnom Srcu i da se ide na pričest 
prvim subotama u svrhu nadoknade. 

Ako se ljudi odazovu mojim molbama, Rusija će se 
obratiti; ako ne, ona će raširiti svijetom svoja kriva nače- 
la, izazivajući pobune i progone Crkve. 

Dobri će biti mučeni. 

Sveti Otac će morati mnogo pretrpjeti. 

Neki narodi će biti uništeni. 

Konačno će ipak trijumfirati moje Bezgrešno Srce. 

Sveti otac će mi posvetiti Rusiju; ona će se obratiti i 
svijetu će biti poklonjeno neko izvjesno razdoblje mira. 

U Portugalu će vjera biti uvijek uščuvana, . . . itd. . . . 

Ovo ne govorite nikomu*, ali Franji možete reći. 

* Ovu zabranu Gospinu nazvala su djeca tajnom. Oni će zbog te tajne 
mnogo trpjeti. 

Kada molite krunicu recite iza svakog otajstva: 

»Moj Isuse, oprosti nam naše grijehe, očuvaj nas od 
ognja paklenog, privedi u raj sve duše, a osobito one ko- 
jima je najpotrebnije tvoje milosrđe«. 

Sada je nastupila kratka šutnja i ja upitah: 

— Više ništa ne tražite od mene? 

— Ne, danas ne tražim ništa više od tebe. 

I tada se kao i obično počela uzdizati u smjeru Istoka 
sve dok nije iščezla na beskrajnom obzorju neba«. 

Tako je Lucija pisala Gospino treće ukazivanje. 

Mi ćemo ovaj opis upotpuniti sa primjedbama Manu- 
ele Marta, oca Franje i Hijacinte, koji je stajao tik do 
djece. 

On kaže da je vidio sivkasti oblačić koji se spustio na 
česminu i tu stajao cijelo vrijeme dok su djeca razgova- 
rala s Gospom. 

Od razgovora čuo je samo neko zujanje slično zujanju 
pčela. 

Primijetio je i to da je neki oblak prekrio sunce, čim 
je Gospa došla, i da je cijelo vrijeme njezinog boravka pi- 
rio svježi vjetar. 

Čuo je Luciju koja je uzdisala: »Joj! Naša draga Gos- 
pa!« To su čuli i drugi prisutni. 

Gospin odlazak iz Irijske Doline bio je popraćen la- 
ganom grmljavinom i laganim potresom zemlje. 

Ovaj znak bio je namijenjen onim brojnim hodočas- 
nicima koji su s velikom pažnjom pratili tok ukazivanja. 

Mi ćemo i kasnije u mnogim drugim zgodama vidjeti 
kako Gospa iskazuje pažnju prema hodočasnicima. 

Nakpn ovoga ukazivanja oni su se u miru razišli svo- 
jim kućama, a djeca su se u pratnji svojih roditelja vra- 
tila u Aljustrel. 

O DOGAĐAJIMA KOJI SU SE ZBILI NAKON III 
UKAZIVANJA 


Mjesec dana koji je prošao od 13. srpnja do 13. kolo- 
voza bio je za Gospinu djecu mjesec duhovnog usavršava- 
nja. Oni su, naime, pred svojim očima imali strašnu sliku 
pakla kamo polaze duše nesretnih grešnika, ako im se tko 
ne smiluje i spasi ih svojim žrtvama. Ova težnja za spaša- 
vanjem pretvorit će ovo troje male djece u velike pokor- 
nike, kako ćemo to vidjeti kasnije. 

— Zašto Isus i Marija ne pokažu grešnicima pakao, 
da se obrate? pitali su se oni međusobno. 

Na to pitanje Isus je već odgovorio svojom pričom o 
bogatom čovjeku i siromašnom Lazaru, a nalazi se u Evan- 
đelju svetog Luke u poglavlju 16. 

Hodočasnici koji su 13. srpnja prisustvovali trećem 
ukazivanju — a bilo ih je oko 3.000 — raznijeli su vijest 
o tom daleko preko granice Serra da Aire. I novine su već 
počele o tom pisati: Gospina ukazivanja u Irijskoj Dolini 
poprimaju javni karakter i zato će 13. VIII nastupiti in- 
tervencija državne vlasti. 

Susret državne vlasti sa nadnaravnim svijetom pred- 
stavljao je uvijek nešto ozbiljnog i tajanstvenog, a često 
puta i tragičnog, o čemu nam najbolje svjedoči Isus pred 
Poncijem Pilatom. Nešto sličnog će se ponoviti i s Gospi- 
nim odabranicima kada ih pozovu državne vlasti na odgo- 
vornost. 

ČETVRTO GOSPINO UKAZIVANJE 

Ono se trebalo zbiti 13. VIII, ali su toga dana Gospini 
vidioci bili u zatvoru. O tom ćemo pisati opširnije kasnije. 
Kada su djeca bila puštena na slobodu, ukazala im se Gos- 
pa neočekivano 19. VIII. Evo opisa: 

»Dok smo išli, Franjo, njegov brat Ivan i ja, piše Lu- 
ci ja, prema mjestu zvanom Valinhos, osjetismo da se pri- 
bližava nešto nadnaravnog i da nas to obavija. 

Naslućujući da bi se mogla pojaviti naša draga Gospa 
i žalosna što nema Hijacinte tu da je vidi, zamolila sam 
njezinog brata Ivana da je otiđe pozvati. 

Budući da se on nećkao poći, obećala sam mu dva 
novčića, i on je tada potrčao. 

U međuvremenu opazim s Franjom odsjev svjetla što 
smo ga mi nazivali sijevanje. U to je stigla i Hijacinta, i 
časak zatim ugledasmo našu dragu Gospu na česmini. 

— Što želite od mene? 

— Želim da nastavite ići u Irijsku Dolinu 13. i da nas- 
tavite moliti krunicu svakog dana. Posljednjeg mjeseca ću 
učiniti čudo da svi povjeruju. 

— Što želite da se učini s novcem što ga narod ostav- 
lja u Irijskoj Dolini? 

— Napravite dvoja nosila. Jedno ponesi ti sa Hijacin- 
tom i još dvije djevojčice obučene u bijelo, a drugo neka 
ponese Franjo sa još tri dječaka. Novac sa nosila neka bu- 
de za svetkovinu Gospe svete krunice, a što preteče neka 
bude za pomoć kapelici koju će trebati napraviti. 

— Željela bih vas zamoliti za ozdravljenje nekih bo- 
lesnika. 

— Dobro, neke ću ozdraviti u toku godine. 

(I poprimivši žalostan izgled:) Molite, molite mnogo i či- 
nite žrtve za grešnike koji odlaze u pakao, jer nema niko- 
ga da se žrtvuje i da se moli za njih. 

I počela se uzdizati u smjeru prema Istoku, kako je 
već inače običavala«. 

Tako Luci ja završava ovo četvrto Gospino ukazivanje. 

Za uspomenu na ovo ukazivanje Luci ja je ustrgla jed- 
nu grančicu sa česmine na kojoj je stajala Gospa. Kada 
je ona tu grančicu donijela kući, sva se kuća odjednom 
ispunila nekim vanredno ugodnim mirisom. Njezini rodi- 

telji iznenađeni ovim nepoznatim, ali divnim mirisom pro- 
mijenili su svoj stav prema Luciji i prestali su je sumnji- 
čiti i progoniti. 

O DUŠEVNIM PROMJENAMA KOJE SU NASTUPILE 

KOD LUCIJE, FRANJE I HIJACINTE U VEZI SA 
GOSPINIM UKAZIVANJIMA 

U životu Gospine djece mnogo su značile ove tri sed- 
mice od 19. VIII do 13. IX. Bili su to dani teških pokora 
tjelesnih. Na ove pokore poticao ih je Gospin poziv da se 
žrtvuju za spašavanje duša koje su u opasnosti da se iz- 
gube zauvijek, jer nema koga da im pomogne. 

Kratki boravak u tamnici uputio je djecu u stvarnost 
moralne bijede i u nužnost Gospinih zahtjeva za žrtvama. 
Ta svojim su očima vidjeli pakao kamo idu ti nesretnici. 

Ovo troje odabrane djece odgovorit će svim zanosom 
svoje mlade dobi pune nevinosti i svetosti. 

Oni često, vrlo često, ponavljaju anđelovu molitvu, ba- 1 
čaju se ničice na zemlju i govore: Moj Bože, ja vjerujem -u 
te, klanjam ti se, ufam se u te i ljubim te. Molim te da 
oprostiš onima koji ne vjeruju u te, koji ti se ne klanjaju 
i koji te ne ljube. 

Usred ljetne žege oni satima trpe žeđ i ne piju vodu. 

Slatko voće, smokve, grožđe — djeci toliko drago (ko- 
risno i potrebno) — oni ga poklanjaju drugima. 

Često se puta odriču također i kojeg zalogaja svoje 
skromne hrane. 

Oni prelaze dapače na mrtvljenje tijela i osjetnim pred- 
metima, predmetima koji zadavaju bol i muke. Kao pri- 
mjer spominjemo koprive i uže (konop) koje su nosili na 
svom tijelu danju i noću. Ovo uže zadavalo im je mnogo 
muke, a naročito noću, jer je strugalo njihovu mladu kožu. 

Iz onoga što ćemo uskoro saznati prigodom slijedećeg 

Gospinog ukazivanja, vidimo da se na Nebu vodilo ozbilj- 
no računa o ovim žrtvama, kao što je to u skladu sa ci- 
jelom naukom Svetog pisma. 

PETO GOSPINO UKAZIVANJE 

Peto Gospino ukazanje zbilo se 13. rujna. Evo kako 
Lucija opisuje taj događaj: 

»Kada se približilo vrijeme ukazivanja, pošla sam ta- 
mo, sa Hijacintom i Franjom okruženi mnoštvom osoba 
koje su nas teškom mukom propuštale da idemo. Putevi 
su bili prepuni ljudi. Svak nas je želio vidjeti i s nama 
govoriti. Nije se tu gledalo na ljudski obzir. Mnoge osobe, 
dapače gospoda i gospođe, probijale su se kroz mnoštvo 
koje nas je okruživalo, i bacale su se na koljena pred na- 
ma moleći da iznesemo Gospi njihove nevolje. Drugi, koji 
nisu uspjeli doći do nas, vikali su iz daleka: Za ljubav 
Božju, molite Gospu da mi ozdravi sina, sakat je! 

Ili: Neka ozdravi i moga, slijep je! 

Ili: I moga, gluh je! 

Druge su govorile: Neka mi povrati sina, muža: otišli 
su u rat. 

Ili: Neka obrati jednog grešnika! 

Neka mi dadne zdravlje, bolujem od sušice! i tako da- 
lje, i tako dalje. 

Tu su izlazile na vidjelo sve bijede jadnog čovječan- 
stva. 

Neki su vikali sa stabala gdje su se bili popeli da nas 
vide na prolasku. 

Odgovarajući jednima da hoćemo i pružajući ruku dru- 
gima da im pomognemo da se dignu iz prašine na zemlji, 
uspjeli smo stići tamo zahvaljujući naročito nekoj gospodi 
koja su nam otvarala put kroz mnoštvo. 

Kada sada čitam u Novom zavjetu one uzbudljive i 
divne prizore pri dolasku našeg Gospodina kroz Palestinu, 

sjećam se ovih što mi ih je Gospodin dao da vidim još 
kao djevojčica na našim jadnim putevima i stazama izme- 
đu Aljustrela i Irijske Doline i zahvaljujem se Bogu prina- 
šajući mu vjeru našeg dobrog portugalskog naroda i raz- 
mišljam šta bi ovaj učinio kad bi pred njega došao sam 
Isus, kada se tako baca na koljena pred troje skromne 
djece samo zato što im je ukazana milost da govore s Maj- 
kom Božjom. 

Konačno smo stigli u Irijsku Dolinu do česmine i po- 
čeli smo s narodom moliti krunicu. Malo zatim opazili smo 
odsjev svjetla i s njim u vezi našu dragu Gospu na čes- 
mini. 

Gospa je rekla: — Nastavite moliti krunicu da bi po- 
stigli konac rata. 

U listopadu će doći također i naš Gospodin, žalosna 
Gospa, Karmelska Gospa, sveti Josip i djetešce Isus da 
blagoslove svijet. 

Bog je zadovoljan s vašim žrtvama, ali ne želi da nosite 
konop po noći; nosite ga samo danju. 

— Zamolili su me da od vas izmolim mnoge stvari: 
ozdravljenje nekih bolesnika, jednog gluhonijemog . . . 

— Dobro je, neke ću ozdraviti, a druge ne. U listopadu 
ću učiniti čudo da bi svi povjerovali. 

I počela se uzdizati, a zatim je iščezla kao i obično«. 

Ovim riječima završava Luci ja opis Gospinog petog 
ukazivanja. 

Mi ćemo ga upotpuniti sa primjedbama očevidaca koji 
su toga dana vidjeli neke posebne i čudne znakove i pojave 
u vezi s Gospinim dolaskom i odlaskom. 

Prema izjavi velečasnog Ivana Quaresime t koji je pri- 
sustvovao tom prizoru sa još 4 svećenika, saznajemo da su 
gotovo svi hodočasnici vidjeli bijeli oblačić koji dolazi od 
Istoka; on ga je nazvao »Gospina kola«. Vidjeli su kako 
se taj oblačić spustio nad česminu i tu ostao dok je trajao 
razgovor s Gospom. Još su primijetili da je odmah sunce 

počelo gubiti svoj žar i da je zrakom nastupila svježina. 
Dok je trajao Gospin razgovor, sunce je sve više i više gu- 
bilo svoj sjaj u tolikoj mjeri da su se na nebu pojavile 
zvijezde. 

Pri odlasku Gospinu počele su padati iz zraka neke 
latice obojene duginim bojama. 

Ove pojave sa suncem.su priprava za najavljeno čudo 
u listopadu. 

Gospina najavljivanja da će doći žalosna Gospa, Kar- 
melska Gospa, treba shvatiti da će se ona pojaviti u tim 
obličjima; isto tako i za pojavu Isusa. 

PRIPRAVE ZA POSLJEDNJE UKAZIVANJE 

Vrijeme od 13. IX do 13. X prošlo je kao priprava za 
Gospino posljednje ukazivanje s kojim je bilo skopčano 
obećanje o nekom čudu na temelju kojega će svi trebati 
prihvatiti za ozbiljno njezina ukazivanja i njezine poruke. 

Za ovaj događaj počeo se pripravljati cijeli Portugal. 
Tomu su mnogo pridonijele razne novine, a još više hodo- 
časnici koji su prepričavali svoje doživljaje i svoje utiske. 
To je potpuno odgovaralo željama blažene djevice Marije 
koja je svojim ukazivanjima u Irijskoj Dolini (Fatimi) 
htjela pružiti svoju pomoć toj zemlji koja je nju službeno 
i prema državnim propisima izabrala za svoju zaštitnicu. 

Kako se povećavao broj hodočasnika neka nam posvje- 
doči ovaj prikaz: 

13. V 0 

13. VI = 50 

13. VII = 3.000 

13. VIII = 18.000 

13. IX = oko 30.000 

13. X = oko 70.000 

Portugal je sklon alarmantnim i tragičnim vijestima. 
Da 12. i 13. listopada nisu padale jake i hladne kiše bilo bi 

hodočasnika mnogo više od 70.000. — Ove kiše su smanjile 
broj hodočasnika na broj koji je dovoljan da posvjedoči 
za istinitost, a odstranjeni su oni koji bi bili suvišni i koji 
bi svojom prisutnošću bili možda na štetu drugima. 

Gledajući kako mnogobrojni ljudi dolaze odasvuda (pa 
i iz vrlo udaljenih krajeva Portugala) prema Irijskoj Do- 
lini i prolaze kroz Aljustrel, roditelji Franje i Hijacinte 
bili su u velikom strahu za svoju djecu, a još mnogo više 
Lucijini roditelji, napose njezina majka. 

ŠESTO GOSPINO UKAZIVANJE 

Evo kako ga Lucija opisuje: 

»Pošli smo iz kuće dosta rano, jer smo računali na 
zadržavanje na putu. Naroda je bilo mnogo, a kiša je pa- 
dala pljuskom. 

Moja majka, bojeći se da je ovo posljednji dan moga 
života, pošla je da me prati, a srce joj je bilo rastrgano 
zbog nesigurnosti. 

Na putu smo doživjeli prizore iz prošlog mjeseca, ali 
u većem broju i uzbudljivije. Ni blato po putovima nije 
sprečavalo ljude da se ne bacaju na koljena u vrlo poniz- 
nom i molećem stavu. 

Kada smo stigli u Irijsku Dolinu do česmine, potaknuta 
nutarnjim poticajem, zamolila sam narod da zatvori kišo- 
brane da se moli krunica. Malo zatim vidjesmo odsjev 
svjetla i s tim u vezi našu dragu Gospu na česmini. 

— Što želite od mene? 

— Želim ti reći da se ovdje napravi kapela na moju 
čast, jer ja sam Kraljica svete krunice. 

Nastavite stalno svakog dana moliti krunicu! 

Rat će se uskoro završiti i vojnici će se ubrzo vratiti 
svojim kućama. 

— Imala bih mnogo stvari zamoliti vas: da ozdravite 
te i te bolesnike, da obratite grešnike itd. 

Dobro! Jedne ću ozdraviti a druge ne. Potrebno je 

da se poprave i da mole oproštenje za svoje grijehe. (I 
poprimivši vrlo žalostan izgled, reče): »Neka ljudi više 
ne vrijeđaju Boga našeg Gospodina, jer je već mnogo uv- 
rijeđen«. 



ANĐEO PORTUGALA 

dijeli sv Pričest Franji, Hijacinti i Luciji na mjestu Loca do Cabego. 
U dnu slike vidi se selo Aljustrel. 

I otvorivši svoje ruke učini da iz njih sinu odsjev pre- 
ma suncu i dok se ona uzdizala, usmjerivao se odsjev nje- 
zinog sjaja prema suncu. 

Eto razloga zbog čega sam ja poviknula da se pogleda 
na Sunce. 

Ja nisam imala nakanu da izazivam pažnju svijeta t jer 
o njemu nisam ni vodila računa. To sam učinila potaknuta 
nekom nutarnjom silom koja me na to poticala. 

Kada je naša draga Gospa iščezla na beskrajnom ob- 
zorju neba, ugledasmo kraj Sunca svetog Josipa s djeteš- 
cem Isusom i našu dragu Gospu obučenu u bijelu haljinu 
s plavim plaštem. Izgledalo je da sveti Josip i Djetešce 
blagoslivljaju narod praveći rukama znak križa. 

Malo zatim, kada je nestalo ovoga prizora, ugledala 
sam našeg Gospodina i našu dragu Gospu koja je naličila 
na žalosnu Gospu. 

Izgledalo je da Isus blagoslivlja narod na isti način 
kao i sveti Josip. 

Kada je iščezla ova slika, izgledalo mi je da vidim našu 
dragu Gospu u obliku sličnom našoj dragoj Gospi od Kar- 
mela«. 

Ovim' riječima Luci ja završava svoj opis Gospinog uka- 
zivanja 13. listopada 1917. To je bilo njezino šesto i pos- 
ljednje ukazivanje u Irijskoj Dolini. 

SUNCE POTVRĐUJE GOSPINA UKAZIVANJA 

Kada se završilo Gospino ukazivanje, uslijedilo je najav- 
ljeno čudo, čudna igra sunca i drugi čudni znakovi, ali 
Lucija nije o tome pisala. Ti znakovi, naime, određeni za 
širu publiku, za hodočasnike, nisu ulazili u krug njezinih 
viđenja; oni su zapravo trebali potvrditi istinitost njezinih 
viđenja i Gospinih ukazivanja. 

Na temelju izjava mnogih svjedoka, vidi se da su mno- 
gi hodočasnici (a ne svi!) vidjeli dolazak Gospinog obla- 

čiča i njegovo zadržavanje nad česminom i na koncu nje- 
gov odlazak prema Istoku, kao što je to bilo i tokom pre- 
đašnjih ukazivanja. 

Vidjeli su zatim (i to svi!) kako se sunce naglo pojavilo 
u svom sjaju i da je taj sjaj počeo ubrzo tamniti a s njim 
i sunčev žar. Zatim se sunce počelo spuštati prema zemlji 
vrteći se oko sebe i raspršujući razne boje. Spustilo se 
blizu glava. Smrtni strah je obuzeo sve prisutne. 

»Koža nam se ježila«, govorio je i meni otac jednog 
mladomisnika iz Lisabona > pričajući mi o tom prizoru što 
ga je i sam doživio. 

Sunce se tako spuštalo i dizalo tri puta. 

Svijet je mislio da nastupa sudnji dan. 

Zatim se sunce ustalilo na horizontu i poprimilo je 
svoj redovni izgled. 

Nijedan opservatorij nije zabilježio ovu »igru sunca«, 
premda su je vidjeli svi hodočasnici u Irijskoj Dolini i 
još mnogi drugi u udaljenosti od 40 kilometara. 

Kada su se oni malo smirivali od ovoga prizora koji 
je pokazivao moć Fatimske Gospe, hodočasnike je čekalo 
novo iznenađenje: svima su odijela bila čista i suha. Ovo 
je znak Gospine pažnje i zahvalnosti prema hodočasnici- 
ma koji su i usprkos kiši i blatu pošli Njoj u susret. 

Sličan prizor, ali mnogo veći i važniji, imamo u povi- 
jesti židovskog naroda. Tu, naime, na tri mjesta čitamo 
da su Židovima haljine i obuća ostale uščuvane kroz 40 
godina njihovog boravka u pustinji (Knj. obnovljenog za- 
kona 8, 4). Bog, koji ih je pozvao u pustinju, brinuo se za 
njihovu hranu, odijelo i obuću. 

GODINE BORBE (1917 — 1922) 


Godine borbe počele su još iste 1917. odmah nakon 
prvih Gospinih ukazivanja i trajale su do 1922., kada su 
prestale. 

Borba o kojoj je govor odnosila se na samu činjenicu 
Gospinih ukazivanja, zatim na djecu koju je Gospa pn> 
brala za svoje svjedoke, i onda na mjesto gdje se Gospa 
ukazivala, pa i na hodočasnike koji su tamo dolazili. 

U toj borbi sudjelovali su, čudno je reči, na prvom 
mjestu roditelji same djece i mjesni župnik, a zatim su 
nastupile mjesne vlasti kojima su se pridružili novinari. 
Budući da je ta borba poprimila sve veće razmjere i sve 
oštrije oblike, u tu borbu nastupile su i državne vlasti i 
vojska. Nosioci ove borbe protiv Gospinih ukazivanja bili 
su uglavnom masoni. Njihove spletke bile su zaista lukave 
i opasne. U borbi je konačno nastupio i sam sotona di- 
rektno. 

Borba je vođena na sve moguće načine: lukavstvom, 
sumnjičenjem, zastrašivanjem, ucjenjivanjem, vojnim mje- 
rama, bacanjem bombi, rušenjem. 

Svećenstvo, od koga se moglo očekivati da će zauzeti 
pozitivan stav u prilog Gospinih ukazivanja, ostalo je po 
strani i zbog razumljivih razloga držalo se rezervirano i 
pasivno. 

Prave svoje branioce našla je Gospa u malim, skrom- 
nim ljudima. Oni su uz cijenu velikih žrtava izdržali ne 
samo u vrijeme borbe (od 1917 do 1922) nego i u vrijeme 
kada su crkvene vlasti preuzele inicijativu u svoje ruke i 
kada su nastupile godine kušnje ( od 1922 do 1939). Uz 
pomoć ovih skromnih ljudi, svojih pravih vitezova, izni- 
jela je Gospa, ta vječna pobjednica, svoju pobjedu i u Fa- 

timi. Tako je i ovom zgodom došlo do izražaja načelo da 
Bog bira malene i neuke. 

Poteškoće na koje su oni nailazili bile su brojne, raz- 
novrsne i dolazile su sa svih strana, a počele su još onog 
istog dana kada im se Gospa ukazala po prvi put 13. svib- 
nja 1917. godine. 

Hijacinta je o tom ukazivanju prva progovorila mis- 
leći da će svojim vijestima o »lijepoj Gospi obučenoj u 
svjetlo« obradovati svoju majku. Međutim, te vijesti nisu 
izazvale radost u kući } nego zabunu i nepovjerenje. Kako 
bi mogla Olimpija Marto (tako se zvala Hijacintina maj- 
ka) ta mirna i razborita žena povjerovati da se Franji i Hi- 
jacinti ukaže presveta djevica Marija, kada ta djeca još 
nisu bila ni na prvoj svetoj pričesti a ne znaju još dobro ni 
vjeronauk? U svojoj skromnosti ona je s pravom mislila 
da ta milost ne može zapasti njezinu djecu i zato im nije 
povjerovala. 

Sutradan otišla je o tom obavijestiti Luci j inu majku, 
jer je čula da je Lucija glavna. 

Rosa Dos Santos (tako se zvala Lucijina majka) imala 
je još manje razloga da povjeruje u istinitost Hijacintinih 
riječi. 

Na to nepovjerenje poticala ju je na prvom mjestu 
njezina žestoka narav, koja je u svemu tražila točnost i 
istinu. Ona je znala da je život težak i pun poteškoća, sum- 
nja, nesigurnosti, varki i laži. 0 tom ima svakodnevno is- 
kustvo sa svojim mužem (zove se Antonio) koji zanema- 
ruje posao, djecu i kuću i rado odlazi u gostionicu među 
dangube, s njima se zadržava, a nešto i popije. Ona ostaje 
kod kuće i bori se sa starijim kćerkama (Marijom Tere- 
zi] om, Karolinom i Glorijom), koje bi se rado lijepo obukle 
i rado željele otići u društvo. Njezin sin Manuel je u Fran- 
cuskoj na bojnom polju. Sve ove brige iscrpile su njezine 
živce i njezine lijepe snove, pa kako bi sad mogla povjero- 
vati da se njezinoj Luciji javlja nebeska Kraljica? Ona je 

tu vijest shvatila kao veliku laž svoje Luci je, jer je uviđa- 
la i znala da je to dijete sposobno za mnogo čega — pa i 
za veliku laž. Smatrala je da bi ta vijest mogla biti na 
propast njezinoj kući, ionako nesigurnoj i u slabim ruka- 
ma, i zato je odlučno stala u obranu kuće^ a protiv Lu- 
ci je i njezinih pričanja o Gospi. U tom su je podržavale i 
njezine starije kćeri. 

Tako će »Gospina djeca« (da tako nazovemo ove njezi- 
ne odabranike) naići na prve poteškoće kod svojih majki. 

Očevi su nastupili s manje uzbuđenja. Manuel Marto 
se mirno opredijelio na stranu djece, jer je znao da Franjo 
i Hijacinta nikad nisu lagali, niti da imaju razloga sada 
lagati. Zato je on s pravom zaključio da djeca ne lažu ni 
sada kada govore o neobičnim ukazivanjima, kao što nisu 
lagala ni prije kada su govorili o običnim stvarima. A u 
čemu se sastoje ta neobična ukazivanja, u to on nije ulazio 
prepuštajući pozvanijim da o tom raspravljaju i očekujući 
od vremena da i ono kaže svoju riječ. 

Lucijin otac se pokazao u početku potpuno indiferen- 
tan, da ne kažemo i neprijateljski raspoložen. 

Luci ja je mnogo pretrpjela radi ovakvog stava svojih 
roditelja, jer je bila proganjana, sumnjičena, udarana i pre- 
zirana. Ipak ona u svojim »Memoarima« piše za svoju maj- 
ku ove lijepe riječi: »Majka je bila ozbiljna, stroga, pobož- 
na i uravnotežena, ali se stalno protivila svakoj pomisli na 
ukazivanja i viđenja, i tako je po Božjoj providnosti pos- 
tala glavnom osobom za istinitost ukazanja«. 

Ova je žena, tj. Luci j ina majka, glavnu borbu vodila 
sa suseljanima iz Aljustrela koji su s nepovjerenjem i sum- 
njičenjem primili vijest da mala Lucija Dos Santos ima 
neka viđenja, da joj se Gospa ukazuje i da ona razgovara 
s njom. 

Vijest o ukazivanjima u Irijskoj Dolini brzo se razni- 
jela dalje od Aljustrela i po ostalim selima Fatimske župe. 
I počeli su dolaziti strani ljudi da čuju, da vide, da se 

raspitaju, da se preporuče. Zbrka, poteškoće i opasnosti po- 
stojale su iz dana u dan sve veće f jer je stalno pristizao 
sve veći broj stranaca, ne samo iz okolice Fatime i sa 
Serra da Aire, nego i iz udaljenih i vrlo dalekih krajeva i 
gradova Portugala. 

Uzbunili su se i masoni. 

Koga okriviti za ono što se događa u Irijskoj Dolini? 

Svećenike? — Ne, jer očito nemaju nikakvog udjela 

u tom. 

Narod? — On ne čini nikakvog izgreda. 

Ono troje djece? — Oni su još premaleni da bi mogli 
biti krivi. 

Njihovi roditelji? — Oni doduše nisu krivi, niti imaju 
udjela, ali se preko njih ipak može onemogućiti daljnji 
razvoj događaja. 

Do ovoga zaključka došao je kotarski načelnik u Ou- 
remu u čijem se području nalazi fatimska župa. On se zo- 
ve Artur Oliveira Santos. Bio je član masonske lože u 
Leiriji. 

Nastojeći spriječiti ili onemogućiti predviđeno Gospi- 
no ukazivanje za mjesec kolovoz (13. VIII) on je naredio 
da mu 11. VIII dođu Lucija, Franjo i Hijacinta skupa sa 
roditeljima. 

Roditelji su se odazvali pozivu i pošli su. Od djece su 
poveli samo Luci ju, jer je ona bila najstarija i glavna, a 
Franjo i Hijacinta su ostali kod kuće, jer je za njih bilo 
preteško da prevale put od 30 kilometara. 

Kotarski načelnik je ukorio roditelje da zanemaruju 
odgoj svoje djece i preporučio im da bolje paze na njih. 

Od Lucije je tražio da mu otkrije tajnu koju je Gospa 
13- VII saopćila djeci. Lucija je odgovorila samo jednom 
rječju: »Ne!« i s tim se svršio sav razgovor s njom. Dijete 
je davalo tako jasne znakove otvorenosti i odlučnosti da 
nije bilo izgleda da bi se što moglo postići. 


4 Fatima 

Sa ispitivanjima on će nastaviti 13. VIII. Na lukav na- 
čin on je toga dana, kada su upravo djeca polazila u Irij- 
sku Dolinu u susret Gospinim ukazivanjima, prevario tu 
djecu i odveo ih u Vila Nova de Ourem, u zatvor. U zatvoru 
su djeca zadržana tri dana i bila su podvrgnuta teškim 
mučenjima i teroru. 

Borbu protiv Gospinih ukazivanja preuzele su mason- 
ske lože u Leiriji i Santaremu. 

Dne 23. X 1917. došli su masoni iz Santarema i okolnih 
mjesta sa načelnikom općine Salvador (Antonijem Fialho) 
do Irijske Doline, posjekli su česminu t pokupili pobožne 
predmete i ostale uspomene što je narod tu ostavio i sve 
su to odnijeli u Santarem. 

Sutradan (24.X) bili su ti predmeti izloženi na gledanje, 
a zatim je napravljena »procesija« kroz grad i pjevale su 
se ružnim glasom Gospine litanije. Sve je to ostalo zapi- 
sano na vječnu uspomenu u mjesnim novinama »Diario de 
Noticias«. 

Možda ih je na taj bogohulni čin potakla teška poli- 
tička situacija nastala u zemlji poslije izbora koji su odr- 
žani 14. X 1917. Na tim izborima u Lisabonu su masoni iz- 
gubili 95.000 glasova, isto tako i u Leiriji. To je bio veliki 
i neočekivani poraz za ove bezbožnike, jer su ih pobijedile 
stranke sklone vjeri. 

Nama već poznati list »O Seculo« piše da je do ovoga 
poraza došlo na prvom mjestu »krivnjom Djevice« (»falta 
da Virgem«), jer da je ona svojim ukazivanjima u Fatimi 
privukla za sebe simpatije portugalskog naroda. 

Ohrabreni ovim uspjehom na izborima, katolici iz San- 
tarema su još teže podnosili da im pobijeđeni masoni ta- 
ko javno i skandalozno vrijeđaju njihovu Zaštitnicu na 
Nebu. U svom protestnom pismu ministru unutrašnjih dje- 
la oni izvještavaju o toj svetogrdnoj procesiji kada je »čas- 
ni kip Djevice, koja je kroz sva razdoblja povijesti uvijek 
blagotvorno bdjela nad sudbinom našeg naroda, bio iz- 

vrgnut kao cilj najodvratnijim i nikada očekivanim i straš- 
nim uvredama«. Oni nadalje pišu ministru da ih na to nu- 
ka svijest odgovornosti za učinjeno svetogrđe: » Da nismo 
ovo učinili i da nismo dali zadovoljštinu našim vjerskim 
osjećajima i našoj povrijeđenoj časti, dali bismo pravo do- 
maćim ljudima i strancima da nas smatraju najvećim ku- 
kavicama i najgorim nitkovima među Portugalcima«. I na 
koncu svoga pisma oni upozoravaju ministra da ovakva 
javna svetogrđa i profanacije mogu i običavaju biti uzro- 
kom teških kazna za one narode koji dozvoljavaju da se 
takva što čini. Ovaj protest katolika iz Santarema potpisao 
je i dr Almeida Ribeiro. 

Slični protesti stizali su sa svih strana. 

Protuvjerska vlada, koja je prije dva mjeseca progna- 
la u progonstvo biskupa iz Porto (D. Antonio Baroso), sa- 
da se bojala za svoj opstanak. 

Srušena je 5. XII 1917. godine. 

Šef nacionalističke revolucije dr Sidonio Pais nastojao 
je ispraviti nepravde učinjene vjeri i Crkvi. Na prvom 
mjestu pobrinuo se da bude uspostavljen dobar odnos sa 
Svetom Stolicom. Narod ga je podržao svojim povjerenjem 
i svojim glasovima: od 550.000 predanih glasova bilo ih je 
500.000 za dobar odnos sa Sv. Stolicom. 

Dne 14. VII 1918. obnovljeni su diplomatski odnosi sa 
Svetom Stolicom i u Lisabon je došao papin nuncij. 

Još prije bili su dokinuti zakoni upereni protiv dje- 
lovanja Crkve u Portugalu i opozvana su nepravedna ogra- 
ničenja. Sada se ponovo vraćaju u Portugal prognani bis- 
kupi, redovnici i redovnice, biskupima su vraćena sjeme- 
ništa i ostala crkvena imovina. 

Toga dana (13 svibnja 1920) primijenjene su vrlo stro- 
ge mjere protiv hodočasnika u Irijskoj Dolini. Inicijativa 
je došla od ministra unutrašnjih poslova, a nakon oštre 
kampanje u novinama u toku mjeseca travnja protiv Gos- 
pinih ukazivanja u Fatimi. Želeći da se jednom svrši sa 

tim događajima (sa govorom o ukazivanjima, sa hodočaš- 
ćem itd.), ministar izdaje naredbu 7. V 1920. da se onemo- 
gući već uobičajeno hodočašće na dan prvog Gospinog uka- 
zivanja (13. svibnja). Evo kako kotarski načelnik iz Ouema 
obavješćuje svoje općinske načelnike: 

»Po naredbi Njegove Ekselencije ministra unutrašnjih 
poslova je odlučeno da se spriječi ponavljanje mistifika- 
cije fatimskog slučaja koje se sprema za dan 13. ovog mje- 
seca . . . «. 

Poduzete mjere učinile su to da su hodočasnicima ote- 
ščavali pristup i dolazak, ali ipak nisu mogle spriječiti a 
da se ljudi ne okupe oko mjesta gdje se Gospa ukazivala, 
da se tu u miru i sabranosti njoj pomole za svoje nevolje. 
Hodočasnika se sabrao velik broj i oni su svojom prisu t- 
nošću i svojom sabranošću proslavili ovaj Gospin dan bez 
kakvih drugih vanjskih manifestacija. Tako je udovoljeno 
i državnim propisima i težnji da se proslavi Gospin dan. 
I ovom zgodom je pobijedila ona, Kraljica mira. 

Mirno držanje hodočasnika smatrao je kotarski načel- 
nik kao njihov poraz i svoju pobjedu, i javio je svojim 
starješinama: »Reakcija je 13. svibnja pretrpjela težak uda- 
rac«. Za ovaj svoj »uspjeh« primio je pismenu pohvalu od 
Lože. Loža ga hvali da se uspješno borio protiv »izmišlje- 
nog čuda u Fatimi s kojim kler izrabljuje neznanje naro- 
da«. 

Godina 1921. prošla je u miru. Borba je nastavljena 
u noći između 5. i 6. ožujka 1922. godine. 

Nepoznata lica stavila su četiri bombe na četiri ugla 
male kapelice i petu ispod panja one česmine na kojoj je 
Gospa stajala (sve drugo su raznijeli hodočasnici). Kape- 
lica je srušena do temelja i raznesena. Peta bomba je po- 
čela gorjeti, ali nije eksplodirala, i tako je ostao neoštećen 
panj Gospine česmine. Za pobožne vjernike to je bio novi 
dokaz čudesne moći Fatimske Gospe. 

Vijest o tom svetogrdnom činu bolno je odjeknula po 
cijelom Portugalu i potresla je srca vjernika. Eksplozija 
bombi potresla je i temelje bezboštva i nevjere. Ovi odjeci 
bombi u tamnoj noći posljednje su slavlje što su ga slavi- 
le »moći tmine«. Čim su za to saznali, odmah su oda- 
svuda pohrlili vjernici da vide šta je. U nedjelju 13. III 
sabralo ih se na okupu oko 6.000 pa su u pokorničkoj pro- 
cesiji pošli iz Fatime do Irijske Doline i tu su oko zgarišta 
Gospine kapelice raširenim rukama molili krunicu kao nak- 
nadu za učinjenu uvredu i za smilovanje. 

Još potresniji prizori ponovit će se 13. svibnja. Toga 
dana skupit će se u Irijskoj Dolini preko 100.000 vjernika 
— pravo narodno hodočašće. 

Svetu misu održao je mjesni župnik pred čudotvornim 
kipom Fatimske Gospe nad zgarištem njezine kapelice. 
Mnogo vjernika je pristupilo na svetu pričest. Iza svete 
mise održane su pokorničke molitve da se izmoli oprošten je 
za počinjenu uvredu. Gospinu krunicu su molili raširenih 
ruku. I na koncu svi su s velikom pobožnošću i u zanosu 
otpjevali njima dragu pjesmu »Louvado seja Deus« (= Bla- 
goslovljen budi Bog! Blagoslovljeno njegovo sveto Ime!). 

Na rastanku, opraštajući se sa ovim ruševinama male 
Gospine crkvice, vjernici su ostavljali svoje darove, svoje 
najdraže uspomene: satove, naušnice, prstenje, da se tu 
čim prije podigne ljepša i bolja kapelica u čast Fatimske 
Gospe koja je toliko dobra prema njima. 

GODINE KUŠNJE (1922 — 1930) 


Mi smo u prošlom poglavlju ukratko opisali kako je 
portugalski narod isrekno pozdravio Fatimsku Gospu, iako 
se tome suprotstavljala državna vlast. U ovom poglavlju 
želimo opisati stav svećenika. 

Po Božanskoj odredbi (Matej 28, 19) Crkva mora nau- 
čavati svim ljudima istinu vjere i prema tome vrlo strogo 
paziti da se ne bi uvuklo kakvo praznovjerje ili ma šta 
drugo što bi oslabilo vjeru. Crkva je svjesna te svoje oba- 
veze pred Bogom i pred čovječanstvom: pred Bogom, jer 
je Bog istina; pred čovječanstvom f jer samo istina spašava 
ljude, dok ih laž odvodi u zablude. 

Stoga se svećenici kao čuvari vjere moraju strogo pri- 
državati crkvenih propisa i crkvene discipline u stvarima 
vjere. 

Šta kaže crkveni zakonik za slučaj nadnaravnog uka- 
zivanja, čudesnih ozdravljenja ili kakvih proročanskih ob- 
java i slično? 

Prema kanonu 1326 svu odgovornost za vjerske pro- 
bleme koji se pojave u vezi s tim ukazivanjima u pojedi- 
nim krajevima snose dotični biskupi, jer su oni vlašću 
Vrhovnog svećenika (a to je sveti otac papa) postavljeni za 
učitelje vjere. 

Biskupi svoju vlast i svoju misiju izvršavaju preko 
župnika. 

Župnici su, dakle, prema strogoj crkvenoj disciplini za- 
duženi da bdiju nad svim stvarima koje se odnose na vje- 
ru, bile one redovne ili izvanredne, kao na primjer ukazi- 
vanja, čudesna ozdravljenja ili što slično. 

Dužnost je župnikova da se on prvi informira i to s 
najpouzdanije strane o svim izvanrednim pojavama koje 

imaju vjerski karakter i da zatim o tom točno obavijesti 
svoga biskupa, a zatim da se u svemu strogo pridržava 
njegovih uputa. 

Prije nego pređemo na opisivanje kako se postupalo 
sa Gospinim ukazivanjima u Fatimi, odmah možemo reći 
da se postupalo potpuno ispravno, iako odviše strogo. Stro- 
goća s kojom ćemo se uskoro susresti proisticala jje iz teš- 
kih uvjeta života u kojima se nalazila Crkva u Portugalu 
u ta vremena. 

Za tadašnjeg župnika u Fatimi — Manuela Marques 
Ferreira rekli smo da je bio strog prema sebi i prema 
drugima; k tomu bio je tačan i revan. Brižno je vodio za- 
pisnik o svim događajima u vezi sa Gospinim ukazivanjima 
u I rij skoj Dolini. Taj se zapisnik čuva u arhivu leirijske 
biskupije. Iz njegova zapisnika vidimo da nije išao u Irijsku 
Dolinu za vrijeme ukazivanja, jer je htio izbjeći prigovore 
protivnika vjere. Isto tako nije htio da mu Lucija dolazi 
prije odlaska u Irijsku Dolinu, kako je to željela njezina 
majka, nego je pozivao nju, Hijacintu i Franju, kasnije, iza 
Gospinih ukazivanja, i tada bi ih ispitivao i zapisivao nji- 
hove odgovore. Savjetovao je njihovim roditeljima, a po- 
sebno Luci j inoj majci, da budno paze na svoju djecu, ko- 
ja su najednom postala tako izložena mnogim opasnostima. 
Upozorio je i djecu i njihove roditelje na mogućnost soton- 
skih varki. U svemu se, dakle, držao potpuno ispravno, i 
povjesničari fatimskih događaja odaju mu potpuno priz- 
nanje. Pa ipak je i pored svoje velike strogoće i opreznosti 
bio upleten u opasnu zavjeru oko otmice djece zbog koje 
je vrlo lako mogao izgubiti i svoj život. On zapravo u to- 
me nije bio ništa kriv, nego ga je u tu opasnost uvukao 
kotarski načelnik iz Ourema svojom lukavošću, jer je poz- 
vao djecu u župski ured, a zatim ih odatle odveo u tam- 
nicu. Razdraženi narod, misleći da je župnik u sporazumu 
sa kotarskim načelnikom, koji je izveo tu otmicu ove ne- 
dužne i njima mile djece, htio je napasti župnika silom. 

U župnika su sumnjali^ jer se znalo da je on strog prema 
djeci, i da ne ide u Irijsku Dolinu za vrijeme ukazivanja. 

Braneći se od nepravednih optužbi, on je u novinama 
»O Ouriense« i »A Ordem« izložio svoj stav s tim u vezi. 
Evo kako on opravdava što ne ide u Irijsku Dolinu za vri- 
jeme Gospinih ukazivanja: »Vjernicima je zao što ne idem 
na mjesto (ukazivanja) , ali bi nevjernici, kad bi me vidjeli 
lamo, umanjili vrijednost događaja . 

Djevici Mariji nije potrebno da župnik bude prisutan 
da bi očitovala svoju dobrotu, a potrebno je radi protivni - 
ka vjere, da župnik bude odsutan, da ne bi umanjivali sjaj 
njezinih dobročinstava, pripisujući njegovoj prisutnosti vje- 
ru naroda, jer je vjera dar Božji, a ne župnikov. To je pravi 
razlog zašto nisam htio biti prisutan kod tih divnih doga- 
đaja i zašto sam pokazivao prividnu nehajnost«. 

Ovakav stav objektivnog i strogog promatrača zadr- 
žao je cijelo vrijeme Gospinih ukazivanja pa i onda kada 
su tisuće i tisuće vjernika i nevjernika iz cijelog Portuga- 
la prolazile ispred njegovih prozora u Fatimi idući u Irij- 
sku Dolinu. 


A kada je sve završeno, drugog dana nakon posljednjeg 
ukazivanja, poslao je ovaj izvještaj svome crkvenom star- 
ješini: Vršeći dužnost koja je korisna, naročito u ovaj čas,, 
javljam — a u svrhu da se poduzmu potrebne mjere — da 
je ova župa već od svibnja postala pozornicom zadivljava- 
jućih događaja. Troje djece iz ove župe govore da im se 
svakog trinaestog u mjesecu ukazuje naša draga Gospa. Ja 
sam svakog mjeseca ispitivao djevojčicu koja tvrdi da je 
Gospu vidjela i čula i da je s njom razgovarala. Na mjesto 
ukazivanja dolazi mnogo svijeta, a 13. ovog mjeseca bilo 
je 40 do 50 tisuća. Tisuće između njih svake dobi i razno- 
vrsnog društvenog položaja i stanja govore o izvanrednim 
pojavama i pored onoga što mi je rekla djevojčica, koju 
sam netom ispitivao, da joj je reklo Viđenje. Ja sam o sve- 
mu šutio, jer mi je razboritost tako svjetovala. Vas nisam 

obavještavao ranije, jer sam čekao da prođe posljednje 
ukazivanje, koje je prema riječima djece, trebalo biti 13. 
ovog mjeseca. Smatram da je veoma nužno da se imenuje 
komisija da provjeri o čemu se radi. Svakog časa dolaze 
na mjesto ukazivanja vjernici da mole milosrđe od Djevi- 
ce. Zbog toga molim za hitne i određene savjete radi uprav- 
ljanja župom. 

Neka Vas Bog čuva! 

Župski ured u Fatimi, 15. listopada 1917. 



BEZGREŠNO SRCE MARIJINO TRNJEM OKRUNJENO 

Ovaj izvještaj bio je povoljno primljen. Crkvene vlasti 
nisu ništa prigovarale fatimskom župniku. Usvojeno je nje- 
govo mišljenje da se stvari moraju provjeravati i naređeno 
je susjednom župniku iz mjesta Porto de Mos da stvari 
izvidi. Ovaj je ispitao 16 svjedoka i 25. X 1917. poslao nji- 
hove izjave. Župniku u Fatimi je stavljeno u dužnost da 
i fiadalje vodi nadzor. Njegov drugi pismeni izvještaj o 
događajima u Irijskoj Dolini imamo od 18. IV 1919. Ovaj 
drugi vremenski razmak se objašnjava time što je 17. I 
1918. bila obnovljena leirijska biskupija, pa se čekalo da 
novi biskup preuzme upravu biskupije u svoje ruke. U me- 
đuvremenu izdao je lisabonski kardinal D. Mendes Belo 
strogu zabranu: da se svećenici pod prijetnjom izopćenja 
ne smiju ni u čemu upletati u »fatimske događaje«, a po- 
sebno da ne smiju ići u Irijsku Dolinu. 

Ova stroga mjera diktirana je, kažu, državno-političkim 
obzirima, jer su u toku 1918. (9. VII) obnovljeni odnosi sa 
Svetom Stolicom. To je učinjeno radi općih interesa Por- 
tugala, iako tadašnja vlada nije bila sklona katolicima. Ova 
stroga mjera (a ostala je na snazi 3 godine) štitila je, do- 
duše, svećenike od mogućih političkih progona, ali je os- 
tavljala nezaštićenu Fatimsku Gospu i hodočasnike, koji 
su tim više ostali izloženi napadajima masona i državnih 
vlasti. Međutim, zahvaljujući nepokolebivoj vjeri svojih ho- 
dočasnika, Fatimska Gospa je pobijedila ne samo neprija- 
teljske mjere od strane masona i državnih vlasti, nego i 
sve stroge propise crkvenih vlasti, koji su udaljivali sve- 
ćenike od nje i podržavali kod njih sumnje i nepovjerenje. 
Tu pobjedu Fatimske Gospe možemo naslutiti u pismu Be- 
nedikta XV od 29. IV 1918. u kojem on‘ izražava svoju nadu 
da će se u Portugalu popraviti vjerske prilike zahvaljujući 
»posebnoj zaštiti Majke Božje« koja se osje- 
tila u toj zemlji. Vrlo je vjerojatno da Sveti otac pod ovim 
riječima o posebnoj zaštiti misli na Gospina ukazivanja u 
Fatimi za koja se već čulo u Rimu. Jasno je da Benedikt 

nije mogao u to vrijeme izričito spomenuti Fatimsku 
Gospu, kao što će to učiniti njegovi nasljednici Pijo XI i 
pijo XII, kada prođu godine kušnje, a nastupe godine slave. 

Za razvoj fatimskih događaja važan je datum 5. kolo- 
voz 1918. kada je imenovan biskup za obnovljenu leirijsku 
biskupiju. Za tu službu izabran je Dom Jose Alves Carreia 
da Silva, profesor u bogosloviji u Portu i urednik .katolič- 
kog lista »A Liberdade«. Bio je to čovjek čvrstog karaktera, 
borben i veoma pobožan. Za vrijeme protuvjerskih progo- 
na 1910. bio je mnogo mučen. Danima je držan u kacama 
hladne vode, pa su mu zbog toga noge promrzle i oslabile 
i postao je hrom. U kasnijim godinama nije mogao ni ho- 
dati nego su ga vozili u bolesničkim kolicima. 

Postavši biskupom obnovljene stare Leirijske biskupi- 
je, prva mu je briga bila da posveti sebe, i svoj rad, i svoju 
biskupiju presvetoj Bogorodici što je i učinio na Veliku 
Gospu iste godine (15. VIII 1920), jer je i sama katedrala 
posvećena Velikoj Gospi, to jest Uznesenju Gospinu na 
nebo. 

Biskup se nije htio nagliti s problemima u vezi s Fati- 
mom i zadržao je na snazi kaznu izopćenja sve do listopada 
slijedeće godine (1921). 

Primivši upravu leirijske biskupije primio ie i arhiv 
(iz Lisabona) u vezi sa Gospinim ukazivanjima i ostalim 
događajima u Fatimi. 

Od troje djece koja su vidjela Gospu, dvoje je već u- 
mrlo (Franjo i Hijacinta) a preostala je još samo Lucija, 
stalno izložena ispitivanjima, prigovorima, sumnjičenju pro- 
tivnika ali i oduševljenju, i pohvalama, i preporukama pra- 
vih i iskrenih vjernika. 

U sporazumu s njezinom majkom biskup je poslao Lu- 
ciju (13. VI 1921) u školu časnih sestara u Vilar kod Porta. 

Početkom listopada iste godine (1921) skinuo je zabra- 
nu izopćenja i dozvolio je svećenicima da smiju dolaziti u 

Irijsku Dolinu i tu obavljati službu Božju. Prva sveta mis 
na mjestu Gospinih ukazivanja rečena je 13. X 1921. godine. 

Na ovakav stav potakla su biskupa dva čina: prvo, po- 
ruka Gospina koju mu je prenijela Lucija i drugo, čudesna 
kiša ruža koju je sam vidio. 

Međutim, biskup je i nadalje ostao rezerviran u svom 
stavu pa i onda kada su (6. III 1922) bombe raznijele ma- 
lu kapelicu podignutu na mjestu Gospinih ukazivanja. Ka- 
da su vjernici htjeli podići novu kapelicu, on ih odvraća 
od toga iz dva razloga: prvo, da se ne pruža nova prilika 
za bogohulne atentate i drugo, da se prokuša vjernost i us- 
trajnost hodočasnika: da se vidi da li će oni i nadalje do- 
laziti kada više nema kapelice. 

Da bude potpuno na čistu u vezi sa Gospinim ukazi- 
vanjima u Fatimi koja su izazivala tako jako suprotna miš- 
ljenja u cijeloj zemlji, biskup je u skladu sa propisima Cr- 
kvenog zakona koji je stupio na snagu 19. V 1918. godine, 
imenovao crkvenu (= kanonsku) komisiju sa ciljem da 
utvrdi što je istina i što se mora učiniti s tim u vezi. Pre- 
ma kanonu 1326. biskupi su u svojim biskupijama učitelji 
vjere, kao što je to zaključio Tridentinski sabor. Na njih 
spada dužnost da ispituju sve duhovne stvari među koje 
se ubrajaju i ukazivanja (kanon 1553). Za učvršćivanje is- 
tine biskupi mogu i trebaju sastavljati odgovarajuće komi- 
sije i njima povjeravati određene zadatke (kan. 1636). Pre- 
ma kanonu 2043. treba objaviti po župama sastav tih ka- 
nonskih ( = crkvenih) komisija, i njihov cilj je pozvati sve 
ljude (bilo to vjernici ili nevjernici, prijatelji ili neprija- 
telji), da otvoreno iznesu svoje mišljenje, svoje razloge i 
svoje dokaze. 

Držeći se, dakle, kanona (= propisa) Crkvenog zako- 
na, leirijski biskup je sastavio komisiju 3. V 1922. i nju je 
predstavio narodu skupljenu u Irijskoj Dolini 13. V 1922. 
a u isto vrijeme obavijestio je i cijelu biskupiju. Novine 
su pak sa svoje strane obavijestile cijeli Portugal. 

U sastav komisije ušli su na prvom mjestu 4 župnika 
sa područja Serra da Aire sa svojim dekanom, zatim 3 pro- 
fesora bogoslovije kao stručnjaci u pitanjima vjere i bo- 
goslovlja. 

Vijest o imenovanju ove kanonske komisije, o njezinom 
sastavu i o njezinom radu bila je primljena kao veliko 
olakšanje u cijeloj zemlji, 'Jer su oči sviju sada bile usmje- 
rene na ove izabrane ljude koji su bili zaduženi da istraže 
istinu. Oni su bili zaduženi na prvom mjestu da ispitaju 
samu činjenicu, tj. da li su uistinu bila ukazivanja i tko je 
ta osoba koja se ukazivala; na drugom mjestu trebalo je 
ispitati vjerodostojnost glavnih svjedoka, to jest one dje- 
ce koja tvrde da su imala viđenja; i konačno zašto toliki 
narod hrli u Irijsku Dolinu, iako su se tomu protivile i cr- 
kvene i državne vlasti, iako Irijska Dolina ne predstavlja 
ništa naročito zanimljivog. Ovi ciljevi bili su javno objavlje- 
ni i svatko je bio pozvan da pridonese svoj udio za učvr- 
šćivanje istine. 

Ovakvo otvoreno i javno istupanje leirijskog biskupa 
postiglo je to: prvo, da su neprijatelji postali zbunjeni, o- 
beshrabljeni i da im je ispalo oružje iz ruku; drugo, da su 
vjernici postali sada sigurniji i uvjereniji u svom stavu; 
treće, da je sada i svećenicima omogućeno i dozvoljeno da 
se pridruže svojim vjernicima u zajedničkoj pobožnosti 
prema Fatimskoj Gospi; i četvrto, da je na ovaj čin Fatim- 
ska Gospa odgovorila novim obiljem svojih darova, pa su 
uslijedila mnogobrojna čudesna ozdravljenja, tako da su 
se i liječnici ozbiljno zainteresirali i osnovali svoj ured za 
provjeravanje tih ozdravljenja (Posto das verificagoes). 

Rad kanonske komisije odvijao se prema propisima 
crkvenog zakonika koji su u ovim stvarima vanredno stro- 
gi, jer se odnose na vjeru i jer za sobom angažiraju velike 
vjerske zajednice, pa i čitavu Crkvu. 

Radu ove komisije mnogo je pridonio list (mjesečnik) 
»Voz da Fatima« ( = »Glas iz Fatime«) koji je počeo 

izlaziti 13. X 1922. U roku od 15. god. on je postigao naklad 
od 380.000 primjeraka, a to je ogroman broj za Portugal 
Ovaj list izlazi i sada i štampa se ne samo na portugalskon 
jeziku, nego i na španjolskom, engleskom i francuskom. O 
je zaista služio ( a služi i sada) kao glasnik slave Fatimslc 
Gospe. 

Skupa s ovim glasnikom slavu Fatimske Gospe proni- 
jele su i dvije prve knjige, a to su »Prizori iz Fatime« i 
»Fatimska čudesa« što ih je napisao prvi povjesničar Fati- 
me ; kanonik dr Manuel Nunes Formigao pod književnim 
imenom Visconde de Montelo. Knjige su štampane u Lisa 
bonu 1927. godine. 

Rad komisije odvijao se sporo, jer se išlo do u tančine, 
a trebalo je ispitati mnogo svjedoka čije se izjave često 
puta nisu slagale i podudarale, jer vrijeme u svomu toku 
zaboravlja na sitnice i pušta ih po strani kao nevažne. 

Lucija, glavni svjedok, ispitivana je više puta. Ona se 
tada nalazila u školi, u Vilaru kraj Porta, i komisija je 
otišla tamo. Glavni ispit bio je 8. VII 1924. godine. 

Svi dokumenti, izjave, opisi i sve ostalo što je kanonska 
komisija sabrala i sredila u toku višegodišnjeg rada, nala- 
ze se sada u arhivu leirijske biskupije u gradu Leiriji. Ko- 
misija je završila svoj rad 14. IV 1929. Biskup je tada pre- 
dao sve dokumente članovima svoga kaptola kao konačnim- 
savjetnicima i s njima je vijećao. Ova posljednja faza ispi- 
tivanja trajala je godinu i po. Konačni sud o svemu tomu 
izražen je u odluci biskupa da prizna kao istinita Gospina 
ukazivanja u Fatimi i da odobri javno čašćenje Fatimske 
Gospe. Ta odluka je objavljena 13. listopada 1930. na sa- 
mom mjestu Gospinih ukazivanja pred 100 tisuća sakuplje- 
nih hodočasnika, točno 13 godina od posljednjeg ukazanja. 

U tom važnom dokumentu ima vrlo poučnih stvari, i 
mi ćemo glavne misli iznijeti našim čitaocima. 

U početku svoga spisa biskup promatra povijest čovje- 
čanstva i ustanovljuje da se ljudi snalaze na ovoj zemlji 

kao razumna i slobodnom voljom obdarena bića, ali da 
ih Bog, kao vrhovni gospodar, ne prepušta slijepo njiho- 
voj sudbini nego ih kroz zamršene staze ljudske povijesti 
vodi svjetlu istine i konačnog spasa. On je u svojoj naravi 
Dobrota, i zato se pokazuje dobar i onda kada kažnjava. 
Najveći (i najčudniji) dokaz Božje dobrote jest da žrtvu- 
je svoga Sina za otkup ljudskog roda. U tu svrhu njegov 
Sin postaje čovjekom i umire na križu, i ljudi tako dobi- 
vaju svoga Spasitelja — Isusa, i svoju najbolju zagovor- 
nicu i posrednicu — Mariju, Isusovu majku. 

Ulogu koju je preuzela Marija — stojeći pod križem 
Isusovim — da brani čovječanstvo pred pravdom Božjom, 
ona je vrši stalno i nadalje javljajući se onda kada je to 
najpotrebnije: to je svrha njezinih ukazivanja bilo da se 
ona odnose na nekog pojedinca, na kakvu zajednicu ili dr- 
žavu, ili na čitav svijet. 

Ali treba dokazati njezina ukazivanja. To je dužnost 
crkvenih vlasti i one to obavljaju mudro, oprezno, bez žur- 
be, jer je i vrijeme u službi Gospodnjoj i treba njemu da 
služi: jer Crkvi nema ograničenja u vremenu: ona je odre- 
đena za vječnost. 

Glavni kriterij, tj. znak za rasuđivanje, jesu plodovi ko- 
ji nastaju kao posljedica kakvog ukazivanja ili kakvog nad- 
naravnog događaja. Na taj kriterij upozorio je Isus rekav- 
ši: »Po plodovima ćete ih prepoznati. Jer do- 
bro drvo ne rađa loše plodove, niti zlo drvo 
rađa dobre plodove« (Matej 7, 16-18). 

Kakva je važnost ovih ukazivanja u očima Crkve? 

Ona su samo jedan dokaz više Božje dobrote i smiio- 
vanja prema nevoljama i poteškoćama ljudi. To važi i za 
Gospina ukazivanja, jer Gospa, iako je okrunjena za Kra- 
ljicu neba, u svojoj poniznosti uvijek nastupa kao »služ- 
benica Gospodnja«. 

Prema tome, Gospina ukazivanja u Fatimi 
ne predstavljaju ništa novog, s obzirom na 

vjeru; ona su samo novi povijesni dokaz Božje dobrote , t 
i zato se odnos vjernika prema njima o s n i- ; 
va samo na povijesnoj osnovi. 

Tu svoju misao izražava ovim riječima: »Sveta Crkva 
pri ispitivanju ukazivanja traži ozbiljne razloge da bi po-| 
vjerovala u njih, ali ih ne predstavlja kao članak vjere, ne- 
go samo kao ljudsku istinu za našu poduku i izgradnju«. 

Ovakvo tumačenje je potpuno u skladu sa objašnje- 
njem Sv. Kongregacije obreda od 12. V 1877. godine koja 
izjavljuje da Sveta Stolica, kada se govori o Gospinim uka- 
zivanjima u Lurdu, La Saletti, ili ma gdje, njih niti odo- 
brava, niti zabranjuje, nego da ih samo dopušta, ukoliko 
se ustanovi da se osnivaju na sigurnim temeljima, tj. do- 
kazima. 

Sadašnji kardinal u Lisabonu D. Manuel Cerejeira go- 
voreći o Gospinim ukazivanjima u Fatimi, iznio je istu mi- 
sao ovim riječima: »Gospina ukazivanja u Fatimi su ljud- 
ska istina, a ne božanska, jer ona spadaju u baštinu istina 
dokazanih povijesnim razlozima, a ne spadaju u blago Ob- 
jave. Kada crkvena vlast izjavi da se u njih može povjerova- 
ti, ona im tom izjavom ne mijenja narav, niti one po toj 
izjavi postaju predmetom Božje objave«. 

Kako se ustanovila istina u vezi sa Gospinim ukaziva- 
njima u Fatimi? 

Biskup navodi 11 razloga. 

1 . Djeca kojima se Gospa ukazala odgovaraju uvjetima 
koje postavljaju vjera i znanost za vjerodostojne svje- 
doke: oni su pobožni, ponizni, čedni, ljubazni, veseli, 
poslušni, pristojni u svojim izjavama i onda kada im se 
prijeti smrću; točni i bez protuslovi jenja, bilo da su 
pitani pojedinačno ili skupno, nepodmitljivi, nisu htjeli 
primati ni novca ni darova. Djeca su bila zdrava i nisu 
pokazivala nikakavih psihičkih ni moralnih nedostataka. 

2 . Roditelji djece su u dobrom stanju. Nisu iskorištavali 
viđenje djece u svoju korist. Kako su živjeli i radili 
prije Gospinih ukazivanja, tako su nastavili i kasnije. 

3 . Gospina ukazivanja bila su popraćena vidljivim vanj- 
skim znacima kao što su oblačak dima kraj česmice 
dok je Gospa tu, a posebno oni čudni znaci na suncu 
13. X 1917. koje su svojim očima vidjele tisuće hodo- 
časnika, a koje nije zabilježio nijedan opservatorij. 

4. Progoni državnih vlasti protiv djece i protiv hodočas- 
nika nisu umanjili nego su povećali pobožnost prema 
Fatimskoj Gospi. Progoni su prema Svetom pismu: Ma- 
tej 16, 24; II Timoteju 3, 12, Djela apostolska 14, 22 — 
jedan od Bogom predviđenih znakova za istinitost. To 
potvrđuje mnogobrojnim primjerima povijest katolič- 
ke Crkve. 

5. Stav crkvenih vlasti u prvim godinama bio je otvore- 
no protivan Gospinim ukazivanjima, i zato se ne može 
reći da ih je ona nametnula; to ona nije u stanju uči- 
niti ni sada, jer nema sredstava za to, a posebno leirij- 
ska biskupija koja je najsiromašnija. 

6 . Ogroman broj hodočasnika koji dolaze neprestano i 
odasvud, i pored velikih poteškoća u putu, snažan je 
dokaz da se u Irijskoj Dolini stvarno osjeća prisutnost 
Majke Božje: Gospa to pokazuje svojim čudesima, a 
hodočasnici to osjećaju u srcima. 

7. Red koji godinama vlada i postoji na tom mjestu i po- 
red tisuća hodočasnika je također dokaz u korist Fa- 
timske Gospe. 

8 . Brojni bolesnici koji s velikim naporom dolaze u Irij- 
sku Dolinu i tu nalaze ozdravljenje i olakšicu potvrđu- 
ju da ih tu uslišava ona koju Crkva naziva »Zdravlje 
bolesnih«. 

9. Obraćeni grešnici sa svoje strane — a i njih je velik 
broj — tvrde da su u Irijskoj Dolini našli »Utočište 
grešnika«. 


5 Fatima 

10. O Majci milosrđa jasno govore i njezin zagovor potvr- 
đuju i dokazuju tisuće i tisuće skrušenih ispovijedi, jer 
se u Irijskoj Dolini milo otvaraju i najokorjelija srca. 

11. I u znak iskrene zahvalnosti vjernici ostavljaju tako 
mnogobrojne i tako skupocjene darove da je to pravo 
čudo. S tim darovima počela se 1928. godine graditi ve- 
lika crkva i dvije zgrade za bolesnike. 

Primivši dakle tolike milosti od presvete Djevice koja nas 
je obradovala i utješila u našim nevoljama, mi moramo 
smatrati svojom velikom obavezom da sve tošću našega ži- 
vota i vršenjem Božjih i crkvenih zapovijedi i svojom po- 
slušnošću i odanošću Svetoj Stolici uzvratimo Gospi z^ 
njezinu dobrotu prema nama. I 

Tim riječima opominje biskup vjernike na njihovu 

moralnu obavezu. . v 

I na koncu svoga pisma još im upućuje ove praktične 

poduke: 

— da svaki dan mole Gospinu krunicu, 

— da se čedno odijevaju, I 

— da izbjegavaju bludne grijehe, 

— da ne čitaju nemoralne knjige, 

— da vrše pokornička djela, 

— da imaju milosrđa prema siromašnim, 

da ukažu uslugu i pomoć bolesnicima, 

da pohađaju presveti oltarski sakramenat, — 

— da časte što više mogu i znaju blaženu djevicu Ma-| 
riju, 

— da se mole sv. Josipu, 

— da se mole za duše u čistilištu. 

S ovim dokumentima leirijskog biskupa službeno se za- 
vršava perioda ispitivanja i službeno se priznaju kao isti- 
nita Gospina ukazivanja u Irijskoj Dolini od 13. svibnja 
1917. do 13. listopada iste godine. 

S datumom kada je potpisan i objavljen ovaj sveca 
dokumenat (13. X 1930) prestaju godine kušnje i odm: 

stupaju godine slave, jer je i čitanje ovoga dokumenta bi- 
lo primljeno s velikom radošću i s velikom slavom. Među- 
tim, prava i službena proslava obavit će se slijedeće go- 
dine (1931) na dan prvog Gospinog ukazivanja (13. svib- 
nja)- 

U sporazumu sa poglavarima Crkve u Portugalu leirij- 
s ki biskup je 13. travnja 1931. godine uputio svim. vjerni- 
cima Portugala ovaj poziv: 

Portugalski biskupi su odlučili poći na hodočašće 13. svibnja. Hodo- 
čašće predvodi Nj. u. lisabonski kardinal — patrijarha. Hodočašću prisus- 
tvuje i Nj. u. papinski nuncije, predstavnik Sv. oca u Portugalu. 

Dođite da se zahvalimo presv. Djevici na dragocjenoj posjeti koju se 
udostojala ukazati našoj zemlji i na bezbrojnim milostima s kojim nas ie 
obdarila. J 

Toga dana treba da cijeli Portugal bude kao samo jedno srce pred li- 
cem tako dobre nebeske Majke. 

Oni koji ne budu mogli doći neka se duhom sjedine sa svojim crkve- 
nim starješinama. 

Na ovaj poziv odazvalo se 300.000 hodočasnika. S nji- 
ma je došlo i 300 bolesnika. Bili su prisutni i svi biskupi 
i svi kanonici i velik broj svećenika. Svetu pričest primilo 
je 33.000. vjernika. 

Za vrijeme svečane svete mise održao je kardinal Ce- 
rejeira zanosan govor koji je više sličan pjesmi, himni, ne- 
go govoru. On je Fatimsku Gospu pozdravio ovim riječi- 
ma: J 

»Naša draga Fa.imska Gospo, ti si kao mila zvijezda jutarnja koja 
nakon tamne noći najavljuje zoru svjetla i nade. Ti si se udostojala doći 
u našu zemlju i ovdje si podigla prijestolje svoga milosrđa. Ti cijelom 
Portugalu ponavljaš one riječi što si ih izrekla u Kani Galilejskoj- »Uči- 
nite sve što vam rekne moj Sin!«, da nađete oproštenje, mir i sreću. 

Naša draga Fatimska Gospo, evo ovdje su pastiri koje je odabrao tvoj 
Sin da čuvaju i vode na pašu u njegovo ime ovce koje je on otkupio 
svojom krvlju. Oni ih čuvaju u ovoj zemlji koja se zove Zemlja Svete Ma- 
nje, u zemlji čije se ime ne može spomenuti bez tvoga imena. Ovi čuvari 

dolaze danas kao službeni i posvećeni predstavnici svojih stada da svečano 
posvete portugalski narod tvome Bezgrešnom Srcu i da tako izraze svoju 
najdublju odanost, vjeru i pouzdanje. Mi te molimo da iz naših lomnih 
ruku uzmeš ovaj narod u svoje moćne ruke i da ga čuvaš i braniš kao 
svoju svojinu. Učini da u našem narodu zavlada Isus izvan kojega nema 
drugog spasenja. 

Mi, biskupi svoga naroda, osjećamo kako oko nas prijeti bura i kako 
prijeti opasnost da se izgubi vjerno stado, i zabrinuti dižemo sklopljene 
ruke tvome Sinu, moleći ga: »Spasi nas, Gospodine, pogibosmo!« O Djevice 
— Svećenice, uzdigni s nama svoje ruke, jer su one svemoćne, prema mi- 
losrdnom Srcu Božjem, kojemu si ti prikazala Žrtvu čistu koja iskazuje 
Svevišnjem punu čast i slavu: ne dopusti da nam budu uzalud krv tvoga 
Sina i tvoje suze.« 

U svom govoru spominje kardinal, nadalje političke i 
moralne opasnosti kojima je bio izložen Portugal u to vri- 
jeme, pa nastavlja: Ujedini sve Portugalce u poslušnosti 
svome Sinu i u ljubavi prema Crkvi, u vršenju vrlina i po- 
štivanju reda i u djelotvornoj bratskoj ljubavi. Kraljice 
mira, moli za nas! 

I na koncu svoga govora kardinal podsjeća Fatimsku 
Gospu da je ona zaštitnica Portugala i moli je da ona po- 
novo povrati u Portugal Isusa u kojemu će ova zemlja na- 
ći Istinu, Život i Mir. 

Fatimska Gospa koja se uvijek pokazivala brižna i ob- 
zirna prema svojim hodočasnicima uzveličala je ovu sve- 
svečanu proslavu obiljem milosti i darova među koje sva- 
kako ubrajamo pet čudesnih ozdravljenja. Među ovima 
bio je jedan slijepac: on je progledao! i jedan uzet: on je 
prohodao! 

Izborom ovih čudesnih ozdravljenja Fatimska Gospa 
kao da je htjela reći: Evo vam se otvaraju oči 
da vidite i oslobađate se uzetosti da mo- 
žete ići u svijetlu Istine, a to je Isus, i na 
putu svetosti, a to je također Isus. 

* * * 

GODINE SLAVE (1930 — 1967) 


S godinom 1930. počinju godine slave Fatimske Gospe. 

Od godine 1930. do godine 1946. slava Fatimske Gospe 
razvijala se uglavnom unutar granica Portugala. 

Nakon svečanog krunisanja koje je obavljeno 1946. po- 
šao je kip Fatimske Gospe po želji pape Pija XII na sve- 
čano hodočašće mira po svim kontinentima svijeta i tako 
je slava Fatimske Gospe poprimila svjetske razmjere. 

Pogledajmo kako se iz godine u godinu širila slava 
Fatimske Gospe ! 

GODINA 1930. 

s godinom 1930. završavaju se godine kušnje, a započi- 
nju godine slave, čin koji to označava bio je svečani ob- 
red na dan 13. listopada te godine kada je leirijski biskup 
D. Jose Alves Correia da Silva pred ogromnim brojem ho- 
dočasnika, okupljenih oko mjesta Gospinih ukazivanja u 
Irijskoj Dolini, pročitao službeni dokumenat u kojem je iz- 
nesena povijest tih ukazivanja i svečano priznanje tih uka- 
zivanja od strane crkvene vlasti i službeno odobrenje kulta 
Fatimske Gospe. 

U dokumentu kojim je odobren kult Fatimske Gospe 
izneseni su svi potrebni podaci o tome kako je došlo do 
toga da se tu u Irijskoj Dolini, u Fatimi, počela na poseban 
način častiti Blažena Djevica Marija. 

Na prvom mjestu govori se o samoj Irijskoj Dolini u 
fatimskoj župi. To je mjesto nebeska Kraljica izabrala da 
u njemu postavi prijestolje svoga milosrđa i da ga pretvo- 
r i u »nepresušni izvor milosti«^ kako će ga nazvati papa 
Pijo XII. Do njezinih ukazivanja bilo je ono pusto, nena- 

seljeno, bezvodno i krševito. A već sada (1930) tu ima vo-j 
de u izobilju — dar nebeske Kraljice; tu se podižu i gra -] 
de ogromne crkve; tu su već podignute dvije zgrade za sve- 
ćenike, liječnike, bolesnike i za sve što je potrebno za sve-i 
tište; tu su se oko svetišta počele graditi i druge kuće (a 
uskoro će se početi graditi nove crkve i samostani). Cijela 
Irijska Dolina poprima novi izgled. 

U dokumentu se zatim govori o djeci koja su vidjela 
Blaženu Djevicu Mariju, čula njezin glas i s njom razgova-1 
rala. I kaže se: da je čvrstim dokazima ustanovljeno da su 
djeca govorila istinu, da su za tu istinu podnijeli teške! 
žrtve, da su uvijek ostali skromni, pobožni, nesebični; da 
je dvoje od te djece umrlo (Franjo i Hijacinta), a da se 
Lucija sada nalazi u školama u jednom samostanu i da je 
uzorna. Svjedočanstvo ove troje djece kao Gospinih svje-j 
doka je izvan svake sumnje. 

Govori se zatim o osobi Blažene Djevice Marije. Da se 
u Irijskoj Dolini uistinu pojavila BI. Djevica Marija na- 
zvavši se »Kraljicom svete krunice«: to potvrđuje sklad 
njezinih riječi sa učenjem Svete Crkve o njoj, to potvrđu- 
ju silna čudesna ozdravljenja koja su nastupila po njezi«! 
nom zagovoru kao i mnogobrojna obraćenja teških greš-i 
nika, potvrđuju svi hodočasnici, jer ona svakom ukazuje 
svoju milost. 

Čudesna ozdravljenja koja se zbivaju u Irijskoj Doli- 
ni predmetom su strogih i ozbiljnih ispitivanja koja već od 
1926. sprovode liječnici okupljeni u uredu nazvanom »Ured 
za provjeravanje« (Posto das verificacoes). 

Gospini hodočasnici u Irijskoj Dolini, u Fatimi — to 
je nepregledna povorka vjernih i hrabrih svjedoka. Njihov 
broj je rastao iz godine u godinu i 1928. dosegao je milion- 
sku cifru. Svojom požrtvovnošću i hrabrošću oni su svla- 
dali sve vrste zapreka koje su protivnici Gospinih ukazi-j 
vanja postavljali po putevima koji vode u Irijsku Dolinu, 
po novinama koje su ismijavale i prezirale sve te nadnarav- 

SLIKA DJECE KOJA SU VIDJELA FATIMSKU GOSPU 

Hijacinta, Franjo i Lucija 


ne pojave. Svladali su također opreznost, kolebanje i boja-j 
žljivost i samih crkvenih vlasti. Oni su svojim srcima osiJ 
gurali temelje Gospinom svetištu u Fatimi i svojom ljubav-] 
Iju štitili su to svetište od svih napadaja, a svojim obih! 
nim darovima pomogli su i još uvijek pomažu da se to sve-1 
tište održi, uredi i ukrasi. 

Kanonska komisija koju je 6. svibnja 1922. godine usta- 
novio leirijski biskup sa ciljem da proučava sve što je u 
vezi sa Gospinim ukazivanjem u Irijskoj Dolini radila je 
punih 7 godina. Ona je završila svojim radom 6. XII 1929. 
i predala je biskupu obilan i dokumentiran izvještaj u ve- 
zi s povjerenim zadatkom. U tom izvještaju koji sadrži 31 
poglavlje odgovoreno je na svako pitanje s obzirom na isti- 
nitost Gospinih ukazivanja i utvrđeno je s najuvjerljivijom 
mogućom sigurnošću da su ta ukazivanja istinita i da tre- 
ba kao istinito i ozbiljno primiti i ostvariti sve ono što Gos-I 
pa želi i poručuje. 

Prema propisima crkvenog prava predao je leirijski bi- 
skup ovaj izvještaj kanonske komisije svojim redovnim sa- 
vjetnicima da ga prouče i da stvore konačnu odluku. 

Rezultat toga proučavanja bio je da se može službeno! 
u ime crkve odobriti javni kult Fatimske Gospe. 

Objavljivanje toga rezultata obavljeno je 13. listopada 
1930. pred ogromnom masom hodočasnika. Mi ćemo ovdje 
donijeti samo uvodne i zaključne riječi toga značajnog do- 
kumenta koji se po svojim početnim riječima naziva: 

»A Providencia Divina«. Uvodne riječi glase: »Budući da je u naravi ljud- 
skoj prirođeno da ljudi prave greške jer je vrlo slab njihov um i 
jer su vrlo ograničena sredstva njihova saznanja, Sveta Crkva postavlja j 
vrlo stroge mjere pri ispitivanju nadnaravnih ukazivanja, prije nego do- 
pusti da se u njih povjeruje, iako to dopušta — za našu poduku i du- , 
hovnu izgradnju — tek kao predmet čisto ljudskog uvjerenja, jer ih ni- i 
kad ne nameće kao članak vjere. Treba naglasiti da se Sveta Crkva nikad 
ne žuri, a naročito ne u ovakvim riskantnim pothvatima, ma kako bila 
velika nestrpljivost ljudi. Pod zaštitom Duha Svetoga ona koraca kroz 
stoljeća svečanim i laganim korakom svjesna da je njezina misija vječna 

saslušavajući svakog i procjenjujući sve s nakanom da dadne rješenje 
u skladu s veoma mudrim zakonima koje joj je ostavio njezin osnivač«. 

Zaključne riječi glase: »Na temelju izloženih razmatranja i zazvavši 
ponizno Duha Svetoga i pouzdavajući se u zaštitu presvete Djevice, a na- 
kon što smo saslušali časne savjetnike ove biskupije smatramo da je do- 
bro; 

prvo: izjaviti da su viđenja koja su imala djeca svakog trinaestog od 
svibnja do listopada 1917. godine u Irijskoj Dolini, župa Fatima, dostoj- 
na povjerenja; 

drugo: službeno odobriti kult Fatimske Gospe«. 

Ovo odobrenje crkvene vlasti značilo je konac godina kušnje i ispiti- 
vanja: Fatimska Gospa je pobijedila. 


GODINA 1931. 

Prvo hodočašće Portugalskog naroda 

Dokumenat leirijskog biskupa u kojem se službeno u 
ime crkve priznaje da su istinita Gospina ukazivanja u Fa- 
timi i da se zbog toga odobrava javni kult Fatimske Gospe 
bio je primljen kao poziv da cijeli Portugal dođe čim prije 
u Fatimu i da tu pozdravi preslavnu Majku Isusovu, Kra- 
ljicu mira, Kraljicu svete krunice. 

Za ovaj svečani čin određen je dan 13. svibnja, jer je 
toga dana 1917. ova uzvišena Kraljica posjetila Portugal. 

U svom pozivu upućenom 13. travnja 1931. svim vjerni- 
cima u Portugalu piše leirijski biskup: Toga dana treba da 
se cijeli Portugal pretvori u jedno srce pred nogama Ne- 
beske Majke! Molim one, koji ne mogu tamo doći, da se 
duhom ujedine sa svojim crkvenim starješinama «. 

Na ovaj poziv odgovorio je lisabonski kardinal-patrijar- 
ha Manuel Cerejeira: 

»Biskupi Portugala, kao duhovni predstavnici svoga naroda, doći će 
ovog 13. svibnja u Fatimu da se službeno zahvale našoj dragoj Gospi na 
milosti koju mu je iskazala svojim dolaskom. 

Nebeska Kraljica se spustila na našu zemlju — koja je već od svoga 
početka bila njezina: Zemlja Svete Marije i postavila je prijestolje svoga 
milosrđa u Fatimi gdje svima pokazuje Isusa, Spasitelja svijeta. 

Fatima je na neki način postala portugalskim Betlehemom, jer se udo- 
stojala pojaviti Majka Božja da bi na taj izvanredni način milosti dala 
svoga sina Isusa našem Portugalu koji je bio opustošen protukršćnskim 
uraganom. 

Nakon što se biskup sretne biskupije tih ukazivanja kao odgovorna 
vlast, nakon dugog i veoma savjesnog ispitivanja izjasnio o njima, više 
nema razloga da se duhovni predstavnici portugalskog naroda drže po 
strani rezervirano. 

Zato je nužno da oni kao službeni i posvećeni predstavnici Božji, sku- 
pa s a svojim kršćanskim narodom, pođu na zajednički čin zahvalnosti, da 
bi ovaj čin poprimio pravi vjerski i nacionalni karakter.« 

Biskupi Portugala idu u Fatimu da se zahvale Našoj dragoj Gospi na 
posjeti koju je ona učinila portugalskoj zemlji. 

Oni će joj u znak zahvalnosti i sinovske odanosti posvetiti svoju Do- 
movinu sa željom da je Kraljica neba čuva i brani kao svoje vlasništvo«. 

Odziv vjernika bio je veličanstven. Na dan 13. svibnja 
okupili su se pred čudotvornim kipom Fatimske Gospe svi 
biskupi Portugala i s njima 300 tisuča vjernika. Na ovu 
veliku svečanost bio je pozvan i došao je papinski nun- 
cij u Lisabon — kardinal Beda. 

Za vrijeme svete Mise 33.000 hodočasnika primilo je 
Sv. pričest, koju je dijelilo 25 svećenika. 

Nakon svečane Sv. mise koju je održao kardinal — 
patrijarha iz Lisabona D. Manuel Cerejeira, on je kao star 
ješina Katoličke Crkve u Portugalu obavio i posvetu portu- 
galskog naroda Bezgrešnom Srcu Marijinu. Njemu i osta- 
lim biskupima nije tada bilo poznato da Isus i Gospa žele 
da pojedine države i narodi obave posvete svojih zemalja 
i njezinom Bezgrešnom Srcu. Oni su ovu posvetu obavili u 
vezi s posvetom Portugala Presv. Srcu Isusovu koja je o- 
bavljena prije 2 godine sa željom da tako ujedine u zajed- 
ničkoj pobožnosti i Presv. Srce Isusovo i Bezgrešno Srce 

Marijino, a to je upravo značajno za Fatimsku pobožnost. 

* * * 

Kad se uzme u obzir ogromni broj hodočasnika koji su 
13. svibnja 1931. godine došli u Fatimu skupa sa svojim du- 
hovnim poglavarima^ može se reći da je ovaj sastanak zna- 
čio prvo narodno hodočašće portugalskog naroda Fatim- 
skoj Gospi. Tada je po prvi put uspostavljen službeni sus- 
ret — ali s koliko iskrenosti i oduševljenja! — portugal- 
skog naroda i njegove buduće Zaštitnice. S posvetom koja 
je toga dana obavljena, uspostavlja se živa i veoma koris- 
na veza između portugalskog naroda i Djelitelj ice svih mi- 
losti. S ovom posvetom započinje duhovni preporod por- 
tugalskog naroda, započinje također i nova faza njegove 
nacionalne i političke povijesti, a koja se može izraziti ri- 
ječju: mir, jer Fatimska Gospa posvuda nastupa kao Kra- 
ljica mira: to je njezina misija. Ona preko duhovnog pre- 
poroda, preko mira u dušama, ostvaruje i mir među lju- 
dima, među državama. 

Dne 13. lipnja 1931. proslavljena je u Fatimi 700-godiš- 
njica smrti sv. Ante Padovanskog. Na tu svečanost sabralo 
se u Fatimi mnogo hodočasnika, jer je župska crkva u Fati- 
mi posvećena sv. Anti. Ovim mnogobrojnim hodočasnicima 
poslao je Papa Pijo XI svoj blagoslov. Ovo je po drugi put 
što Papa šalje svoj blagoslov hodočasnicima u Fatimu. Ovi 
blagoslovi uspostavljaju vezu između Rima i Fatime. Ove 
veze uskoro će se pretvoriti u nerazorivo jedinstvo između 
papinstva i Fatimske Gospe. 

GODINA 1932. 

Blagoslov kipa Presv. Srca Isusova 

U toku godine 1932. završeni su radovi na izgradnji ve- 
likog rezervoara u kojem se sabire voda iz dva izvora koji 
su se pojavili 1922. i 1926. u blizini mjesta Gospinih ukazi- 
vanja. Za ovu vodu smo rekli da je Gospin dar njezinim 

hodočasnicima i da je čudotvorna, jer su mnogi bolesnici 
postigli ozdravljenje upotrebom ove vode. Nad tim rezer- 
voarom podignut je kip Presv. Srca Isusova, a oko kipa su 
vrlo ukusno i zgodno razmještene česme s vodom na služ- 
bu hodočasnika. 

Portugalski ekiskopat je zamolio papinog nuncija u Li- 
sabonu, kardinala Ivana Bedu, da službeno obavi blagoslov 
toga kipa. Na taj se način htjelo iskazati počast papinom 
nunciju u Portugalu, a i pojačati vezu Gospinog svetišta u 
Fatimi sa Sv. ocem papom u Rimu. On je obavio tu posve- 
tu 13. svibnja 1932. i dva dana kasnije dao je putem štam- 
pe slijedeću izjavu o svojim utiscima: 

»Iskreno priznajem da nikada nisam prisustvovao prizoru sličnom 
onomu što sam ga vidio u Fatimi 13 . ovog mjeseca. 

Ogromno ono mnoštvo hodočasnika koji u zanosu vjere i ljubavi kliču 
Djevici Majci, mnoštvo u kojem su prestale sve društvene razlike jer 
se svi osjećaju Marijinim sinovima i jer je svi jednodušno zazivaju i ča- 
ste to ogromno mnoštvo je činjenica tako ganutljiva da izaziva suze 
od uzbuđenja i stvara dubok i nezaboravan utisak u duši. 


GODINA 1933. 

Katolička akcija u Portugalu pod zaštitom Fatimske Gospe 

Godina 1933. ostat će u duhovnoj povijesti Portugala 
poznata po osnutku Katoličke akcije u toj zemlji, jer je s 
Katoličkom akcijom vezan sistematski duhovni preporod 
svih društvenih i staleških slojeva cijelog naroda. Katolič- 
ka akcija u Portugalu osnovana je nakon pisma što ga je 
10. XI 1933. uputio papa Pijo XI portugalskim biskupima 
u kojem su izložena načela i smjernice rada te sveopće ka- 
toličke organizacije. Ona je odmah stavljena pod zaštitu 
Fatimske Gospe, jer se već osjećalo da će to biti najsigur- 
nija zaštita. 

Značajno je da je upravo sam Pijo XI dao portugal- 
skim biskupima tu ideju da Fatimskoj Gospi posvete Kato- 
ličku akciju u svojoj zemlji. U svom pismu »Ex officiosis 
litteris« od 10. XI 1933. on, među ostalim, piše: »Nema sum- 
nje da ćete vi u svome narodu, u čijem duhu cvjeta krš- 
ćanstvo i čija je povijest tako bogata uspomenama na ka- 
toličku vjeru, a koga se, eto, nedavno udostojila obdariti 
izvanrednim milostima sama Majka Božja lako pronaći 
dobrih katolika, koji će se rado i dragovoljno upisati u tu 
svetu Isusovu organizaciju«. 

Značajne su ove riječi za povijest fatimskih događaja, 
jer se u njima nalazi po prvi put indirektno priznanje Gos- 
pinih ukazivanja u Fatimi od strane vrhovnog glavara Kato- 
ličke crkve. 

Katolička akcija koju je portugalskim biskupima pre- 
poručivao Pijo XI već je bila osnovana po nekim katolič- 
kim zemljama i već se uviđalo da je ona Bogom nadahnu- 
ta misao koja najbolje odgovara suvremenom duhu koji 
posvuda teži za staleškim organizacijama. Unutar te velike 
organizacije stvorit će se zasebne organizacije za pojedine 
grupe ljudi prema dobi, prema spolu, prema struci i tako 
će nastati »Radnička katolička omladina«, »Seoska katolič- 
ka omladina«, »Savez katoličkih željezničara«, »Savez kato- 
ličkih rudara«, »Katolički đaci« itd. Sve ove organizacije 
bit će prožete jednim duhom, duhom Isusovim; 

i imat će isti cilj, a taj je da se Isusova nauka afir- 
mira u javnom životu naroda; 

sve će biti pod istom upravom a to je crkvena hijerar- 
hija, tj. biskup svake pojedine biskupije. 

Katolička akcija u Portugalu je kroz ovih 30 godina 
svoga rada u dobroj mjeri ostvarila svoje ciljeve: duhovni 
preporod na svim područjima narodnog života. U svom ra- 
du nailazila je na mnoge poteškoće raznih vrsta j a to je i 
razumljivo. 


77 


Imao sam sreću da sam 5. travnja 1959. prisustvovao u 
Fatimi proslavi 25-godišnjice Katoličke akcije. Tu sam za- 
tekao na okupu sve portugalske biskupe iz metropole i pre- 
komorskih pokrajina, saslušao govore kardinala Cerejeire 
i Pape Ivana XXIII upućene članstvu Katoličke akcije; 

čuo izjavu vjernosti predsjednika Katoličke akcije dr 
Leao Ramosa; 

vidio 150.000 prisutnih članova; 

divio se stotinama njihovih zastava, a bile su sve okup- 
ljene oko čudotvornog kipa Fatimske Gospe; 

divio se pobožnosti s kojom je 50.000 prisutnih članova 
primilo svetu pričest. 

Shvatio sam dobro i razumio radost pape Ivana XXIII 
zbog dobra što ga je već ostvarila Katolička akcija u Por- 
tugalu, jer ono omogućava da se s nadom može pogledati 
u bolju budućnost. Svi govornici su u svojim govorima iz- 
razili veliku zahvalnost Fatimskoj Gospi na postignutim 
rezultatima. Oni se mole moćnoj Zaštitnici da među čla- 
novima podrži disciplinu, revnost, zanos, apostolski žar,, 
duh odricanja, žrtve i svetosti, jedinstvo s Isusom, jedin- 
stvo sa Svetom Crkvom, jedinstvo srdaca jer su sve to vr- 
line bez kojih nema uspjeha. 


GODINA 1934. 

Širenje slave Fatimske Gospe po Portugalu 

U vezi sa osnutkom i radom Katoličke akcije u Portu- 
galu može se reći da je ona nastupila kao svitanje proljet- 
nog sunca: u kratko vrijeme obasjala je cijelu zemlju. 

Da bi se slava Fatimske Gospe što više raširila po zem- 
lji, a s tim bi se povećao i broj članstva Katoličke akcije,, 
jer je ona njezina zaštitnica, dne 18. II 1934. osnovana je 

posebna sekcija u tu svrhu, a formirana je kao zasebna or- 
ganizacija. U kratko vrijeme popeo se broj članova ove or- 
ganizacije na 500.000. 

S velikim procvatom ove organizacije povisio se i broj 
pretplatnika Gospinog glasnika »A Voz da Fatima« koji je 
počeo izlaziti još 1922. On je u to vrijeme brojio oko 300.000 
pretplatnika, a to je ogroman broj za portugalske prilike. 

Svaki broj ovoga glasnika (izlazi dva puta mjesečno) 
donosio je nove dokaze Gospine zaštite i njenog smilova- 
nja i tako je neodoljivom snagom osvajao srca Portugala- 
ca i njih poticao na revnost u kršćanskom životu i u po- 
božnosti prema Fatimskoj Gospi. U toj pobožnosti će se 
naročito istaći leirijska biskupija i studenti iz sveučilišta u 
Coimbri. 

Pobožnost leirijske biskupije dolazi do izražaja naro- 
čito prigodom njezinog hodočašća u Fatimu koje se održa- 
va u drugoj nedjelji u mjesecu kolovozu. Ono ima praznič- 
ki karakter i nema vanjskog sjaja, ali zato ima mnogo is- 
povijedi i sv. pričesti. 

Kod ovog hodočašća značajno je još i to što se prije 
prikazanja vrši ovaj obred: zajedničko darivanje (prinaša- 
nje) poljskih darova (proizvoda). Vrši se ovaKo: 

Iza otpjevanog »Credo« okrene se leirijski biskup pre- 
ma narodu, a s njim i sva njegova asistencija. Tada se pre- 
ma oltaru uputi povorka domaćina — njih oko 200 do 300. 
Svaki od njih nosi kesu od dvije do tri kile čiste pšenice: 
dar svojih ruku i svojih njiva. Oni stavljaju tu pšenicu 
pred oltar. Od nje će se napraviti hostije za svete mise I 
svete pričesti, a njih bude godišnje po nekoliko miliona. 

Iza domaćina dolaze mladići, njihovi sinovi. Oni nose 
boce s vinom za svete mise: veseli dar njihovih napornih 
radova i njihovih vinograda. 

Dok se prinose ovi darovi, zbor pjevača pjeva pjesmu 
u čast Isusa koji je nazočan među nama pod posvećenim 

prilikama kruha i vina u Presvetom Oltarskom Sakramen- 
tu. 

Iza mladića dolaze njihove majke — redovito starice 

— i nose boce s čistim maslinovim uljem za vječno svjetlo 
u Gospinom svetištu i po oltarima. Ovaj dar krasno ozna- 
čava dobrotu, strpljivost, blagost i mudrost ovih dobrih i 
skromnih starica i majki. 

Zatim dolaze njihove kćeri, djevojke u najljepšoj dobi 
svoga života, stavljaju na stolove pred oltarom komade la- 
nenog platna za potrebe Gospinog svetišta. 

Zbor pjevača pjeva pjesmu u čast Marije Djevice i 
Majke koja je također u svom životu na sličan način slu- 
žila u hramu u Jeruzalemu. 

Ovo svečano prinošenje poljskih darova i ručnih pro- 
izvoda govore prisutnima na najuvjerljiviji način kako se 
treba darom zahvaliti Stvoritelju na velikim darovima koje 
primamo od njega. Te obaveze bile su svjesni naši praro- 
ditelji i njihovi sinovi. Jedni su prinosili svoje darove čista 
i vesela srca poput Abela, a bilo je f na žalost i drugih koji 
su po primjeru Kainovu uskraćivali Bogu dar koji njemu 
odgovara. 

* * * 

Studenti iz sveučilišta u Coimbri iskazuju svoju po- 
čast prema Isusu i prema Fatimskoj Gospi na ovaj način: 

Za vrijeme procesije sa Isusom u Presvetom Oltarskom 
Sakramentu jedni od njih — skupa sa svojim profesorima 

— drže počasni špalir sa gorućim svijećama u rukama, dok 
drugi skidaju sa svojih ramena svoje sveučilišne toge i pro- 
stiru ih po zemlji, da preko njih pređe Isus. Oni to čine na 
uspomenu kada je Isus 5 dana prije svoje smrti svečano 
ušao u Jeruzalem. (Taj svečani ulazak mi slavimo na Cvjet- 
nu nedjelju). Toga su dana oduševljeni prijatelji Isusovi 
prostirali pred njim svoje haljine i posipali ulice cvijećem 
i zelenim granjem. Taj prizor žele obnoviti u Fatimi stu- 
denti iz Sveučilišta u Coimbri. 

GODINA 1935 . 


Svjedoci Gospinih ukazivanja u Fatimi na putu slave 

Dne 13. svibnja 1917., kada se Blažena Djevica Marija po 
prvi puta ukazala u Irijskoj Dolini, na upit male Lucije 
odakle dolazi, odgovorila je, da dolazi iz raja. Tada je Lu- 
cija upitala da li će ona, Franjo i Hijacinta također u raj. 
Draga Fatimska gospa rekla je da će sve troje doći u raj. 

U toku svoga drugog ukazivanja, dne 13. lipnja iste go- 
dine, da će Franju i Hijacintu uzeti sa sobom u raj u sko- 
ro vrijeme, a da će ona, Lucija, ostati na zemlji duže vre- 
mena, jer Isus želi da preko nje upozna svijet sa pobož- 
nošću Bezgrešnom Srcu Marijinu i da svijet još više upoz- 
na i zavoli njegovu svetu Majku. 

Divne proročanske riječi koje su se već ispunile — u 
odnosu na Franju i Hijacintu — i koje se još ispunjuju — 
u odnosu na Luciju! 

Proročanstvo Fatimske Gospe da će Franjo umrijeti 
ubrzo iza 1917. ostvareno je 4. travnja 1919. kada je on sa 
Isusom u srcu koga je on toga dana primio prvi i posljed- 
nji put u svom kratkom životu pošao skupa sa Fatimskom 
Gospom u nebeske dvore, kako mu je ona to i obećala. O 
tom da je Fatimska Gospa došla po njega, svjedoči nam 
mala Hijacinta kojoj je ona to objavila nekoliko dana una- 
prijad. Pokopan je u groblju ispred župske crkve u Fatimi. 

Malu Hijacintu čekale su veće žrtve. Ona je, prema 
riječima Fatimske Gospe, trebala umrijeti daleko od svojih 
dragih roditelja, u Lisabonu, u nekoj bolnici i to sama u 
tim posljednjim časovima. Hrabro dijete primilo je junač- 
ki ovu žrtvu uzdajući se samo u to da će uz nju u tim 
teškim časovima biti draga Fatimska Gospa, kako joj je 
ona to i obećala. 

Sve se ovo doslovno ostvarilo 20. veljače 1920. kada je 
mala Hijacinta umrla sama u toku noći, u bolnici Done 

Estefanije, u Lisabonu, daleko od svoje roditeljske kuće i 
od svojih dragih i brižnih roditelja. 

Tijelo male Hijacinte je preneseno iz Lisabona i poko- 3 
pano je u obiteljskoj grobnici barona De Alvaiazera u Vili 
Nova de Ourem u blizini Fatime. Baron De Alvaiazere za- 
molio je, naime, oca male Hijacinte, s kim se pazio kao pri- 1 
jatelj, za tu dozvolu, jer se nadao da će dolaskom Hijacin- 1 
te u njegovu obitelj, makar to bilo i na ovaj način t biti 
zaustavljeno haranje koje je smrt provodila među njego- 1 
vim članovima. I smrt je zbilja prestala harati. 

Baron De Alvaiazere je ugledna ličnost u povijesti fa- 
timskih događaja. On je 13. listopada 1917. bio prisutan u 
Irijskoj Dolini kada je Fatimska Gospa pokazala svoju 
moć nad suncem. »Da nisam bio katolik, obratio bih se gle- ; 
dajući taj strašni prizor, jer nisam ni jednog časa sumnjao 
da se to ne događa po svemogućoj sili Božjoj«, izjavio je 
on kasnije. 

Tjelesa Franje i Hijacinte počivala su u miru Božjem u 
svojim grobovima sve do 12. travnja 1935. godine. Toga da- 
na prekinut je njihov mir, jer je crkvena vlast u Leiriji, 
potaknuta neprestanim glasom o njhovoj svetosti — a on 
se širio od prvih dana poslije njihove smrti — pristupila . 
prekopavan ju njihovih grobova, kako to propisuju crkveni 
zakoni, da se ustanovi identitet njihovih kostiju i da se one 
čuvaju pod nadzorom crkvenih vlasti kao blago Crkve. 

Naiprije je obavljena ekshumacija kostiju male Hija- j 
cinte. Kada ie otvoren njezin grob, pokazalo se tijelo male 
Hijacinte uščuvano i neoštećeno, iako je prigodom pokopa- i 
vanja bilo posuto suhim krečom (vapnom), jer je u ono 
vrijeme (1920) vladala zarazna bolest zvana »španjolska«, 
i zato su državne vlasti odredile da se tjelesa pokojnika, 
koja se prevoze javnim putevima, posipaju krečom. 

Među rebrima male Hijacinte našla se i gumena cijev 
koja je bila postavljena u bolnici za vrijeme njezinog li- 

ječenja. Ova gumena cijev koja joj je nekoć služila kao 
veliki križ, sada joj služi na slavu kao dokaz njezine žrtve 
i strpljivosti. 

GODINA 1936. 

Građanski rat u Španjolskoj. Portugal moli Fatimsku 
Gospu da ga sačuva od toga rata 

Dne 1 j. svibnja 1936. godine sabrali su se pred čudo- 
tvornim kipom Fatimske Gospe u Irijskoj Dolini biskupi 
iz Portugala i oko 250.000 hodočasnika i skrušeno su molili 
Kraljicu mira da zaštiti* njihovu žemlju od strahota rata 
j e u to vrijeme bjesnio u Španjolskoj a i na samim 
granicama Portugala. Tom zgodom napravili su portugalski 
biskupi zavjet da će se javno zahvaliti Fatimskoj Gospi, 
ukoliko ona usliša njihovu molbu i zaštiti Portugal od rat- 
nog pustošenja. 

Na ovaj rat u Španjolskoj upozorila je mala Hijacinta 
još 1920., nekoliko dana prije svoje smrti. Ona je tada iz- 
javila i govorila cla će na svijet doći velika kazna i da će se 
ta kazna strašna i dosad neviđena — najprije srušiti na 
Španjolsku. Hijacintine riječi je zabilježila upraviteljica 
dječjeg sirotišta u Lisabonu u ulici Estrela broj 17, gdje 
se sklonila mala Hijacinta prije svoga odlaska u bolnicu. 
Mala Hijacinta je znala na temelju Gospinih riječi iz 1917. 
godine da je rat kazna za grijehe i da se on može predu- 
sresti opsluživanjem savjeta i poruka Fatimske Gospe, jer 
je Gospodin Bog u njezine ruke, kako je to sama Gospa 
izjavila, stavio mir na zemlji, i zato ona kao Kraljica mira 
ima pravo da postavlja uvjete mira. 

Ovoga njezinog prava sjetili su se portugalski biskupi 
1936. dok je bjesnio rat u susjednoj Španjolskoj i sjećajući 
se zatim posvete svoje zemlje Fatimskoj Gospi, koju su 
obavili 1931. oni su s pouzdanjem napravili zavjet Fatim- 

skoj Gospi i pozvali portugalski narod da pokorom, posve- 
tom, dobrim djelima, primanjem svetih sakramenata, bor- 
bom protiv grijeha dokaže svoju vjernost i primi k srcu 
Gospine poruke i tako zasluži milost da bude pošteđen od 
rata koji dolazi nad ljude ponaj češće kao kazna zbog njiho- 
vih grijeha i nepravdi. 

GODINA 1937. 

Proslava 20-godišnjice Gospinih ukazivanja u Fatimi 

Dne 13. listopada 1937. proslavljena je u Fatimi 20-go- 
dišnjica Gospinih ukazivanja u tom mjestu. Na ovu sve- 
čanost pozvao je leirijski biskup sav narod Portugala, jer 
je nebeska Kraljica svojim dolaskom u Fatimu stvarno is- 
kazala počast cijeloj zemlji. Njezina briga za Portugal jas- 
no je izražena u savjetima kako će Portugal doći do mira, 
a to je najveće blago koje se može pokloniti jednom na- 
rodu. O tom miru govorio je u ime njezino i Anđeo Portu- 
gala koji je pripravljao Luciju, Franju i Hijacintu na nje- 
zin dolazak. 

A taj mir je u toku godine 1937. još uvijek bio ugrožen 
radi nesređenih prilika u susjednoj Španjolskoj. 

Portugalski narod je ozbiljno shvatio situaciju u kojoj 
se nalazio Portugal, i pošao je u velikom broju do Fatimske 
Gospe da se moli za svoju domovinu. Ovom narodnom ho- 
dočašću predsjedao je papinski nuncij iz Lisabona. 

Povodom proslave 20-godišnjice Gospinih ukazivanja u 
Fatimi, a u vezi s opasnošću rata, leirijski biskup je sma- 
trao za nužno da ovom zgodom ponovi vjernicima Gospine 
poruke s obzirom na mir. 

Za rat je rekla Fatimska Gospa da je kazna zbog ne- 
pravdi, nemorala i vrijeđanja Boga. Prema tome, mir je 
nagrada za pravednost, svetost i pobožnost. 

Kao uspješno sredstvo kojim se postižu ove kreposti, 
Fatimska Gospa preporučuje svetu krunicu. Ona postavlja 
kao uvjet mira da se njezina krunica moli svakog dana. 
Ako tu krunicu budu molili pojedinci oni će imati mir i 
osjećati Gospinu zaštitu. To isto važi i za skupno molenje 
krunice u obiteljima: obitelji koje mole svakog dana Gos- 
pinu krunicu stalno se nalaže pod Gospinom zaštitom i mir 
vlada među njezinim članovima. Ako Gospinu krunicu moli 
cijeli narod, on će uživati blagodati mira. 



OPĆI POGLED NA IRIJSKU DOLINU (FATIMA) 

U sredini slike vidi se Gospina bazilika 

GODINA 1938. 


Portugal se zahvaljuje Fatimskoj Gospi na sačuvanom miru 


»Danas je Cova da Iria (Irijska Dolina) prepuna vjernika koji su došli 
sa svih strana Portugala — a na poziv svojih crkvenih starješina — da 
izvrše zavjet zahvalnosti i odanosti prema presvetoj Djevici koja nas je 
zaštitila na tako jasan i očit način, da se tome divi cijeli svijet«. 

Ovako je rekao 13. svibnja 1938. leirijski biskup D. Jose 
Alves Correia da Silva pred čudotvornim kipom Fatimske 
Gsope oko kojeg se okupilo oko 500.000 hodočasnika. Sa- 
branih biskupa bilo je 20, a svećenika oko 1.000. 

Na ovom svečanom skupu po prvi put je službeno bila 
zastupana i portugalska vlada. Nju je zastupao ministar 
za prekomorske zemlje. 

U vezi sa ovim službenim i javnim prisustvovanjem 
predstavnika državne vlasti treba spomenuti i izjavu male 
Hijacinte koja glasi: »Vlade koje budu pustile Crkvu u 
miru i dale slobodu vjere, bit će blagoslovljene od Boga«. 

Mala Hijacinta, koja je hrabro svjedočila za Gospina 
ukazivanja, nastupa s ovom izjavom kao vjerni tumač že- 
lja Fatimske Gospe, koja želi da Gospodinu Bogu bude 
službeno i javno priznata čast, jer on ima pravo na to. 

Zatim je biskup iz Porta D. Antonio Augusto de Castro 
Mireles još jasnije objasnio smisao i obvezu zahvalnice 
koju je portugalski narod izricao toga dana svojoj Zaštit- 
nici. On je rekao: 

»Ovo je čas zahvaljivanja i Portugal se svom dušom baca na koljena 
pred Isusom u Presvetom oltarskom sakramentu. Portugalski biskupi su 
došli u Fatimu do naše drage Gospe da joj se zahvale što ih je sačuvala 
od biča rata koji je Španjolskoj zadao tako teške rane. Milost da smo 
ostali pošteđeni darovao nam je Isus Krist po zagovoru svoje Majke, naše 
uzvišene Zaštitnice. Bog nas je pomilovao! Zato je opravdano da iskažemo 


svoju zahvalnost. Manjak zahvalnosti jako je ražalostio Isusa u Getseman- 
skom vrtu. Zločin Judin je najveći kroz sva vremena, jer je to zločin 
protiv Pravde, protiv Istine i protiv Ljubavi. Molimo od Boga mir i na- 
■stojrno ga osigurati svojom vjernošću u njegovoj službi!« 

Zaključnu riječ o svemu ovome dao je lisabonski kar- 
dinal Manuel Cerejeira. On je kazao: »Presveta Djevica je 
na veličanstven, rekao bih, čudesan način, okrunila naš 
zavjet«. 

Izjavu kardinala Cerejeire i njegovo priznanje usvojio 
je i Papa Pijo XII. On je 13. listopada 1942. rekao: » Uslišan 
je zavjet učinjen u svibnju 1936. protiv opasnosti koje su 
tako izbliza ugrožavale zemlju (Portugal), a koje su na ta- 
ko neočekivan način bile otklonjene «. 

U toku svečane svete mise obavljena je posveta por- 
tugalske mladeži Bezgrešnom Srcu Marijinu. Tim mladići- 
ma — koji će uskoro postati stupovi države — stavio je 
kardinal Cerejeira na srce one kreposti na kojima se os- 
niva mir i napredak države: da gaje socijalnu pravdu; da 
budu disciplinirani, moralni; da budu svjesni i inteligentni; 
da se zalažu u radu. 

Za vrijeme svete pričesti pristupilo je stolu Gospodnje- 
mu 75 tisuća vjernika. 

Iza svete mise obavljen je blagoslov bolesnika. Njih je 
bilo 550. Za vrijeme blagoslova spustilo se nisko 6 zrako- 
plova i oni su sipali iz visina cvijeće na čudotvorni kip 
Fatimske Gospe kada je prolazio. 

GODINA 1939. — 1940. 

Drugi svjetski rat i Fatimska Gospa 

Drugi svjetski rat koji je nastupio početkom rujna 
1939. ulazi kao presudan događaj u povijest Fatimske Gos- 
pe. Veza između Fatimske Gospe i drugog svjetskog rata 
je tako uska kao što je uska veza između pogodbe i poslje- 

dica. Ona ga je najavila kao mogućnost koja, radi neos- 
tvarenih uvjeta koje je ona postavila, postaje strašna stvar- 
nost. U tom svjetlu gledana Fatimska Gospa nam se poka- 
zuje kao glavni strateg u bojevima koji se vode za Boga 
i protiv Boga. U tom smislu kršćanin treba da promatra 
razvoj događaja suvremene povijesti počevši od 1917. pa 
nadalje kroz nekoliko decenija, jer je cijelo ovo vrijeme 
uključeno u proročanskim izjavama Fatimske Gospe. Ove 
proročanske izjave Fatimske Gospe ne isključuju predviđa- 
nja mudrih ljudi, nego ih upotpunjuju. Kao primjer navest 
ćemo izjavu francuskog državnika Rene Poincarea u vezi 
sa drugim svjetskim ratom. On je u »Revue des Deux mon- 
des« od 4. II 1922. napisao: »Ako se Njemačka nakon neko- 
liko godina osjeti jakom, rat će buknuti u Istočnoj i Sred- j 
njoj Evropi; on će nastati zbog Poljske i Češke, ili zbog 
kojeg drugog razloga, kojeg je teško predvidjeti, nastat 
će indirektno, kao što je 1914. nastao zbog napadaja Austro- 
ugarske na Srbiju«. 

Fatimska Gospa 'kao kraljica mira ne želi rata i daje 
upute kako bi se on mogao spriječiti. 

O drugom svjetskom ratu govorila je Gospa 13. srpnja 
1917. Nakon što je rekla da će uskoro biti završen prvi 
svjetski rat (1914-1918) ona je rekla: »Ali ako ljudi ne pres - j 
tanu vrijeđati Boga, nastat će drugi, za vladanja Pija XI«. j 

Početak ovog drugog svjetskog rata pobliže je označen i 
riječima: »Kada ugledate noć obasjanu nekim nepoznatim 
svjetlom, to nepoznato svjetlo obasjalo je Evropu u noći 
između 24. i 25. siječnja 1938., znajte da je to veliki znak 
što vam Bog daje da će uskoro kazniti svijet zbog njego - j 
vih zlodjela ratom t glađu i progonima protiv Crkve i Sve- 
tog oca«. 

Njezino majčinsko srce sa zabrinutošću gleda na ove 
događaje i ona najavljuje svoj novi dolazak i nove upute. 
Ona kaže: »Da bi spriječila, doći ću i zamoliti da se obavi 

posveta Rusije mome Bezgrešnom Srcu i da se ide na pri- 
čest prvim subotama u svrhu nadoknade«. 

Kako će ljudi primiti poruke Fatimske Gospe koje ona 
u svojoj poniznosti naziva »molbama«? 

Presudno i preteško pitanje! 

Na ovo pitanje nije ni Fatimska Gospa dala definitivan, 
konačan odgovor; ona je odgovorila uvjetno, s pogodbom. 
Njezine riječi glase: Ako se ljudi odazovu mojim molbama, 
Rusija će se obratiti; ako ne, ona će raširiti svoja kriva 
načela izazivajući pobune i progone Crkve«. 

Ovdje treba istaknuti činjenicu da Fatimska Gospa u 
to doba (13 srpnja 1917) spominje Rusiju koja se upravo 
tada rađa kao nova sila u povijesti čovječanstva i da ona 
sudbinu mira u sadašnjim vremenima veže s ovom zem- 
ljom. 

U završetku svoga govora o drugom svjetskom ratu 
ona govori o posljedicama toga rata i kaže: »Dobri će biti 
mučeni. Sveti otac će morati mnogo pretrpjeti. Neki narodi 
će biti uništeni«. 

Prema daljnjim riječima Fatimske Gospe, vidi se da će 
u toku drugog svjetskog rata doći do posvete Rusije, a s 
tim i do preobrata u ratnim operacijama i da će se krenu- 
ti prema miru. Evo tih riječi: » Konačno će ipak trijumfirati 
moje Bezgrešno Srce. Sveti otac će mi posvetiti Rusiju. Ona 
će se obratiti i svijetu će biti poklonjeno neko izvjesno raz- 
doblje mira«. 

Iz povijesti Gospinog svetišta u Fatimi za godinu 1940. 
treba spomenuti da su se 13. svibnja te godine ponovo sa- 
stali pred čudotvornim kipom Fatimske Gospe svi portu- 
galski biskupi i" da su obnovili posvetu svoje zemlje Bez- 
grešnom Srcu Marijinu. Tom zgodom napravili su zavjet 
da će, ukoliko ih Fatimska Gospa zaštiti od strahota rata 
koji bijesni Evropom, podignuti nakon rata veličanstven 
spomenik svoje zahvalnosti u čast presvetom Srcu Isusovu 
i njezinom Bezgrešnom Srcu. Tim činom oni su pokazali 

toliko vjeruju i koliko se pouzdavaju u moć i zaštitu Fatim- 
ske Gospe. Za njih je ona stvarnost s kojom treba računati; 
osoba kojoj se treba obraćati; moć u koju se može pouzda- 
ti; dobrota kojoj se može povjeriti. 

Vrijeme će pokazati da su imali pravo. 

Koliko je drago ovo pouzdanje Fatimskoj Gospi, poka- 
zala je ona čudesima koja su se toga dana (13. V 1940.) 
zbila u Irijskoj Dolini na očigled silnog mnoštva prisutnih 
hodočasnika. Bila su to čudesna ozdravljenja gospođe Dol- 
ce de Magalhaes Moreira da Se i gospođe Ane Pires Viana 
Reis. 

Na važnost ove posvete upozorila je i Lucija u pismu 
što ga je 2. XII 1940. napisala Papi Piju XII. Evo što ona 
piše u vezi s tom posvetom: »Sveti Oče, ako se ne varam 
u sjedinjenju moje duše s Bogom, naš Gospodin obećaje 
da će radi obzira na posvetu naroda koju su učinili portu - 
galski prelati Bezgrešnom Srcu na poseban način štititi 
našu domovinu za vrijeme ovoga rata i da će ta zaštita biti 
dokazom milosti koje će udijeliti i drugim narodima, ako 
oni budu posvećeni, kao što je naša domovina«. 

U istom pismu ona moli Svetog oca da posveti Bezgreš- 
nom Srcu Marijinu cijeli svijet i da pri tom naročito na- 
glasi Rusiju da bi se tako skratile strahote rata i progoni 
Crkve i Svetog oca. Ona piše da je na to potiče Isus po 
nutarnjim nadahnućima. 

Do ove posvete doći će 1942. 

Još treba u toku 1940. godine spomenuti i ovu činjeni- 
cu. 

Dne 7. travnja ove godine držao je lisabonski kardinal 
Manuel Cerejeira govor u crkvi sv. Jeronima u Lisabonu 

0 miru u vezi sa porukama Fatimske Gospe. Dok je on 
govorio doletjela je jedna bijela golubica preko cijele crkve 

1 spustila se na križ na kardinalovim prsima, t tu je ostala 
mirno na očigled svih prisutnih dok je on govorio o miru 
i o Fatimskoj Gospi kao Kraljici mira, a tada je odletjela. 

pišući o tom događaju portugalski pjesnik istakao je: »Za- 
počeo je najveći rat u povijesti svijeta, a kardinal Cerejeira 
govorio je o miru«. Fatimska Gospa je potvrdila njegov 
govor. 

Ovo je prvi put u povijesti fatimskih događaja da se 
Fatimska Gospa poslužila golubicom, tom milom i dragom 
pticom koja već od Noinih vremena služi kao simbol mi- 
ra, a koja od vremena kada je Isus kršten u Jordanu pred- 
stavlja Duha Svetoga. Od tada, pa do danas, pojavit će se 
golubica (jedna ili više njih) preko sto puta u službi Fa- 
timske Gospe, tako da će golubica postati tipičan znak Fa- 
timske Gospe. 

Ona će se poslužiti ovom pticom kad želi nekoga na- 
graditi,.ili opomenuti, ili utješiti ili uvjeriti već prema svo- 
joj želji. Tim postupkom ona pokazuje svoju moć nad pri- 
rodom. 

GODINA 1941. 

Godina molitve učvršćuju se veze između Fatimske 
Gospe i Portugala 

Ratni vihor koji je 1939. i 1940. bjesnio po Srednjoj i 
Zapadnoj Evropi spustio se u proljeće 1941. na prostrane 
područje Balkanskog poluotoka i zatim u toku ljeta nasr- 
nuo na Rusiju. Dok je ovako gotovo cijela Evropa gorjela 
U °? njU rat . a '. u P° r fugalu je vlagao mir; ne doduše mir u 
bezbnznosti, jer su i tamo bili u strahu od rata, ali je ipak 
bio mir. J * 

I te su godine stotine tisuća hodočasnika pošle — u da- 
nima hodočašća, a ponajviše 13. svibnja i 13. listopada — da 
se mole na mjestu gdje se ukazivala Kraljica mira da ona 
useuva mir u njihovoj zemlji i da se smiluje zaraćenim 
narodima. Evo kako prvi povjesničar Fatimske Gospe Vis- 
conde de Montelo, opisuje tu tajanstvenu vezu koja je vu- 
kla te tisuće hodočasnika u Irijsku Dolinu: 

»Trinaesti svibnja, dan Gospinog ukazivanja u Fatimi, je veliki dan 
za Portugal. 

Silazeći u Irijsku Dolinu (Cova da Iria) i objavljujući nevinim pasti- 
rima svoju dragocjenu vijest o smilovanju i opraštanju, Gospa je još 
jednom više — kao njegova Zaštitnica — spasila i zaštitila naš dragi Por- 
tugal. 

Bilo je 13. svibnja 1917. godine. 

Otkad se toga dana uspostavila tajanstvena veza između neba i zemlje 
krenula je naša draga domovina prema divnom i slavnom usponu ostva- 
rujući bolje stanje u političkom, moralnom i religioznom pogledu. Cijeli 
narod se odazvao Gospinom pozivu »na molitvu i pokoru« i stalno u sve 
većem broju hrli prema nacionalnom svetištu u Fatimi i tako Isus po 
prečistim rukama naše uzvišene Zaštitnice — učvršćuje u odabranoj Zemlji 
Svete Marije svoje kraljevstvo ljubavi i milosrđa. Neka je zato tisuću puta 
blagoslovljena presveta Bogorodica, koja je, da bi spasila Portugal, pre- 
tvorila Irijsku Dolinu u divno središte marijanske pobožnosti i tu podigla 
veoma slavno prijestolje Presvetom sakramentu«. 

GODINA 1942. 

Proslava 25-godišnjice Gospinih ukazivanja u Fatimi 

Portugalski narod je na dostojan način proslavio 25- 
godišnjicu izvanredne milosti koju mu je iskazala nebeska 
Kraljica svojim dolaskom u njegovu zemlju. Toga su bili 
svjesni svi: narodne mase, crkvene vlasti i državne vlasti 
i zato su svi sa zahvalnošću i oduševljenjem proslavili Fa- 
timsku Gospu i spomen na njezin dolazak u Irijsku Dolinu 
13. svibnja 1917. godine. 

U zajedničkom pastirskom pismu što su ga početkom 
1942. uputili portugalski biskupi svomu narodu povodom 
proslave 25-godišnjice Gospinih ukazivanja u Fatimi, navo- 
de se razlozi zbog kojih vjernici Portugala, Zemlje Svete 
Marije, trebaju biti zahvalni svojoj nebeskoj Zaštitnici. 

»Preslavna Bogorodica je budnom pažnjom pratila našu domovinu od 
prvih koraka njezine povijesti i svojom je ljubavlju upravo na čudesan 
način nju sačuvala pošteđenu u burama i opasnostima koje su, moglo bi 
se reći, bile nesavladive«. 


Iz novije povijesti oni spominju rušenje i paljenje crkava, progon i 
ubijanje svećenika i otvorenu i agresivnu borbu protiv Boga i vjere koja 
je nastala godine 1910.; zatim vrlo bijedno stanje u koje je zapao Portugal 
godine 1917. kada se nalazio na rubu svoje propasti; zatim opasnosti u vezi 
sa građanskim ratom u Španjolskoj; i, konačno, opasnosti pred kojima se 
nalazi Portugal sada u vrijeme dok posvuda naokolo bjesni drugi svjet- 
ski rat. 

Nakon ovih izlaganja oni zaključuju s izjavom: »Dobro osjećamo 
Kako ova brižna Čuvarica bdije nad nama i kao da vidimo kako su njezine 
oči nad nama pune neizrecive brižnosti i majčinskog osjećaja. Iskustvo iz 
prošlih vremena je siguran zalog za sadašnju zaštitu i mora nam biti jasno 
da njoj dugujemo mir što ga uživamo«. 

Nakon što su tako ustanovili da je Majka Božja spa- 
sila Portugal, portugalski biskupi ističu misao da Gospina 
zaštita Portugalu može biti primjer i drugim narodima koji 
učine posvetu njezinom Bezgrešnom Srcu i usvoje njezine 
preporuke o integralnom kršćanskom životu. Njezina uka- 
zivanja u Fatimi nisu ograničena samo na jedan narod i na 
jednu zemlju: Majka Isusova se javila u Fatimi cijelom 
svijetu kao zvijezda danica sretnije budućnosti ljudskoga 
roda, ukoliko ljudi poslušaju njezine poruke. »Svakog da- 
na se sve bolje shvaća koliko bi bila drugačija sudbina 
čovječanstva, da su bile saslušane i izvršene njezine po- 
ruke, jer su to bile poruke mira i ljubavi«, izjavljuju por- 
tugalski biskupi. U tom duhu oni završavaju svoje pismo 
riječima: » Zagovorom one, koju nazivamo Majkom milo- 
srđa, Bog pripravlja velike stvari svijetu«. 

U program proslave 20-godišnjice ušle su ove tri tačke: 
prvo, kongres katoličkih djevojaka u Lisabonu; 
drugo, narodno hodočašće u Fatimi 13. svibnja i 
treće, završne svečanosti 31. listopada u Lisabonu. 

Kongres katoličkih djevojaka održan je u Lisabonu 7 
i 8 travnja 1942. Bio je to prvi kongres te vrste. 

Smatralo se vrlo poželjnim da na ovom svečanom sas- 
tanku Marijinih kćeri bude prisutan i njezin čudotvorni 
kip iz Fatime kao vidljivi znak njezine nevidljive prisutnos- 

ti. Ideja o dolasku čudotvornog kipa Fatimske Gospe bila 
je primljena s najvećim oduševljenjem. U proglasu koji je 
za tu zgodu štampan čitamo ovaj zanosni poziv Fatimskoj 
Gospi: 

Pođi, Kraljice, prema prijestolnici! 

Narod će sa svih strana nagrnuti u pobožnom zanosu prema cestama 
kuda ćeš proći i pozdravit će Hodočasnicu koja dolazi s neba na zemlju 
da nam pokaže pravi put i da nas povede sa sobom. 

Putovanje čudotvornog kipa od Irijske Doline do Lisa- 
bona (150 kilometara razdaljenosti) trajalo je 5 dana. Evo 
kako je ono opisano u Gospinu glasniku »A Voz da Fatima« 
od 13. svibnja 1942.: 

Povijest našeg naroda ukrašena je jednom novom slikom, nepoznatom 
u prošlim vjekovima. U prekrasnoj procesiji koja je dopratila Gospin kip 
iz Irijske Doline do Lisabona na kongres katoličkih djevojaka sudjelovao- 
je sav narod. Nemoguće je opisati, što su bili ti dani. Gospino putovanje 
kroz zemlju pozdravljeno je s najvećim oduševljenjem i s najvećom po- 
božnošću. Nju je pozdravilo i staro i mlado s pjesmom, cvijećem i mo- 
litvom. Pred nju su izišle vojničke glazbe i pratili su je avioni. Radnici 
su je pozdravljali ispred svojih fabrika i radionica sa alatkom u rukama. 
Cijeli narod je pokazao neku »neutaživu pobožnost« (insatisfeita devogao). 

» Povijest kraljeva i trijumfatora ne poznaje takvog pri- 
jema «, piše leirijski biskup Jose Alves Correia da Silva. 

GODINA 1943. 

Godina rata, molitve i ratnih opasnosti. Ostvareno obećanje 

Uništavajući rat koji je od jeseni 1939. godine razarao 
Evropu proširio se sada po Aziji i Africi i po otocima Tihog 
oceana. Obje ratujuće stranke pokušavaju predobiti Portu- 
gal za sebe, ali im ne uspijeva i Portugal još uvijek uživa 
mir pod zaštitom Fatimske Gospe svoje Zaštitnice. 

I ove godine (1943) polaze mnogobrojni hodočasnici 
13. svibnja u Fatimu. 

U želji da što bolje osiguraju nebesku zaštitu svojoj 
zemlji^ portugalski biskupi obnavljaju 13. svibnja posvetu 
koju je lani učinio Pijo XII. 

Pri ovoj posveti bila je zastupana i portugalska vlada. 
Zastupao ju je podsekretar za rat. On je nosio i nebnicu 
za vrijeme procesije i blagoslova bolesnika. Mi ćemo ubu- 
duće često puta susretati u Fatimi visoke državne činov- 
nike, ministre i ambasadore da nose nebnicu u svečanim 
procesijama. Takav je od davnina običaj na Pirinejskom 
poluotoku. 

Dne 13. V 1943. bilo je pred kipom Fatimske Gospe 
400 bolesnika. 

Za vrijeme blagoslova i procesije avioni su sipali cvi- 
jeće. 

Blago zemlji koju Gospodin čuva u miru! 

* * * 

U jesen 1943. godine našao se Portugal najednom nad 
ponorom rata. 

Prema jednom starom i časnom ugovoru s Engleskom 
(ugovor je sklopljen 1373) o uzajamnom pomaganju u slu- 
čaju rata, Portugal je odobrio Engleskoj i Americi da se 
na otoku Madeiri podigne aerodrom za obranu trgovačkih 
brodova na Atlantiku. Za Hitlera je ovo izgledalo kao pre- 
kidanje neutralnih odnosa i stupanje na protivničku stra- 
nu, i zato je odmah — bez najave rata — poslao oklopne 
divizije iz Južne Francuske protiv Portugala. 

Naređenje je izvršeno i oklopne su trupe krenule pre- 
ko Španjolske prema Portugalu i stigle do grada San Se- 
bastiano. 

Do granice Portugala nije daleko. One nisu zaštićene. 

Okupirati Portugal bilo bi korisno u svakom pogledu. 

Pohvaliti se ovom pobjedom na zapadu Evrope, značilo 
bi pružiti podršku četama koje gube na Istoku. 

Sve su ovo bili važni razlozi da se rekne četama neka 
idu kako im je naređeno. 

Ali je neočekivano došla naredba da se trupe od San 
Sebastiana vrate natrag. Nikakvo objašnjenje nije dato s 
tim u vezi. 

Ono se samo od sebe nameće: Portugal je zaštitila Fa- 
timska Gospa. 

Tako je ovaj slučaj objasnio i lisabonski kardinal u 
svom govoru 13. svibnja 1946. On je rekao: 

»Svakome je sada poznato da su njemačke trupe kre- 
nule da osvoje našu domovinu. Ali se digla nečija ruka — 
jača od ljudskih — i Portugal je ostao u miru«. 

On objašnjava i čija je to ruka, kada u tom istom 
govoru kaže: 

» Portugal je ostao u miru zahvaljujući zaštiti naše dra- 
ge Gospe«. 

GODINA 1944. 

Fatima postaje grad molitve t sveti grad 

U vrijeme kada je Gospa 13. listopada 1917. rekla Lu- 
ciji: » Želim ti reći da se ovdje napravi kapelica na moju 
čast, jer ja sam kraljica svete krunice«, u to vrijeme u 
Irijskoj Dolini nije bilo kuća. Irijska Dolina bila je tada 
pusti kraj. Želja Fatimske Gospe da se tu napravi kapela 
njoj u čast pretvorit će ovaj pusti kraj u »mirisavu vazu« 
(riječi Pija XII), u sveti grad molitve, pokore, crkava i sa- 
mostana. Fatima će tako postati duhovnom kulom ili tvrđa- 
vom u kojoj će Marija, koju Crkva naziva: Tornju Davi- 
dov! i Tornju bjelokosni! , preuzeti obranu Portugala i ci- 
jelog svijeta. 

Izgradnja kapele počela je odmah u prvim godinama i 
bila je bombardirana i paljena ali je ipak ostala do dana 
današnjega i nalazi se tačno iznad mjesta Gospinih ukazi- 
vanja. 

Godine 1928. blagoslovljen je prvi kamen za gradnju 
velebne crkve. 

Skupa sa gradnjom ove crkve počeli su unaokolo nica- 
ti samostani sa svojim crkvama i kapelicama kao divni 
cvjetovi oko »Tajanstvene ruže«. 

Godine 1933. sagradile su karmelićanke iz Belgije svoj 
samostan u čast sv. Josipa. 

Iste godine podigle su svoje samostane i »Služavke Fa- 
timske Gospe« i »Sestre suradnice žalosne Fatimske Gos- 
pe«. Obje ove redovničke kongregacije su se potpuno sta- 
vile u službu Fatimske Gospe. 

Godine 1939. sagradile su portugalske dominikanke og- 
romnu zgradu za prijem svećenika i drugih hodočasnika. 
Uz ovu lijepu zgradu nalazi se i zgrada za osnovnu školu. 

Godine 1944. podigli su talijanski misionari veliku zgra- 
du za odgoj budućih svećenika — misionara. (Padres Mis- 
sionarios da Consolata). Iste (1944) godine podigle su i 
časne sestre svete Doroteje svoj samostan i svoju školu. 
Ove časne sestre se bave odgojem djevojaka i drže srednje 
i stručne škole. 

1945. godine podignut je tik uz Gospino svetište lijepi 
samostan časnih sestara koje je osnovala portugalska sve- 
tica Beatrica da Silva u svrhu odgoja zapuštene djece. 

Godine 1947. podigle su svoje samostane časne sestre 
sv. Josipa iz Clunya iz Francuske i časne sestre Gospina 
prikazanja u hramu. 

Godine 1951. redovnice presv. Srca Isusova iz Francus- 
ke podigle su veliki institut za odgoj djevojaka, žensku 
gimnaziju. 

Iste godine sagrađen je u Fatimi i samostan za časne 
sestre Bezgrešnog Srca Marijina koje su uzele sebi za cilj 
naročitu pobožnost prema željama i nakanama Fatimske 

Gospe. 


7 Fatima 

Godine 1952. podigli su dominikanci svoje sveučilište 
za filozofiju. Ovo sveučilište ima internacionalni karakter, 
jer su i profesori i studenti iz različitih zemalja svijeta. 

Godine 1953. došli su u Fatimu i smjestili se u svoj 
samostan i oci konventualci. 

Godine 1954. misionari Bezgrešnog Srca Marijina iz Por- 
tugala, sagradili su svoj samostan za odgoj budućih vjero- 
vjesnika u zemljama Afrike, Azije i Amerike u kojima se 
govori portugalski. 

Iste godine podigle su i časne sestre, koje je osnovao 
sv. Karlo de Foucauld, svoj samostan za njegu siromašnih 
i nemoćnih. 

Iste 1954. godine podigli su i misionari iz Austrije (So- 
cietas Verbi Divini) veliku zgradu za sjemenište budućih 
misionara na Dalekom istoku i po otocima Tihog oceana. 

Godine 1955. sagrađen je samostan za dominikanke sa 
strogom klauzurom. U njihovoj krasnoj crkvi stoji vječno 
izložen Presveti Oltarski Sakrament. Sestre koje žive u o- 
vom samostanu dolaze iz škotske i Engleske. 

Godine 1955. sagrađen je samostan »Gospe svih milo- 
sti«. 

Godine 1956. podigle su svoj samostan časne sestre sv. 
Vinka, sestre milosrdnice. 

Iste godine su belgijski misionari monfortinci podigli 
svoje sjemenište za afričke zemlje u kojima rade ovi mi- 
sionari. 

Iste 1956. godine došli su u Fatimu i kapucini iz Špa- 
njolske. 

Godine 1956. podigle su i časne setre »Božanskog Pas- 
tira« iz španjolske svoj krasni samostan za prijem hodo- 
časnika. 

Iste godine podignuta je ogromna zgrada za sjedište 
»Plave armije«. Cilj »Plave armije«, koja broji preko 25,000. 
000 članova je da ostvari želje i obećanje Fatimske Gospe 

u vezi s obraćenjem Rusije i sa sjedinjenjem svih kršćana. 
U središtu ove zgrade nalaze se dvije crkve: jedna za sve- 
te obrede po običajima Zapadne Crkve, a druga za Istočnu 
Crkvu. 


POGLED NA GOSPINU BAZILIKU U FATIMI 

Godine 1956. otvoreno je sklonište za defektnu djecu. 
Vode ga časne sestre Božje providnosti. 

Godine 1958. dovršili su karmelićani svoj veliki samos- 
tan u čast BI. Nuna Alvaresa. U njemu se obavljaju duhov- 
ne vježbe za biskupe, svećenike, liječnike, profesore knji- 
ževnike, advokate itd. 

Godine 1958. podignut je i »Dom Svete Marije«. Vode 
ga časne sestre franjevke, a služi za hodočasnike. 

Iste godine je otvoreno i »Sklonište nebeske Majke« za 
osamljenu djecu. 

Iste godine došle su u Fatimu i »Hijacintkinje«. To su 
časne sestre iz Portugalske kojima je glavni cilj raditi za 
slavu Fatimske Gospe (naročito putem štampe) i za duhov- 
ni preporod u Portugalu. 

GODINA 1945. 

Svršetak drugog svjetskog rata 

Dne 8. svibnja 1945. najavljen je svršetak drugog svjet- 
skog rata koji je svima učesnicima: i pobijeđenima i pobje- 
di telj ima nanio silne i nepopravljive štete, razaranja i ru- 
ševine. Bjlans ovog rata je strašan: poginulo je 27 miliona, 
izgubljenih i nestalih bez dokaza o smrti 3 miliona, raznih 
vrsta invalida 50 miliona; isto tako su velike i materijalne 
ruševine, jer se godinama ratovalo s najrazornijim oruž- 
jem. U ovom ratu stradalo je uvelike i kulturno blago u- 
mjetnosti i vjere. O moralnim štetama, o grijesima, očaju, 
mržnji, strastima, ubijanju ? krađi, nevjeri, bezboštvu teško 
je i govoriti, jer se divljalo neobuzdano. 

Uzimajući sve ovo u obzir, 8 svibanj 1945. značio je 
veliki dan i zvona sa crkava su najavila da je rat završen 
i da je nastao mir. 

Svuda po svijetu održane su zahvalnice. U Irijskoj Doli- 
ni održana je svečana zahvalnica 13. svibnja. Toga dana i 

zatim 13. srpnja i 13. listopada govornici su ovdje, na mje- 
stu, gdje je najavljen taj rat još 1917. isticali vezu koja 
postoji između njega i Fatimske Gospe koja ga je najavila; 
i zatim šta bi ovaj rat imao da znači za daljnju budućnost 
čovječanstva, jer svako zlo nosi sa sobom i poduku, i neko 
dobro. 

Iz onoga što nam je već poznato, znamo: 

1. Da je Fatimska Gospa već 1917. upozorila na ovaj rat. 

2. Da će on biti strašan, gori od onog prvog (1914—1918). 

3. Fatimska Gospa je označila i uzroke rata, a to su uv- 
rede nanesene Bogu; a one su različne: nemoral, bezboš- 
tvo, prezir Boga ; vrijeđanje Isusovog namjesnika na ze- 
mlji, ometanje Crkve, društvene nepravde, oholost, neu- 
mjerenost, lakomost, mržnja, osveta, drskost itd. 

4. Protiv ovih zala ona je preporučila djela kojima se su- 
protstavlja grijehu, nemoralu i svim drugim porocima. 
Njoj je poznato da svako materijalno zlo — a to je i 
rat — proističu od moralnog zla — a to je grijeh: grijeh 
je uzrok, a materijalno zlo je kazna posljedica. 

Zato je ona preporučila radikalna sredstva, a to su ob- 
raćenje, posveta, integralno opsluživanje Božjeg zakona 
(i onih zapovijedi: Ne ubij! Ne sagriješi bludno! Ne u- 
kradi! itd.). Ona je rekla da će ljudi u suzama i s veli- 
kim mukama oplakivati svoje mane ako u njima ustraju 
i ne poprave se u predviđeno vrijeme, u vrijeme smilo- 
vanja, prije nego nastupi vrijeme pravde, a to je vrije- 
me kazne. 

Strahota kazne mjeri se prema dostojanstvu uvrijeđene 
osobe. 

5. Fatimska Gospa je upozorila i na vidljivi znak s neba 
(»noć obasjana svjetlom«) kada će nastupiti to vrijeme 
kazne, kada će Bog prepustiti ljude samima sebi da se 
obračunavaju među sobom, svojom logikom, svojom teh- 
nikom. 

6. Ona je upozorila i na glavne sile koje će voditi ovaj rat. 

7. Fatimska Gospa je zatim svojim naknadnim ukazivanji- 
ma i porukama nastojala ublažiti i skratiti ovo vrijeme 
kažnjavanja. 

8. Fatimska Gospa je uzela Portugal kao primjer svoje za- 
štite. Portugal se odazvao njezinom pozivu i tako dao 
cijelom svijetu primjer da je ta zaštita snažna i uspješ- 
na. 

Njoj u čast i zahvalnost pišu portugalski biskupi: »Nje- 
žno i milosrdno Srce bdilo je s puno ljubavi nad Portuga- 
lom«. 

Isti osjećaj zahvalnosti i pouzdanja vidi se u riječima 
portugalskog avijatičara i pisca Josea Pequita Rebella. On 
piše: »Obuzimala nas je sigurnost puna utjehe na pomisao 
da se dole nalazi skromni kip Majke neograničene moći i 
da je ona obećala svome vjernom narodu da će ga štititi 
pred zastrašujućim patnjama apokaliptičkog rata«. 

Sva ova razmatranja navode nas na zaključak da je 
Fatimska Gospa nastupila u spletu suvremenih zbivanja od 
1917. do 1945. kao opunomoćeni ambasador između Boga 
»koji je uvrijeđen« i ljudi koji ga vrijeđaju ali koji bi se 
morali obratiti i tako zbjeći zasluženu kaznu. 

Imajući u vidu tu njezinu ulogu, francuski pisac i dr- 
žavnik Paul Claudel je rekao da njezina pojava u Irijskoj 
Dolini znači eksploziju nadnaravnog svijeta u uske okvire 
našeg svijeta. Sva njezina misija je dokaz Božje dobrote i 
brige prema ljudima, jer ih na vrijeme želi zaštititi od zla 
u koje srljaju. 

GODINA 1946. 

Svečano krunjenje kipa Fatimske Gospe. 

Trijumfalno putovanje po Portugalu. 

Dne 13. svibnja 1946. godine okrunjena je Fatimska 
Gospa krunom što su joj 1942. poklonile katoličke žene 
Portugala. 

Ovim činom obnovljen je zavjet učinjen 25. III 1946. 
da će Bezgrešna Djevica Marija biti kraljica i zaštitnica 
Portugala. 

Naime, toga je dana pošao portugalski kralj Joao 
(Ivan) IV u pratnji svih državnih i vjerskih dostojanstve- 
nika u dvorsku kapelu u gradu Vila Vigosa i tu je službeno 
proglasio da portugalska vlada i narod izabiru Bezgrešnu 
Djevicu Mariju za svoju kraljicu i zaštitnicu. Tada je i on 
skinuo svoju krunu i stavio je na podnožje Gospinog kipa 
gdje se i sad nalazi. 

Ivan IV je tako obnovio posvetu Portugala Bezgrešnoj 
Djevici koju je 27. srpnja 1128. obavio Alfonzo Henriques, 
osnivač i utemeljitelj Portugala. U to vrijeme vođene su 
tek prve bitke za oslobođenje Portugala od Maura i Por- 
tugal zapravo još nije ni postojao, a več je bio posvećen 
Presvetoj Djevici Mariji. 

Te stoljetne veze između Portugala i Majke Božje imao 
je na pameti papa Pijo XII kada se 1940. slavio osnutak 
portugalske države i kada je godine 1946. poslao svoga 
ličnog izaslanika kardinala Benedikta Alojzija Massellu 
da u Njegovo ime okruni Fatimsku Gospu kao zaštitnicu 
Portugala i kao Kraljicu svijeta. 

Kardinalu su na dolasku u Lisabon iskazane državničke 
počasti. Njega će u Fatimu otpratiti četiri ministra, jer je 
portugalska vlada htjela dati ovom činu krunisanja služ- 
beni, državni karakter tako da bude u skladu sa činom 
posvete koji je učinjen 25. III 1646. godine. 

Kardinalovo putovanje od Lisabona do Fatime pretvo- 
rilo se u trijumf oduševljenja prema papi. 

U Fatimi ga je dočekala masa hodočasnika od 600.000 
ljudi i žena. 

U noći između 12. i 13. svibnja najprije je obavljena 
veličanstvena procesija s kipom Fatimske Gospe. Na njega 
su vojni reflektori usmjeravali snopove svjetla tako da je 

Gospa bila »opkoljena svjetlom« (»cercada da luz«) kako 
je rečeno u pučkoj pjesmi koja se pjeva na procesijama. 

Iza pola noći nastupila je ura klanjanja i bdijenja pred 
Presvetim. 

Rano ujutro 13. svibnja razdijeljena je Sv. pričest. Sv. 
pričest primilo je 130 hiljada vjernika. 

U 9 i pol počela je svečana Sv. misa papinog legata 
pred čudotvornim kipom oko kojega se vihorilo 500 zas- 
tava. 

Obred krunisanja izvršen je ovako: Najprije je blago- 
slovljena kruna. Zatim je tu krunu uzela predsjednica kato- 
ličkih žena jer je one poklanjaju, i predala je ministru 
unutrašnjih poslova koji je zamjenjivao šefa države, pred- 
sjednika Portugala, maršala Oskara Carmonu. Ona ga je 
zamolila da tu krunu preda papinom legatu i da on obavi 
krunisanje. Zamjenik predsjednika države uzeo je krunu 
i odmah je predao papinom legatu, s molbom da ovom 
krunom okruni kip Fatimske Gospe. Papin legat je preu- 
zeo krunu. Rekavši da je ovlašćen od Svetog oca pape, on 
je u njegovo ime stavio tu krunu na glavu Fatimske Gospe, 
govoreći '.»Krunim te za Kraljicu mira i za Kraljicu svijeta \ 
da mu pomogneš da nađe mir i da se pridigne iz svojih 
ruševina«. Tako je završen obred krunisanja. 

Tada je zbor pjevača otpjevao pjesmu koja je spjevana 
i uglazbljena upravo za ovu zgodu. Evo te pjesme koja je 
od tega časa postala najomiljenija crkvena pjesma u Por- 
tugalu: 

Gospo, mi te slavimo 

U tuzi i radosti, danju i noću, 

Mi te slavimo. 

Gospo, mi ti se molimo. 

Tko se tebi moli, u te se uzda, 

Mi ti se molimo. 

Nakon završene pjesme obavljena je posveta. 

U ovom govoru Pijo XII ističe povezanost Portugala i 
Bezgrešne Djevice Marije njegove Zaštitnice koja je spa- 
sila Portugal u mnogim teškim krizama a naročito u toku 
ovih posljednjih trideset godina. 

On kaže: »Irijska Dolina je pretvorena u nepresušni iz- 
vor nadnaravnih milosti, čudesnih ozdravljenja i duševnih 
obraćenja. Sve se te milosti poput potoka razlijevaju iz te 
doline po cijelom Portugalu i zatim — prelazeći njegove 
granice — po cijelom svijetu «. 

Svečani obred krunisanja podsjeća Pija XII na ono 
veliko slavlje u nebu gdje je Marija primila krunu od pre- 
svetog Trojstva kao Kraljica anđela, Kraljica patrijarha, 
proroka, apostola^ mučenika, priznavaoca i djevica, jer je 
Isus, komu je nebeski otac predao svu vlast na nebu i na 
zemlji, stavio u njezine ruke svoje stečeno kraljevstvo. 
Zato nju Crkva Isusova časti nazivima: 

Regina coelorum, 

Glorisa Regina mundi, 

Regina mundi dignissima 

i preporučuje svojoj djeci na zemlji da danju i noću mole 
molitvu: Zdravo Kraljice, majko milosrđa, živote slasti, i 
ufanje naše, zdravo! 

GODINA 1947. 

Započinje svjetska slava Fatimske Gospe 

U toku 1947. zbili su se u Fatimi takvi događaji iz 
kojih se jasno zaključuje da misija Fatimske Gospe pop- 
rima svjetske razmjere i da Fatimska Gospa polazi iz Irij- 
ske Doline u susret cijelom svijetu, a da ipak pri tom ne 
napušta Portugala. Ti događaji su Međunarodni kongres 
katoličke omladine i polazak Fatimske Gospe na putovanje 
po zemljama Evrope. 

Međunarodni kongres katoličkih djevojaka održan je 
u Fatimi u uskrsno vrijeme 1947. Na tom kongresu sabra- 
lo se 35.000 katoličkih djevojaka iz raznih zemalja Evrope 
i Amerike. 

Odluka da se održi ovaj kongres u Irijskoj Dolini do- 
nesena je 1946. na prvom poslijeratnom međunarodnom sa- 
stanku katoličke omladine. On je održan u Luksemburgu. 
Osnovne teme ovog sastanka bile su rat i mir: rat, da se 
više nikad ne ponovi; a mir, da bude uvijek uščuvan. U 
debatama o ratu i miru uopče, a napose u vezi s drugim 
svjetskim ratom, naglašena je intervencija Majke Božje 
kao Kraljice mira koju je ona učinila u Irijskoj Dolini 1917. 
dajuči upute kako se rat može izbjeći, a mir sačuvati. 

Zato je na Međunarodnom sastanku katoličke omladi- 
ne u Luksemburgu odlučeno da se u proljeće 1947. održi 
međunarodni kongres katoličkih djevojaka u Fatimi sa ci- 
ljem da tu, gdje je nagoviješten drugi svjetski rat i obećan 
mir, katolička omladina preuzme obveze za čuvanje mira 
prema uputama Fatimske Gospe, Kraljice rhira. 

Ovaj časni i plemeniti zadatak povjeren je katoličkim 
djevojkama, sestrama zaraćenih vojnika jedne i druge rat- 
ne stranke. 

I one su došle odasvuda — njih 35 tisuća — u Irijsku 
Dolinu da se tu na mjestu Gospinih ukazivanja zahvale Fa- 
timskoj Gospi za njezinu intervenciju i da iskrenim srcem 
preuzmu njezine poruke u korist mira. 

Na zborovanjima u toku ovoga kongresa obrađena je 
ideja da Majka Isusova nastupa u suvremenim zbivanjima 
kao Kraljica mira i da je ona u tom smislu »Nada čovje- 
čanstva«. 

Ista misao je izražena u himni koja je za tu zgodu spje- 
vana i uglazbljena. Evo riječi te himne: 

Prevalivši duge pute 

Došli smo tebi, Gospo, 

U Irijsku Dolinu. 


Ave Maria! 

Sav ti se svijet 

Sklopljenih ruku 

Moli i pjeva, Djevice nade. 

Ave Maria! 

Nakon svečane zajedničke svete pričesti obavljena je 
posveta Bezgrešnom Srcu Marijinu da bude zalog sretnije 
budućnosti. 

Na spomenutom sastanku katoličke omladine u Luk- 
semburgu uzete su u razmatranje i želje pape Pija XII da 
Fatimska Gospa pođe iz Portugala po drugim gradovima i 
državama da i njima donese mir. 

Za njezinom posjetom naročito su vapili katolici u Ber- 
linu i u tu svrhu su uputili molbu u Rim. 

Vijest da bi Fatimska Gospa mogla poći i izvan Por- 
tugala kao Kraljica mira širila se posvuda po Evropi i po- 
ticala je ljude na planove o tom: kuda, kako, s čim, kome 
itd. U tim razmatranjima iskrsnulo je i pitanje čudotvor- 
nog kipa Fatimske Gospe iz kapelice nad mjestom Gospi- 
nih ukazivanja. O njemu su već postojali sigurni i mnogo- 
brojni dokazi da je mio Fatimskoj Gospi, jer su se pred 
njim zbila tolika čudesna ozdravljenja. Taj dragi kip po- 
stao je zato jedna od najmilijih svetinja portugalskog na- 
roda i otvoreno se govorilo da Portugal neće dozvoliti da 
taj kip napusti granice Portugala. U toj poteškoći dobro 
je došao prijedlog (vjerojatno po nadahnuću same Fatim- 
ske Gospe) da umjetnik Thedim, sin onog pobožnog kipara 
koji je 1922. napravio prvi kip Fatimske Gospe velikim 
čudesima, napravi po njezinim uputama posebni kip Fa- 
timske Gospe koji će ujediniti u sebi ovo troje: lik Fatim- 
ske Gospe, svijet i njezin pohod u taj svijet. Umjetnik je 
sretno riješio postavljeni zadatak: napravio je Fatimsku 
Gospu (s obzirom na glavu), ali je ona sada u pokretu, u 
hodu. U ovom kipu nema ukrašenog plašta, nego laganu 
putničku kabanicu divno usklađenu s odijelom. 

v A sv 'jet? Ona ga nosi na prsima kao mali globus obje- 
sen o zlatnom lančiću. 

U takvoj sličnoj pozi vidjela je Gospu i sv. Katarina 
Laboure u Parizu 1830. godine. I upravo je njoj Gospa j 
rekla da želi obići svijet za kojeg se ona brine i kojeg ona 
na svom Srcu nosi. 

Dok je umjetnik Thedim pravio kip Djevice hodočas- 
nice (tako će mu ime dati), sporazumjele su se tri prin- 
ceze, tri kraljevske kćeri da svojim darovima poklone kru- 
nu za ovaj kip. Te tri princeze zovu se: Marija di Savoia 
iz talijanske kraljevske kuće, Izabela Bourbon, iz francus- 
ke kraljevske kuće i Mafalda de Braganga, iz portugalske 
kraljevske kuće. 


I kruna i kip bili su spremni 13. V 1947. Toga dana nad- 
biskup iz Evore obavio je blagoslov krune i kipa pred sil- 
mm ^noštvom naroda koji je pozdravljao Fatimsku Gos- 
pu u liku Djevice hodočasnice. 



GODINA 1948. 

Fatimska Gospa okuplja liječnike oko sebe 


Čudesna ozdravljenja koja su se počela zbivati u Irij- 
sk°j Dolini u vezi sa Gospinim ukazivanjem bila su najbo- 
lji dokaz da se tu zaista javlja preslavna Majka Isusova, 
jer i ona kao i njezin božanski Sin, imaju veliko smilova- 
nje prema bolesnicima. Zbog toga nježnog smilovanja Crk- 
va je i naziva Zdravlje bolesnika. 

čudesnih ozdravljenja bilo je mnogo, vrlo mnogo. Pre- 
ko njih, preko tjelesnih ozdravljenja, Gospa je liječila du- 
še i na taj nacm ostvarivala duhovni preporod portugals- 
kog naroda. 6 


U tom njezinom radu mnogo su joj pomogli i sami li- 
ječnici, ali ne svojim lijekovima nego svojom vjerom ili bo- 
lje reći nevjerom: u početku nevjerom a kasnije vjerom. 

Naravno je da je pojava čudesnih ozdravljenja u Irij- 
skoj Dolini zainteresirala liječnički stalež, jer je cilj liječ- 
ničkog zvanja da pomogne bolesniku do ozdravljenja. Li- 
ječnici su ostali iznenađeni pred ozdravljenjima koja su se 
zbivala u Irijskoj Dolini. Da dođu do što boljeg uvida u 
pravu narav tih ozdravljenja, i da se zaštite od prevare 
zbog nedostatnih dokumenata, liječnici su 1926. godine os- 
novali u Irijskoj Dolini stalan Ured za ispitivanje i pro- 
vjeravanje tih ozdravljenja. 

Rad portugalskih liječnika pri proučavanju čudesnih 
ozdravljenja u Fatimi bio je zapažen i od njihovih kolega 
u Španjolskoj, u Italiji, u Njemačkoj i po drugim zemlja- 
ma, a naročito u Francuskoj radi sličnih pojava u Lurdu. 

Na poziv portugalskih liječnika iz Ureda za provjera- 
vanje da se u lipnju 1948. održi međunarodni kongres ka- 
toličkih liječnika, odazvalo se njih 180 iz 16 različitih ze- 
malja. 

Kako objasniti ova izvanredna ozdravljenja koja se 
zbivaju u Lurdu i Fatimi, bila je neiscrpna i veoma zanim- 
ljiva tema stručnih rasprava na ovom kongresu liječnika. 
Kao iskusnim liječnicima bilo im je jasno da ova ozdrav- 
ljenja nadilaze redovni tok prirodnih zakona. Oni su za- 
tim kao vjernici u tom izvanrednom postupku gledali dje- 
lovanje Božje, jer se Bogu Stvoritelju pokoravaju zakoni 
prirode, jer ih je on i postavio. Ova poslušnost prirode pred 
svojim Stvoriteljem poticala je i prisutne liječnike da to- 
me istom Stvoritelju i oni iskažu svoju poslušnost: poniz- 
znost svoga razuma i pokornost svoje volje. I tako su 
mnogobrojni liječnici u Francuskoj i u Portugalu postali 
uzorni vjernici. Ovakav njihov odnos prema Bogu omogu- 
ćio im je da prodru dublje u tajne ljudskog života i da 
zauzmu pravilniji odnos prema ljudima. Tu korisnu su- 
radnju između liječnika i Boga uočila je mala Hijacinta 
dok je ležala u bolnici u Lisabonu i tada je rekla: »Liječ- 

nici nemaju uspjeha pri liječenju bolesnika, jer nemaju 
ljubavi prema Bogu«. 

Liječnici sabrani na ovom kongresu u Fatimi znali su 
vrlo dobro od kolike je koristi u njihovoj praksi pomoć 
Božja i zagovor Fatimske Gospe, jer su ih na to upućivale 
tisuće izvanrednih ozdravljenja koje su proučavali u Lur- 
du i Fatimi, i zato su se i oni stavili pod Gospinu zaštitu i 
obavili su svoju posvetu Bezgrešnom Srcu Marijinu. Oni u 
toj posveti vide svoje posvećenje i uspjeh u svom radu. 

Za vrijeme ovog kongresa naročito su se istakli svo- 
jom pobožnošću profesori medicinskog fakulteta sa sveu- 
čilišta u Coimbri. Studenti i profesori ovoga sveučilišta da- 
ju krasan primjer svoje pobožnosti i svoje vjere, kada, 
prigodom velikih svečanosti u Fatimi, stupaju u procesija- 
ma u svojim posebnim svečanim togama sa svijećama u 
ruci. U tim svečanim zgodama studenti skidaju svoje toge 
i steru ih po zemlji kuda prolaze procesije dok prođe Pre- 
sveto. 

GODINA 1949 

Fatimska Gospa u portugalskoj književnosti i umjetnosti 

Duhovni preporod koji je nastao u Portugalu pod bla- 
gotvornim uticajem Fatimske Gospe zahvatio je sve stale- 
že. Kao brižna i mudra majka i odgojiteljica ona je ukla- 
njala zlo u koje su bili utonuli pojedini staleži i poticala 
ljude plemenitijim mislima i savršenijem životu. To njezi- 
no djelovanje osjetilo se i u portugalskoj književnosti. Ono 
je izraženo u optimizmu mladih književnika: oni su se u 
velikom broju oslobodili bezidejnosti, melankolije i pesi- 
mizma starijih generacija. Sada, nakon Gospinih ukazivanja 
u Irijskoj Dolini i nakon svega onoga što je došlo s tim u 
vezi kasnije^ portugalski književnici su došli do uvjerenja 
da je njihova sudbina i sudbina njihove zemlje nerazdvoj- 

no vezana sa djelovanjem Fatimske Gospe, pa su u njezi- 
nu službu i u njezinu slavu stavili svoj um i svoje srce. 
Ova misao je izrečena riječima: 

Dokle god budu postojali Portugalci, 

Ti ćeš biti njihova ljubav. 

Ove se riječi nalaze u himni »Zdravo, plemenita Za- 
štitnice« i one su postale leit-motiv savremenih književni- 
ka, pjesnika, kompozitora, slikara i kipara. 

Iz velikog broja tih umjetnika koji su pisali o Fatim- 
skoj Gospi i njoj na čast mi ćemo spomenuti nekoliko da 
im ostane uspomena i u ovoj knjizi. 

Na prvom mjestu treba spomenuti pjesnika Teixeira 
de Pascoais (1878-1952), jer je on najpoznatiji pjesnik mo- 
deme lirike u Portugalu. U njegovu životu i radu jasno se 
vidi novi duh kojim je dahnuo Portugal nakon što je Maj- 
ka Isusova s nebeskih visina došla na tu zemlju. Njoj u 
čast on posvećuje knjigu soneta pod naslovom »Nossa Sen- 
hora das Miligres« (Gospa od čudesa). 

Kod pjesnika Augusta Gila (1873-1929) još jače dolazi 
do izražaja snaga Gospinog djelovanja. On se u svoje vri- 
jeme isticao u politici kao socijalista i republikanac, a u 
filozofiji kao nevjernik. U posljednjim godinama svoga ži- 
vota spjevao je ciklus pjesama o Gospi pod naslovom »Al- 
ba Plena«. Pred smrt se potpuno obratio i molio je žarko 
nebesku Majku da se zauzme za njega kod Boga. 

Među stare pjesnike, ali koji su uvijek bili sveta života 
i čija su djela ispunjena svetim nadahnućima, ubrajamo 
joao de Deus i Antonija Correia de Oliveira. Ovaj drugi u- 
živa ugled »službenog« pjesnika Fatimske Gospe, jer on 
sastavlja prigodne himne i druge službene pjesme. U knji- 
zi pjesama »Azinheira em flor« (česmina u cvatu) on je o- 
pjevao putovanje Djevice hodočasnice po svijetu. 

Mnogi suvremeni pjesnici u Portugalu posvetili su Fa- 
timskoj Gospi barem po jednu knjigu pjesama. 

Od portugalskih slikara koji su obrađivali fatimske 
^otive spomenut ćemo samo dvojicu: Antonio Lima i Lu- 
ca s Teixeira, radi njihove pobožnosti pri radu. 


Pjesme u čast Fatimske Gospe uglazbili su mnogi kom- 
pozitori. 

Kompozitor Ruy Coelho sastavio je čitav oratorij u 
čast Fatimske Gospe. 

Od pisaca koji su se bavili pisanjem povijesti Fatim- 
ske Gospe na prvom mjestu dolazi kanonik Formigao koji 
je pisao pod književnim imenom Visconde de Montelo. On 
je kroz 40 godina vodio kroniku o svemu što se događa u 
Irijskoj Dolini i njemu zahvaljujemo prve knjige povijesti 
»o divnim događajima u Fatimi« (tako je on nazvao svoju 
povijest). 

Narodni poslanik Costa Brochado je drugi povjesni- 
čar Fatimske Gospe. 

U toku II svjetskog rata izašla je u Portugalu vrlo za- 
nimljiva knjiga koju je napisao zrakoplovni oficir Pequito 
Rebello. Ovaj oficir koji je u isti mah i veliki književnik 
i vrlo pobožni vjernik, sa zanosom piše o Fatimskoj Gospi 
kao o duhovnoj majci Portugala. 

Izrađene su tisuće slika i kipova i njima su urešene, 
ne samo sve crkve u Portugalu, nego i mnoga svetišta po 
cijelom svijetu. 

Od kipara na prvom mjestu treba spomenuti Guilher- 
ma Thedim, jer je on napravio prvi kip Fatimske Gospe, 
onaj glasoviti čudotvorni kip koji se nalazi u kapelici (Ca- 
pelinha) nad mjestom ukazivanja i koji za Portugalce zna- 
či najveće narodno blago. Za ovaj kip kaže da nije remek- 
-djelo, s obzirom na izgled, ali je točno da odiše velikom 
pobožnošću i milinom i da ulijeva mir i pouzdanje kod 
onih koji ga gledaju, a još više kod onih koji se pred njim 
mole. 

Osim Thedima i mnogi drugi kipari izradili su kipove 
Fatimske Gospe. 

Vrijedno je spomenuti da je Antonio Duarte isklesao 
kip Fatimske Gospe s pastirima u živoj stijeni na najvišem 
vrhu planine Estrela. 

U IRiJSKU DOLINU DOLAZI MNOŠTVO HODOČASNIKA 


GODINA 1950. 

Dogma o Gospinom Uznesenju i njezina veza sa Fatimskom 

Gospom 

Na blagdan Svih Svetih 1950. proglasio je Papa Pijo 
XII kao članak vjere nauku »da je bezgrešna bogorodica 
vazda Djevica Marija po završenom toku svog zemaljskog 
života uznesena u nebesku slavu dušom i tijelom«. 

Ovaj svečani čin izazvao je veliko oduševljenje kod 
vjernika u cijelom svijetu. Naročito oduševljenje bilo je u 
Portugalu, jer je svetkovina Gospinog Uznesenja u toj zem- 
lji slavljena na poseban način, još od davnih vremena. Ta- 

■8 Fatima 

ko su u čast Gospinog Uznesenja posvećene u Portugalu 
sve biskupske crkve (katedrale) i mnoge župske i samo- 
stanske. 

Portugal, od davnina zemlja Gospinog Uznesenja, po- 
stao je na poseban način poznat nakon Gospinih ukaziva- 
nja u Fatimi. To ćemo uočiti ako pobliže pogledamo u pe- 
čatnoj Povelji Pija XII »Munificentissimus Deus« u kojoj 
Sveti Otac iznosi razloge i dokaze koji su ga potakli da 
proglasi dogmu o Gospinom Uznesenju. 

Između liturgijskih dokaza on spominje moljenje svete 
krunice i kaže da »u Marijinoj krunici — koju molitvu ova 
apostolska Stolica toliko preporučuje — ima za pobožno 
razmatranje istaknuto jedno otajstvo koje, kako je svima 
poznato, radi o » Uznesenju blažene Djevice na nebo«. To je 
četvrto otajstvo slavnog dijela sv. krunice: 

Koji te, Djevice, uznio na nebo. 

GODINA 1951. 

Gospino svetište u Fatimi izabrano za zaključne svečanosti 
jubilejske godine 

Da pokaže svoju zahvalnost Fatimskoj Gospi za velike 
milosti koje je njezinim zagovorom primio tokom svoje 
službe Vrhovnog svećenika, isto tako i radi velikih milosti 
koje je Fatimska Gospa iskazala svijetu i Crkvi, Pijo XII 
je odlučio da se završne svečanosti pri zaključenju jubilej- 
ske godine održe u njezinom svetištu u Fatimi. Tom odlu- 
kom Fiia XII usmjerene su pažnje cijelog svijeta na to iza- 
brano mjesto, a Fatimskoj Gospi je ukazana najveća crkve- 
na čast. 

* * * 

Godina 1951. proslavljena je u Fatimi s velikom pobcž- 
nošću i s mnogo velikih slava. U nizu tih svečanosti bio je 
i prenos kostiju male Hijacinte u Gospinu baziliku. On je 

obavljen 1. svibnja 1951. godine. Naročito velike svečanosti 
održane su 13. svibnja i 13. listopada u dane narodnog ho- 
dočašća. Ovog posljednjeg dana obavljene su i završne sve- 
čanosti prije »zatvaranja« svete jubilejske godine. 

Na te svečanosti poslao je Pijo XII kardinala Frederi- 
ka Tedeschinia, da u njegovo ime obavi obred »zatvaranja« 
jubilejske godine. 

Kada je on brodom došao u lisabonsku luku, izišli su 
mu u susret najveći državni predstavnici. 

Sišavši s broda kleknuo je na zemlju govoreći: » Bacam 
se na koljena da poljubim zemlju koju je Marija posveti- 
tila svojim dolaskom i koja je čula njezin glas i primila 
njezine poruke «. 

Putovanje Papinog legata od Lisabona do Fatime pre- 
tvorilo se u pravi trijumf. 

Tisuće i tisuće hodočasnika sa svih strana Portugala 
hrlile su na »Svetu Goru« — tako je Pijo XII nazvao Serra 
da Aire. Sabralo ih se oko milion. 

Pred Gospinim svetištem dočekali su Papinog legata 
strani hodočasnici iz Španjolske, Francuske, Belgije, Nizo- 
zemske, sa svojim biskupima i kardinalima. Hodočasnike iz 
španjolske predvodili su kardinal iz Toleda, patrijarha iz 
Madrida i nadbiskupi iz Burgosa, Malage i Salamanke. Fran- 
cuske je hodočasnike prevodio kardinal Gerlier, primas Ga- 
lije.. Na čelu velikog hodočašća iz sjeverne Amerike bio je 
pomoćni biskup iz New Yorka Fulton Sheen. Ovaj glasoviti 
govornik i čuveni pisac i konferansijer, održao je u Fatimi 
nekoliko zapaženih govora o ulozi Fatimske Gospe u suvre- 
menom svijetu, a posebno o njezinoj velikoj ljubavi prema 
Rusiji. U toj velikoj ljubavi Fatimske Gospe prema Rusiji, 
on vidi zalog sretne budućnosti te zemlje i cijelog svijeta. 

Među stranim hodočasnicima naročito se isticala gru- 
pa Rusa katolika koje je predvodio sijedi episkop Pavao 
Meletijev. Bili su tu i ruski bogoslovi iz Rima, iz papinog 
zavoda zvano »Russicum«. Pozvala ih je portugalska vlada. 

Došavši pred čudotvorni kip Fatimske Gospe dao je Pa- 
pin legat pročitati pismo Pija XII u kojem ga on ovlašćuje 
da u njegovo ime obavi završne svečanosti svete jubilej ske 
godine upravo »kraj Gospinog kipa u Fatimi«. On se sjeća 
toga čudotvornog kipa i piše: »Mi smo prije pet godina sve- 
čano okrunili kip Fatimske Gospe, Fatimsku Gospu i veo- 
ma se veselimo što možemo našom vlašću i na neki način 
našom prisutnošću uzveličati ovu svečanost«. U istom svom 
pismu Sveti Otac objašnjava zašto je izabrao dan 13. listo- 
pada za konac svete godine i piše: » Dne 13. listopada, na 
dan kada se presveta Djevica Marija tu javila posljednji 
put — a to je poznata činjenica — doći će u Fatimu silan 
narod da proslavi našu dragu Gospu«. — Ove riječi Pija 
XII su vrlo važne za povijest Fatimske Gospe, jer se u nji- 
ma ponovo nalazi otvoreno i jasno priznanje da se Majka 
Božja javila u Fatimi. 

Nakon što se tako Papin legat legitimirao pred Fatim- 
skom Gospom, prenesen je njezin čudotvorni kip u najve- 
ćem slavlju na prijestolje koje se nalazilo pred bazilikom. 
Dok su stotine tisuća zanosno pjevale Gospine pjesme, dok 
su snažni refelektori pratili svaki Gospin korak, doletjela je 
jedna bijela golubica i spustila se mirno na podnožje kipa 
i tu stajala usred cvijeća. 

Noć između 12. i 13. listopada posvećena je Isusu u pre- 
svetom oltarskom sakramentu. Te noći izmijenili su se 
pred Isusom: Španjolci, Francuzi, Talijani, Irci, Nijemci, 
Holanđani. Za svaki ovaj narod predviđena je »ura klanja- 
nja«. Za vrijeme ove ure održane su tim narodima kratke 
propovijedi u njihovim jezicima, otpjevane su pjesme u 
čast Isusu i njegovoj bezgrešnoj Majci sa žarkim molitva- 
ma zahvale i kajanja, vjere i ljubavi. 

Pred svanuće sunca došao je red i na hodočasnike iz 
daleke Kine. 

U 7 sati izjutra počela je svečana služba Božja na rus- 
kom jeziku. Toga jutra su prvi put pred Fatimskom Gos- 

pom odjeknule divne crkvene pjesme na ruskom jeziku, a 
pjevali su ih sinovi iz njezine drage Rusije za koju se ona 
tako mnogo brine. Svi koji su slušali ove pjesme i koji su 
gledali svete obrede Istočne Crkve kažu da je bilo neopisi- 
vo lijepo i dirljivo. 

Tokom ove svete noći neprekidno je ispovijedalo ne- 
koliko stotina svećenika, pa je na jutarnjim svetim misa- 
ma pristupilo na svetu pričest više od 100.000 vjernika. 

Pontifikalna sv. misa Papinog legata počela je u 10 sa- 
ti. Za vrijeme svoje propovijedi govorio je on i o »igri sun- 
ca« koju je vidio Pijo XII prošle godine, u vrijeme progla- 
šenje dogme o Uznesenju. U tom čudu vidi kardinal Tede- 
schini zahvalnost Fatimske Gospe za veliku čast koja joj je 
iskazana, i njezinu želju da jasnim čudesima dade podršku 
Sv. ocu. 

Nakon završene sv. mise najavljeno je da će govoriti 
sam Sveti otac i odmah se preko radija čuo glas Pija XII. 
On je govorio na portugalskom jeziku. 

U njegovu govoru došla je do izražaja njegova duboka 
zahvalnost prema Fatimskoj Gospi kao kraljici mira u o- 
biteljima, u društvenim (klasnim) odnosima, u politici. On 
spominje njezino putovanje po kontinentima kao Djevice 
hodočasnice i kaže da su se na tim putovanjima zbila tako 
čudna i divna djela, da se mogu očekivati vrlo sretni doga- 
đaji u budućnosti. 

On se sjeća godine 1946. kada je Fatimsku Gospu okru- 
nio za kraljicu svijeta: Regina mundi. 

Govori o njezinom svetištu u Fatimi i kaže da je ono 
jedno od najslavnijih Gospinih svetišta u svijetu, jer je Ona 
izabrala to mjesto da tu postavi »prijestolje« svoga 
milosrđa i da tu otvori »nepresušni izvor milos- 
ti i čudesa«. 

Pri završetku svoga govora Pijo XII je obavio posvetu 
Bezgrešnom Srcu Marije sjećajući se posebno Rusije kao 
i 1942. On zna da je posveta Rusije davna želja Fatimske 
Gospe. * 

GODINA 1952. 



Fatimska Gospa u Rusiji 

Na dan slavenskih apostola sv. Ćirila i sv. Metoda 7. 
srpnja ove godine objavio je Pijo XII posebnu okružnicu 
pod naslovom » Sacro vergente Anno« ( = Pri završetku Sve- 
te godine) u kojoj se obraća direktno preslavnoj Majci 
Isusovoj i njezinom Bezgrešnom Srcu i posvećuje »drage 
narode Rusije«. 

On izjavljuje da je to bila njegova želja od dana kada 
je izabran za Papu: »Čim smo bili uzdignuti na Petrovu sto- 
licu, naše se srce odmah okrenulo prema vama, dragi na- 
rodi Rusije, koji sačinjavate veliki narod, narod glasovit po 
svojim slavnim pothvatima u toku povijesti; glasovit po 
svom rodoljublju, po svojoj radljivosti i ozbiljnosti, a ta- 
kođer i po svojoj ljubavi prema Bogu i presvetoj Majci«. 

Za ovu posvetu, kaže on, molili su se mnogo biskupi. 

Ovom posvetom Rusije koju on obavlja svojom okruž- 
nicom, Pijo XII udovoljava molbama mnogih biskupa koji 
su razumjeli poruke Fatimske Gospe izrečene još 1917. u 
vezi s tom posvetom. 

GODINA 1953. 

Posveta Gospine Crkve u Fatimi 

Na sam blagdan Kraljice svete krunice (7. X) posveće- 
na je u Fatimi divna crkva Mariji, Kraljici svete krunice, 
koja se 13. listopada 1917. pod tim imenom i na tom mjestu 
tako objavila. 

Ova divna crkva bila je odgovor vjernika na njezinu 
želju da se na tom mjestu, gdje se ona javlja, podigne ka- 
pela njoj u čast. 


Preslavna Majka Isusova je 13. listopada 1917. izrazila 
skromnu želju da se na mjestu njezinih ukazivanja u Irij- 
<;koj Dolini podigne »kapela«. Tako je postupila i u Lurdu 

1858. 

Njezine skromne želje jesu izraz i dokaz njezine skrom- 
nosti, jer se ona i u raju, iako je Kraljica neba, vlada kao 
ponizna »službenica Gospodnja«. 

Međutim su vjernici i u Lurdu i u Fatimi odgovorili na 
tu skromnu želju velikom plemenitošću svoga srca i podig- 
li divne crkve koje će vjekovima svjedočiti o njihovoj vje- 
ri i o njihovoj zahvalnosti. 

Gradnja Gospine crkve u Fatimi počela 13. svibnja 1928. 
i trajala je 25 godina. 

Na dan kada je 13. svibnja 1928. nadbiskup iz Evore 
D. Manuel Mendes da Conceigao Santos blagoslovio kamen 
temeljac i kada je počelo sa gradnjom crkve zbilo se šest 
čudesnih ozdravljenja pred očima 500.000 prisutnih vjerni- 
ka hodočasnika. Bila je to nagrada Fatimske Gospe ovim 
vjernim i požrtvovnim ljudima koji su uz velike napore 
i u teškoj borbi sačuvali ovo mjesto koje je ona izabrala 
i gdje se javila; 

mjesto koje prema njezinoj želji i prema njezinim pla- 
novima treba da postane prijestolnicom njezinog milosrđa 
cijelom čovječanstvu u ovim burnim vremenima; 

mjesto odakle će prema riječima pape Pija XII poteći 
»nepresušni izvor« milosti. 

Posveti temeljnog kamena prisustvovao je kao doma- 
ćin leirijski biskup i on je tumačeći Gospinu skromnu že- 
lju o kapelici rekao pred narodom: 

»M smo smatrali da naša draga Gospa zaslužuje nešto 
bolje od obične kapelice i odlučili smo da se podigne veli- 
ka crkva«. 

Narod je svojim obilnim darovima pomogao da se za- 
ista i izgradi »velika crkva«, najveća u Portugalu. 


118 


119 


Građena je od tesanog tvrdog bijelog kamena, od naj- 
boljeg materijala, ali sa vrlo skromnim ukrasima. Sva nje- 
zina ljepota je u ozbiljnom stilu i čvrstom materijalu. Ta- 
ko je učinjeno po želji leirijskog biskupa koji je želio: da 
crkva Fatimske Gospe bude čvrsta kao što je čvrsta vjera 
njezinih graditelja; da bude bijela i da svojom bjelinom 
potiče na nevinost i kajanje; da bude skromna i ozbiljna, 
jer je to crkva pokornika. 

Dne 24. rujna 1953. objavio je leirijski biskup radosnu 
vijest da su sretno završeni radovi na gradnji ove velebne 
crkve i pozvao je sav portugalski narod na svečanu posve- 
tu koju će 6. i 7. listopada obaviti lisabonski patrijarha kar- 
dinal Manuel Cerejeira. 

Puni radosti i zahvalnosti krenuli su Gospini hodočas- 
nici sa sviju strana Portugala prema Fatimi na posvetu Gos- 
pine crkve. 

Gospina crkva u Fatimi ima 15 oltara i svaki od njih 
predstavlja po jedno otajstvo Gospine krunice. Svaki oltar 
ima posebnu kapelicu. Kako u Portugalu ima 14 biskupija, 
određeno je da svaka biskupija ima svoju kapelicu i svoj 
oltar^ a glavni oltar, posvećen Gospinom krunisanju na ne- 
bu, neka bude zajednički, da se pokaže ovo jedinstvo svih 
biskupija. Prigodom posvete zamolili su portugalski bisku- 
pi dozvolu od Sv. oca pape da mogu svi skupa u isto vrije- 
me, a svaki u svojoj kapelici, obaviti svete obrede posvete. 
Tako je i učinjeno. 

Nakon završene posvete koja je obavljena sa najvećim 
sjajem liturgije i sa velikom pobožnošću vjernika, progo- 
vorio je lisabonski kardinal o značenju Gospine crkve u Fa- 
timi. Stojeći kod glavnog oltara što ga je netom posvetio, 
on je rekao da se u Fatimi ne podiže samo nacionalno sve- 
tište portugalskog naroda, nego da je tu po želji Gospinoj 
podignut »oltar svijeta« (»O Altar do Mundo«), oltar cije- 
log čovječanstva, jer je na tom mjestu Gospa govorila o 

sudbini cijelog svijeta. Njezine proročanske riječi u odno- 
su na prošle događaje već su ispunjene, a sad se očekuje 
da se ispune i njezina proročanstva za daljnji tok povijesti. 
Gospina crkva u Fatimi postaje proročansko svetište ci- 
jelog čovječanstva. 


Ovoj velikoj slavi Fatimske Gospe, kada je njoj u čast 
podignuta velebna crkva na mjestu njezinih ukazivanja, 
pridružio se i namjesnik Isusov na zemlji Sveti otac papa: 
on je tu crkvu podigao na čast bazilike. To je učinio Pijo 
XII svojim dekretom » Luče superna« od 12. studenog 1954. 
U tom dekretu Sveti Otac zanosnim riječima opisuje lje- 
potu i važnost ove Gospine bazilike. Evo njegovih uvodnih 
riječi: »U Fatimi , u zemlji portugalskoj, diže se jedno uz- 
višeno svetište posvećeno Blaženoj Djevici Mariji, na onom 
istom mjestu gdje se ona nedavno udostojala pojaviti i ovo 
svetište nekim nebeskim sjajem obasjava ovaj svijet tame«. 

Zatim Sveti otac opisuje znamenitosti ovoga svetišta 
i piše: »Ovo svetište izazivlje udivljenje zbog svoje veliči- 
ne i zbog svoje ljepote koju je rijetko naći. Iznad svetišta 
diže se visoki toranj sa mnogo zvona. Svetište je snabdje- 
veno lijepim crkvenim predmetima za obrede od skupocje- 
nog materijala. Nad glavnim vratima nalazi se spomena 
vrijedan mozaik na kojem se u divnim bojama vidi Bez- 
grešno Srce Marijino«. 

Pored svih ljepota ljudske umjetnosti Sveti otac po- 
sebno ističe veliko duhovno blago, a tu su svetačke kosti 
malog Franje i njegove sestre Hijacinte Marto. Za njih 
dvoje piše Sveti otac u tom dekretu da ih je Majka Božja 
smatrala dostojnim da im se ukaže. 

U svom dekretu Sveti otac spominje zatim kako u Gos- 
pino svetište u Fatimi dolaze mnogobrojni hodočasnici iz 

svih krajeva svijeta da se tu mole. Sveti otac smatra da je 
ova činjenica vrlo važna za ovo Gospino svetište. 

Sveti otac se zatim s radošću spominje i velikih sve- 
čanosti kada je 1946. u njegovo ime i njegovom vlašću sve- 
čano okrunjen kip Fatimske Gospe i kada je 1951. u tom 
svetištu zaključena sveta jubilarna godina. 

Sve su to dovoljni razlozi da se ovo znamenito svetište 
proglasi bazilikom i tako uvrsti u red najglasovitijih i naj- 
svetijih crkava. 

Pijo XII izjavljuje da on to čini svjesno i s velikom 
radošću. Na to ga potiče, kako on sam piše, njegova naro- 
čita pobožnost prema Fatimskoj Gospi. 

GODINA 1954. 

Posveta svijeta Bezgrešnom Srcu Marijinu 

Godina 1954. bila je posvećena Blaženoj Djevici Mariji 
na spomen 100-godišnjice dogme Bezgrešnog Začeća (1854- 
-1954). Želja sv. oca pape Pija XII koji je 8. IX 1953. navi- 
jestio tu godinu svojim pismom »Fulgens corona« bila je 
da se u ime cijele Crkve zahvali Majci Isusovoj za velike 
milosti koje je ona pružila Crkvi, papinstvu i cijelom ljud- 
skom rodu u toku ovog stoljeća. Njih je zaista bio velik 
broj, počevši od onih čudesa u Lurdu, pa dalje do naših 
dana. 

U to ime poziva Sveti otac sve vjernike da joj u toku 
1954. iskažu svoju zahvalnost slaveći njezine svetkovine, 
obilazeći njezina svetišta i vršeći u svom životu njezine 
kreposti, da bi tako ona mogla u njima prepoznati svoje 
sinove i svoje kćeri, jer je i zemaljskim roditeljima velika 
radost kada kod svoje djece prepoznaju crte svoga lica i 
dobre sklonosti svoga karaktera. 

Pozivu Svetog oca, da proslave bezgrešnu Djevicu, Kra- 
ljicu i Majku, odazvali su se vjernici širom svijeta s veli- 
kim oduševljenjem i s iskrenom pobožnošću. 

Kao naročiti dokazi tih proslava bile su svečane pos- 
vete pojedinih zemalja koie su obavljene u toku 1954. u 
čast bezgrešnog Srca Marijina. 

Prvu posvetu obavili su vjernici u Kanadi na sam blag- 
dan Velike Gospe. 

Posvetu Belgije obavio je kardinal Van Roey 5. rujna 
1964. u prisutnosti kralja Baudoina. 

Dne 12. listopada iste godine obavljena je svečana pos- 
veta u Španjolskoj u gradu Saragosi, gdje se nalazi najsta- 
rije Gospino svetište na Pirinejskom poluotoku. 

Posveta Njemačke obavljena je na svetkovinu Bezgreš- 
nog Začeća u Fuldi kraj groba sv. Bonifacija kojeg Nijem- 
ci časte kao svoga apostola. 

U toku 1954. obavljena je posveta Columbije. Posvetnu 
molitvu pročitao je predsjednik republike Gustav Roj as 
Pinillas i odmah je zatim predao Gospi najviše državno 
odlikovanje. 

Godine 1954. obavljena je posveta Libanona bezgrešnom 
Srcu Marijinu. Vrijedno je spomenuti da i druge musliman- 
ske države na Srednjem istoku: Sirija, Jordan i Egipat u- 
velike časte Fatimsku Gospu i da su njoj u čast podignute 
lijepe crkve u Damasku, u Amanu i u Heliopolisu. 

Iza 1954. nastavilo se s posvetom država i naroda. 

Godine 1956. Portugal je obnovio svoju posvetu; 

1959. posvetu Sjeverno-Američkih Država obavili su nje- 
zini biskupi; 

1959. obavljena je posveta republike Honduras; 

1960. je Togo na dan svoje nezavisnosti obavio i svoju 
posvetu bezgrešnom Srcu Marijinu. 

Ovaj pokret posvećivanja naroda i država bezgrešnom 
Srcu Marijinu je u uskoj vezi s Fatimskom Gospom. 

GODINA 1955. 


Gospina prisutnost u Fatimi 

Prelazeći iz godine 1954. — kada je proslavljena 100- 
-godišnjica dogme Bezgrešnog Začeća — i ulazeći u novu 
godinu (1955) vidimo, i sretni smo zbog toga, da Marija, 
Majka i Kraljica, i nadalje ostaje s nama i u Lurdu, i u 
Fatimi, i posvuda gdje ima njezine djece. 

0 toj njezinoj prisutnosti govorio je 13. svibnja ove go- 
dine kardinal Ottaviani donoseći iz Rima počasne znakove 
koje ima svaka bazilika: zastavu, zvono i malu nebnicu. 
Ove počasne znakove poslao je Papa Pijo XII. 

»Ovdje, kao i u Lurdu, osjeća se tajanstvena prisutnost Majke«, rekao 
je kardinal a zatim je nastavio riječima kako djeca osjećaju u svom domu 
prisutnost drage majke na svakom koraku i u svakom dijelu kuće, iako 
majke tu nema (ili je možda i umrla, ali tada tuguju). Taj dragi osjećaj 
prisutnosti nebeske Majke u Fatimi imaju hodočasnici koji tamo dođu, 
jer »vide« da ih netko s ljubavlju prima, da ih prati, da ih razumije, da 
se brine za njih, da uslišava njihove molitve, da ih tješi, da im pomaže; 
oni znaju da je to nebeska Majka Marija. Da, upravo je to ona koja ih 
usrećuje svojom dobrotom, svojom blagošću, svojom susretljivošću. 

»Oh, kako se slatko i s uvjerenjem govori na ovom mjestu: »Zdravo- 
Kraljice! a posebno riječi: O blaga, o mila, o slatka Djevice Marijo!« 

1 kardinal dalje razvija svoju misao o prisutnosti Gos- 
pinoj i kaže kako trebamo misliti na prisutnost Božju u 
toku povijesti ljudskog roda i kako tu istu prisutnost tre- 
bamo gledati i u povijesti našeg vlastitog života. 

Dne 13. VIII 1955. objavljena je odluka leirijskog bis- 
kupa D. Jose Carreia da Silva u vezi sa osnutkom muzeja, 
arhiva i knjižnice Fatimske Gospe. 

U muzeju će se čuvati i sabirati predmeti poklonjeni 
Fatimskoj Gospi^ a nisu u liturgijskoj upotrebi. Već dosad 
su sabrani mnogi dragocjeni predmeti sa svih strana svi- 
jeta. 

Arhiv je određen za pisane dokumente počevši od prvih 
dokumenata iz vremena Gospinih ukazivanja pa nadalje. U 
arhiv se stavljaju i pisma koja vjernici upućuju Fatimskoj 
Gospi u kojima oni ili moie za neku milost, ili se zahvalju- 
ju na već dobivenim, ili nešto predlažu i slično. Takovih 
pisama stigne u Gospino svetište mjesečno po 2-3 tisuće. 
Ova pisma su siguran dokaz o velikoj moći koju vrši Fa- 
timska Gospa u svijetu. Pismeni izvještaji i ostali dokumen- 
ti u vezi sa čudesnim ozdravljenjma nalaze se u posebnom 
arhivu pod nadzorom liječničkog Ureda za provjeravanje. 
Pišući o njima povodom osnivanja arhiva, leirijski biskup 
piše ovo: »Velik je broj čudesnih ozdravljenja kojima smo 
prisustvovali i koja smo tako-reći svojim prstima dodiri- 
vali i u svojem srcu proživljavali. Nemoguće ih je izbrojiti 
još je manje moguće ispričati«. 

GODINA 1956. 

Kardinal Roncalli ( Budući papa Ivan XXIII) u Fatimi 

Leirijski biskup već godinama običaje pozivati razne 
kardinale da dođu u Fatimu prigodom velikih svečanosti, 
da svojom prisutnošću i prigodnim govorom uzveličaju Gos- 
pine blagdane. Tako je 13. svibnja 1956. došao red i na ve- 
necijanskog patrijarhu kardinala Roncallia. Toga dana sla- 
vio je Portugal 25- godišnjicu svoje posvete bezgrešnom 
Srcu Marijinu (1931 — 1956) i s tim u vezi 25-godišnjicu svo- 
ga duhovnog preporoda. 

Ovi važni razlozi doveli su u Fatimu 700.000 hodočas- 
nika i veliko mnoštvo bolesnika. U Uredu za provjeravanje 
čudesnih ozdravljenja bila su prisutna 23 liječnika. 

Pred ovim velikim mnoštvom vjernika progovorio je 
kardinal Roncalli za vrijeme svoje mise pred čudotvornim 
kipom Fatimske Gospe slaveći presvetu Bogorodicu radi 
već iskazane pomoći portugalskom narodu i radi njezine 
dobrote da pomogne cijelom svijetu. 

»Zahvaljujem se Gospodinu na milosti koju mi je dao da mogu doći 
na ovo mjesto posvećenja i mira«, rekao je kardinal Roncalli u početku 
svoje propovijedi, a zatim je nastavio: »Meni je bio poznat Portugal kao 
glasovita zemlja moreplovaca, osvajača, misionara i velikih svetaca. Nisam 
o njem znao nešto više. Danas mi se Portugal otkriva kao tajanstvena 
zemlja određena da izvrši novu misiju koja me ispunja udivljenjem: ta 
misija se sastoji u tom da snažno upozori na vječna načela Evanđelja 
koja je Krist svojim riječima i svojim djelima navijestio cijelom svijetu«. 



Na ovu evanđeosku misiju pripravila je Portugal nje- 
gova Zaštitnica, Fatimska Gospa. Ona je najprije poslala 
Anđela Portugala da joj pripravi puteve u toj zemlji, a za- 
tim je i ona sama došla u Irijsku Dolinu. Kardinal Roncalli 
je govorio o ovim tajanstvenim događajima s punim uvje- 
renjem. Govor kardinala Roncallia, budućeg Pape Ivana 
XXIII, smatra se kao odlična apologija fatimskih događa- 
ja. I on sam kaže u tom govoru da ga za istinitost ovih do- 
gađaja uvjerava prizor što ga vidi pred svojim očima i na- 
braja sve šta vidi: 

— veličanstven hram posvećen Fatimskoj Gospi; 

— mnogi samostani, sjemeništa, škole i karitativne us- 
tanove koje okružuju ovaj hram; 

— bezbrojni hodočasnici koji odasvuda dolaze ovamo; 

— mnogobrojna čudesna ozdravljenja pred kojima stoji 
nemoćna liječnička znanost; 

— velika obraćenja: »neizbrojan je broj duša koje se u 
Fatimi zaustavljaju na putu koji ih vodi u pakao, 
uzimaju pravi smjer f jačaju se u vjeri i u vjerskoj 
pobožnosti«. 

Sve ovo što on vidi, kaže kardinal Roncalli, treba da 
posluži modernom svijetu kao novi dokaz susreta zemlje 
s nebom, duha s tijelom, Evanđelja s ljudskim strastima, 
i da ga uvjeri da iznad svega sja neugasivo svjetlo Isusa 
Krista i ljupko svjetlo njegove i naše Majke. 

I završava riječima: »Irijska Dolina ostaje neiscrpnim 
izvorom milosti i čudesa i te se milosti poput potoka raz- 

lijevaju po cijelom Portugalu i odatle po cijeloj Crkvi i 
po svijetu«. 

Nakon svoje sv. mise obavio je kardinal Roncalli bla- 
goslov bolesnika. Za vrijeme ove procesije zbilo se pred 
očima kardinala Roncallia nekoliko čudesnih ozdravljenja. 

Opće je mišljenje da je Fatimska Gospa ovim čudesnim 
ozdravljenjima htjela, ne samo nagraditi vjeru i pobožnost 
kardinala Roncallia, nego i upozoriti kardinalski zbor na 
ovoga skromnog, pobožnog, umnog i svetog čovjeka, kada 
dođe vrijeme da se bira nasljednik »Marijinog Pape«, Pija 



KARDINAL TISSERANT BLAGOSIVA BOLESNIKE 

GODINA 1957 . 


Proslava 40-godišnjice Gospinih ukazivanja u Fatimi 

Prigodom različitih svečanosti koje su obavljene ove 
godine u Gospinom svetištu u Fatimi u spomen 40-godiš- 
njice činjenica je da je Marija zaista spasila Portugal: ovo 
saznanje je historijska istina, ne samo za Portugalce koji 
su očevidci Gospinog djelovanja u svojoj zemlji^ nego i za 
ostali svijet koji razborito promatra tok historijskih zbi- 
vanja. 

Prvi poklonici koji su pošli da pozdrave Fatimsku Gos- 
pu u godini proslave 40-godišnjice njezinih ukazivanja bili 
su studenti iz glavnog grada Portugala — Lisabona. Na put 
su krenuli odmah iza Nove godine. Želja im je bila da se 
poput mudraca sa Istoka poklone Isusu i Mariji na svetko- 
vinu Bogojavljenja. Da bi što bolje udovoljili duhu poko- 
re što preporučuje Fatimska Gospa, ponijeli su sa sobom 
veliki drveni križ. S pjesmom i molitvom naizmjenice išli 
su ovi mladići prema Fatimi. U Leiriji pridružio im se mla- 
di pomoćni biskup D .Joao Pereira Venancio i s njima je 
pješice prešao posljednja 24 kilometra. Pred svetištem Fa- 
timske Gospe stigli su 5. siječnja iza podne. Pred čudo- 
tvornim kipom Fatimske Gospe pozdravio je ove odlične 
hodočasnike pomoćni biskup, njihov supratilac na putu, 
ovim toplim riječima: 

»S velikim uzbuđenjem pozdravljam vas pred kipom naše drage Gospe. 
Pratio sam vas i vidio sam vaše napore, vaše suze, ali i vašu radost. Uvijek 
me je potresla opomena nakon svakog desetka: Tebi, Gospo iz Fatime, 
prikazujemo naš umor, naše poteškoće, naše boli i naše radosti! Vi do- 
lazite iz daleka i pružate cijelom Portugalu i svijetu primjer vjere i lju- 
bavi! — Ovo mjesto je svetost! I nitko ne bi smio ovamo doći, osim kao 
i vi: trpeći i moleći. Na ovom se mjestu traži svetost. Neka vam draga 
Gospa iz Fatime udijeli milost da se vaše duše u teškoj pokori koju činite 
oslobode grijeha i postanu žrtve paljenice . . . « 


Sutradan, na blagdan svetih Triju kraljeva, obavljena 
je zajednička sv. ispovijed i sv. pričest. U isto vrijeme sti- 
gao je iz Vatikana brzojav sv. oca u kojem ih on hrabri 
na svetost i daje im svoj blagoslov. 

Mladim hodočasnicima iz Lisabona stavljena je na srce 
ova misao: 

»Vi ne putujete sami: Gospa vas prati iz koraka u ko- 
rak i vodi Kristu. Vaš život je hodočašće prema svetištu 
koje se zove Nebo!« 

Glavna proslava 40-godišnjice bila je 13. svibnja. Na 
ovu proslavu pozvan je iz Rima kardinal Caetano Cicogna- 
ni, prefekt sv. Kongregacije obreda. On je dobar poznava- 
lac vjerskih prilika u Portugalu. 

U svom značajnom govoru on se sjeća godine 1918. i 
kaže: »Ja sam bio u Portugalu prije 40 godina. U to vrijeme 
vjera nije, doduše, ugašena, ali su duše usljed nanesenih 
progona bile veoma potištene, crkve gotovo prazne, a nauk 
vjere ograničen i protjeran iz škole . . . 

Nakon što je opisao tadašnje žalosne prilike kardinal 
prelazi na opis blagoslovljenog djelovanja Fatimske Gospe 
i kaže: » Glas iz Fatime je odjeknuo zemljom i planula je 
spasonosna vatra blagoslova i milosti « 

GODINA 1958. 


Marijina kuća je Papina kuća 

Marijina kuća- je Papina kuća. O tom nam najbolje 
svjedoče dva najveća Gospina svetišta: Lurd i Fatima. Sva- 
ki događaj iz života Pape nalazi u njima svoj odjek i pra- 
vo razumijevanje. Tako je bilo i ove godine prigodom smrti 
Pija XII i izbora Ivana XXIII. 

Pontifikat Pija XII je u najužoj vezi sa Fatimskom 
Gospom. Ta se povezanost vidi u vremenskom podudaran ju 
nekih događaja i u ostvarivanju glavnih planova. Ovo po- 

dudaranje je tako izrazito, da se P i j o XII nazivao 
Papom Fatimske Gospe, a Fatimska Gospa je sa 
svoje strane očitim znacima potvrđivala ugled Pape Pija 

XII i blagoslivljala njegov rad. v . . ,, 

Povezanost Pija XII i Fatimske Gospe počinje 13. svib- 
nja 1917. sa danom i satom njezinog prvog ukazivanja u 
Irijskoj Dolini. Toga je, naime, dana i sata Eugen Pacelh 
— budući Papa Pijo XII — primio biskupsko posvećenje 

iz ruku Pape Benedikta XV. . . B 

Po želji Benedikta XV trebao je mladi biskup Eugen 
Pacelli preuzeti njegovu brigu za mirom i poći kao njegov 
predstavnik njemačkom caru Vilimu II da s njim rješava 
taj važni problem; i tako je on počeo svoju misiju zbog 
koje je nazvan Anđeo mira (Angelus pacis) up- 
ravo u dan kada se u Irijskoj Dolini javila Kraljica mira. 

Govoreći — kao Papa — prigodom posvete crkve sv. 
Eugena u Rimu 4. lipnja 1951 — rekao je Pijo XII o svom 
biskupskom posvećenju ovo: 

»Taj veliki dan, strašan u našem životu, pripravljao je možda u tajnim 
planovima Božje providnosti - a da mi toga nismo m slut,h - £*> 
drugi još strasniji kada je Gospodin spustio na naša ramena teret d 
brinemo za cijelu Crkvu, u isti sat se u Fatimi zbilo prvo ukazanje Bijele 
Kraljice svete Krunice. Kao da nam je milosrdna Majka htje a na aj nacm 
pokazati da će nas ona, velika pobjednica u svim bojevima ^ Boga sUtm 
i braniti u burnim vremenima našeg ponfifikata usie 
po " i da će nas voditi svojom majćinskom i brižnom prisutnoscu«. 

U ovim riječima izraženo je uvjerenje Pija XII da je 
Fatimska Gospa pratila od 13. svibnja 1917. i da ce o o - 
ca njegova života pratiti njegov rad kao biskupa i 

PaP Uvierenje u posebnu zaštitu Fatimske Gospe davalo je 
Piju XII nepokolebivu snagu u nadcovjecanskoj bor ^ ^ 
ju% on vodio protiv bezbožnih nazora o svijetu i protiv 

silnika ovoga svijeta. 

GODINA 1959. 


Spomenik zahvalnosti portugalskog naroda 

Drugi svjetski rat — o kojem je govorila Fatimska 
Gospa još 13. VII 1917. — stvarno je započeo 1938. kada je 
Hitler počeo bezobzirno rušiti međunarodne ugovore, a po- 
sebno kada je anektirao Austriju. Tada je još na životu 
bio papa Pijo XI, kao što je to i predvidjela Fatimska Gos- 
pa, kada je govorila o početku drugog svjetskog rata. 

Nakon ovih prvih Hitlerovih ratnih operacija pokuša- 
vali su državnici da ga diplomatskim pregovorima, ustupci- 
ma i savjetima nagovore da odustane od rata. Iz toga doba 
poznate su riječi Pija XII: 

»U miru se može nešto izgubiti, a u ratu se može sve 

izgubiti «. 

Dne 4.^ IX 1939. proglasila je portugalska vlada svoju 
izjavu da želi biti po strani. U toj izjavi naglašena je ova 
rečenica: 

»Vlada smatra svojom najvećom dužnošću i najvećom milošću Pro- 
vidnosti da uzmogne očuvati mir portugalskom narodu, i smatra da je niti 
interesi Domovine, niti njezino dostojanstvo, niti ikakve obveze ne prisi- 
ljavaju da izloži opasnosti taj mir«. 

Tako je Portugal službeno zazuzeo stav neutralnosti. 

Brzina kojom se rat širio i strahovita razaranja potak- 
la su portugalske biskupe da naprave zavjet. U tom duhu 
oni su se sastali u Fatimi i dne 20. travnja 1940. napravili 
su ovaj zavjet: 

»O Isuse, božanski Učitelju ,naš Gospodine i naš Bože, ti si nam u 
neizrecivoj svojoj ljubavi povjerio Crkvu u Portugalu, i mi, po tebi izabrani 
pastiri pouzdavajući se u tvoju riječ: »Molite i dat će vam se!«, molimo 
od tvoga Srca milost: 

1. da dadneš Portugalu takav ustav u kojem će država priznavati tvoju 

Crkvu i njezinu slobodu i njezina prava i 

2. da uščuvaš portugalski narod od strahota rata koji krvlju napaja 
Evropu. 

Da bi postigli te milosti, mi preuzimamo zavjet da ćemo se truditi da 
se u prijestolnici Portugala podigne spomenik u kraljevsku čast tvoga 
Božanskog Srca. 

Ovu molbu i ovaj čin mi ti upućujemo posredstvom bezgrešnog Srca' 
Marije, Tvoje Majke i naše Majke. Amen.« 

»Zavjet Portugala bio je uslišan! « , kliče 17. svibnja 1959. 
kardinal — patrijarha D. Manuel Cerejeira blagoslivajući 
spomenik zahvalnosti što ga je portugalski narod pod vod- 
stvom svojih biskupa podigao u kraljevsku čast Božanskog 
Srca Isusova. I nadodaj e da je spomenik svojom veličinom 
— visok je 119 metara — izraz velike zahvalnosti portugal- 
skog naroda za još veće primljene milosti. 

Ovaj veličanstveni spomenik smješten je na najljepšem 
mjestu, na brežuljku zvanom Almada nad ušćem rijeke 
Tag u Atlantski ocean. Po lijepom vremenu vidi se iz da- 
ljine od 20 kilometara, a noću služi kao svjetionik. 

Posveta ovog kipa obavljena je na najsvečaniji način. 

U svom prigodnom govoru iznio je kardinal Cerejeira 
velike opasnosti kojima je bio izložen Portugal, a posebno 
u ono vrijeme kada je otok Madeira predan Saveznicima 
da izgrade aerodrome za obranu slobode trgovine Atlant- 
skim oceanom. Hitler je ocijenio ovaj čin kao prekršaj 
neutralnosti i poslao je protiv Portugala pancer divizije da 
ga osvoje. Te divizije nikad nisu stigle do Portugala. Vra- 
tile su se natrag. Kardinal Cerejeira kaže da je ruka Fa- 
timske Gospe zaštitila Portugal od invazije. 

U posvetnoj molitvi koju su sastavili portugalski bis- 
kupi za ovu posvetu spomenika zahvalnosti, oni su nagla- 
sili ovu misao: 

» Ovaj spomenik će na svečan način stalno govoriti o 
čudu mira koji je milostivo udijeljen portugalskom narodu 
po zagovoru Fatimske Gospe , Zaštitnice Portugala«. 

Nakon što je kardinal Cerejeira obavio posvetu Por- 
tugala presvetom Srcu Isusovu i bezgrešnom Srcu Marije, 
progovorio je Predsjednik Države, maršal Americo Tomas. 
U svom kratkom govoru i on spominje poteškoće i napore 
koje su pretrpjeli državni predstavnici i naglašava da »mir 
ne bi mogao biti sačuvan bez Božje pomoći«. Zatim je mir- 
nim, svečanim glasom rekao: 

»Evo zašto ja, kao šef naroda koji ima katoličku vjeru 
i priznaje Božanstvo Isusa Krista i slavi Majku Bož- 
ju kao svoju zaštitnicu, nisam mogao a da se ne pri- 
družim ovomu činu koji je u isti mah i pobožan i ro- 
doljubiv«. 

Za vrijeme blagoslova sa Presvetim doletjela je ispred 
čudotvornog kipa Fatimske Gospe (koji je s neopisivim 
slavljem donesen iz Fatime za ovu posvetu) jedna bijela 
golubica i stavila se neposredno uz klecalo na kojem je 
klečao Predsjednik Države. Ona je tu ostala mirno sve dok 
su se molili zazivi »Blagoslovljen budi Bog!«. Tada se vra- 
tila kipu Fatimske Gospe, a onda je iščezla. 

GODINA 1960. 


Gospino pismo 

U toku godine 1960. mnogo i posvuda se govorilo o 
pismu što ga je napisala Luci ja po uputama Fatimske Gos- 
pe. Htjelo se znati što je s tim pismom: da li ono postoji, 
kada će biti otvoreno, hoće li biti objavljeno, kakav je nje- 
gov sadržaj, šta poručuje Fatimska Gospa u naše vrijeme 
itd. 

Da postoji jedno pismo u vezi s objavama Fatimske 
Gospe koje je Luci ja napisala i predala leirijskom biskupu 
D. Jose Alves Correia da Silva na čuvanje, poznato je još 
od 7. IX 1946., kada je o njemu govorio lisabonski kardinal 
na jednom kongresu u Brazilu. On je tada rekao da je 

Luci ja predala leirijskom biskupu jedno pismo u kojem 
su sadržane poruke Fatimske Gospe i da to pismo treba da 
bude otvoreno 1960. godine. Leirijski biskup je pokazivao 
to pismo i s njim se fotografirao. On je imao čak i odo- 
brenje da ga pročita, ali se nije htio poslužiti tim odo- 
brenjem smatrajući da je bolje poslušati Gospin glas da 
se pismo otvori tek 1960. godine. Ovaj veliki štovatelj Fa- 
timske Gospe i vjerni izvršitelj njezinih želja i poruka 
umro je (1958) a da nije saznao tajne toga pisma kojega 
je on vjerno čuvao više od 10 godina. 

U svom testamentu odredio je D. Jose Alves Correia da 
Silva da se ovo pismo preda lisabonskom kardinalu kao 
starješini Crkve u Portugalu, da ga on čuva i da postupi 
prema želji Fatimske Gospe, tj. da ga otvori 1960. i da se 
zatim ravna prema onomu što u tom pismu pročita. Lisa- 
bonski kardinal D. Manuel Cerejeira je tako i učinio: on 
je 13. svibnja 1960. otvorio to pismo i pročitao ga. O tom 
je odmah obaviješten Sveti otac papa Ivan XXIII, a vati- 
kanski radio je još iste večeri o tom obavijestio cijeli svi- 
jet. Sadržaj pisma još nije objavljen. 

Malo vremena iza objavljivanja ovih vijesti uputio je 
sadašnji biskup u Leiriji D. Joao Pereira Venancio jedno 
pismo biskupima cijelog svijeta u kojem ih poziva da u 
svojim biskupijama potaknu vjernike na molitvu i druga 
pobožna djela u čast Fatimske Gospe, s tim da se ostvare 
njezine želje. Vrlo je vjerojatno da je ovaj apel leirijskog 
biskupa u vezi sa Luci j inim pismom u kojemu su izražene 
želje i poruke Fatimske Gospe, a one se, bez sumnje^ od- 
nose na potrebe cijelog čovječanstva u sadašnjoj periodi 
njegove povijesti: Fatimska Gospa je, naime, od svog pivog 
ukazivanja u Irijskoj Dolini 13. svibnja 1917. nastupila «.tao 
Kraljica mira i zaštitnica cijelog ljudskog roda. Ovdje treba 
naglasiti činjenicu da je leirijski biskup uputio pismo bis- 
kupima cijelog svijeta, a to ne bi mogao učiniti bez inicija- 
tive i odobrenja Svetog oca Pape. Iz ovoga svega možemo 

zaključiti da je sadržaj pisma veoma važan i da se odnosi 
na savremena zbivanja u svijetu. Jasno je iz uobičajenog 
diplomatskog postupka da se ovako važne stvari ne objav- 
ljuju javnosti dok su one u toku rješavanja. Zato kažemo 
da će tek kasniji historičari moći objaviti puni tekst ovog 
Luci j inog pisma i da će mu dati pravu važnost kada povežu 
Gospine poruke sa događajima na koje se one odnose. 

Iako nam još nije poznat sadržaj Gospina pisma ( za 
nas je od velike važnosti saznanje da nad našom sudbinom 
bdije tako moćna zaštitnica, kao što je Fatimska Gospa, a 
ona je Majka Isusova, u čije je ruke Bog predao, kao što je 
sama rekla u Fatimi, mir^ taj najpotrebniji uvjet sretnog 
razvitka na zemlji. 

Dan kada je otvoreno »Gospino pismo«, 13. svibnja 
proslavljen je u Fatimi s velikom pobožnošću. Vjernicima 
je stavljeno do znanja da Marija proročanskim okom bdije 
nad sudbinom Portugala, Crkve i cijelog čovječanstva. Nje- 
na proročanstva iz 1917. već su ostvarena, jer preko nje, 
Kraljice proroka, sveznajući Bog otkriva svoje znanje bu- 
dućih događaja. Pred njegovim očima nije ništa sakrive- 
no, pa ni misli i želje ljudi, iako se one ne mogu uključiti 
u niz nužno vezanih događaja koji proizlaze jedan iz drugo- 
ga. 

Vrlo pobožno proslavljen je i dan posljednjeg Gospinog 
ukazivanja u Fatimi, 13. listopad. Sve svečanosti toga da- 
na imale su karakter pokore. Na tu pokoru pozvali su- 
biskupi cijelog svijeta svoje vjernike i tako je Irijska Do- 
lina bila pretvorena u te dane u oltar na kojem je sagorje- 
vala žrtva paljenica za izmirenje ljudi s Bogom. Svojim 
pokorničkim djelima vjernici su htjeli dati zadovoljštinu 
za uvrede koje se nanose Bogu kršenjem njegove volje i 
njegovih zapovijedi. Riječ Fatimske Gospe »da je Bog mno- 
go uvrijeđen«, koja je potakla njezine male odabranike: 
Luciju, Franju i Hijacintu na velika pokornička djela i na 
duboko saučešće prema prezrenom Božjem veličanstvu po- 

novo je odjeknula u srcima miliona ljudi i potakla ih na 
djela zadovoljštine, tj. na takova dobra i pobožna djela 
kojima se uspijeva dati Bogu potrebna zadovoljština za 
uvrede koje su mu nanesene i tako spasiti ljude od zaslu- 
žene kazne. Na ovu spasonosnu mogućnost upozorila je Fa- 
timska Gospa 13. srpnja 1917. uvjeravajući svoje odabrani- 
ke da bi se mogle spasiti mnoge duše kad bi se opsluživala 
ono što ona preporučuje. Na njezin upit da li će se oni 
žrtvovati za ostvarenje njezinih plemenitih ciljeva, troje 
djece iz Aljustrela: Luci ja, Franjo i Hijacinta oduševljeno 
su rekli: Da! 

Od 1917. do 1960. godine povećao se na milione broj 
onih koji na njezin poziv na žrtvu svjesno i oduševljeno 
odgovaraju: Da: i vrše pobožnosti koje je ona preporučila 
i žive prema njezinim uputama i porukama. Milioni vjer- 
nika širom cijelog svijeta su uvjereni da Bog sadašnjem 
čovječanstvu govori preko usta Fatimske Gospe. 

GODINA 1961. 

»Žrtvenik svijeta« 

Kroz dugi niz godina razvoja Gospinog svetišta u Fa- 
timi sve jasnije dolazi na vidjelo želja Fatimske Gospe da 
ono postane »žrtvenik svijeta«, to jest posvećeno i Bogom 
odabrano mjesto gdje će se pod različitim oblicima poko- 
re i svetosti prinositi »žrtve paljenice« za izmirenje liudi 
s Bogom. 

Fatma je, dakle, postala svjetski centar duhovnosti u 
borbi protiv materijalizma. 

Ona je postala snažni gromobran koji zaštićuje svijet 
od udara srdžbe Božje koja prijeti čovječanstvu zbog nje- 
govih »u nebo vapijućih grijeha«. Ova činjenica je dokaz 
Božjeg smilovanja prema ljudima, jer ih čeka na pokoru; 
i dokaz velike zaštite i moći Fatimske Gospe koja je u 

stanju da svojim zagovorom kod Boga i svojim porukama 
kod ljudi otkloni ili ublaži strahotu zaslužene kazne. 

Ovu misao izrazio je najprije sadašnji lurdski biskup 
Pierre — Marie Theas riječima: » U Lurdu i Fatimi Marija 
je ponovila riječi Evanđelja i potvrdila ih čudesima. Tako 
je htjela Providnost Božja prožeta smilovanjem prema svi- 
jetu koji zaboravlja Boga i Evanđelje«. 

Time se daje odgovor na pitanja: Zašto tolike objave 
nadnaravnog svijeta u XIX i XX stoljeću? Zašto Gospina 
ukazanja u Lurdu i Fatimi? 

Objava je bilo u svako doba povijesti Katoličke Crkve, 
jer su potrebne da ljudima budu dokazi da postoji duhovni 
svijet. Međutim, one su postale česte i snažne upravo u 
naša dva stoljeća, jer snažni uspjesi u tehnici i u drugim 
znanostima navode mnoge da negiraju opstojnost duhov- 
nog svijeta, a s tim u vezi i na opstojnost Boga > njegovih 
zapovijedi i moralnog zakona. 

Marija preko Lurda i Fatime i drugih svojih strateških 
pozicija usmjeruje svoju akciju da spasi čovječanstvo u 
vremenu i u vječnosti pozivajući ga da se vrati Bogu, po- 
četniku života. 

Tu liiepu misao razvila spomenuti lurdski biskup ovako: »Presveta 
Djevica doziva u pamet ovom našem nevoljnom svijetu koji gubi osjećaj 
za Bogom da je glavna dužnost ljudi da ljube Boga, da mu su klanjaju, 
da ga slave sada u vremenu, dok su još na zemlji, a naročito u vječnosti. 
Zbog toga ona, u Fatimi kao i u Lurdu, orijentira vjeru onih, kojima se 
ukazuje, a preko njih vjeru hodočasnika prema svijetlim perspektivama 
vječnosti«. 

Prava sreća čovjekova je upravo u tomu što je on stvo- 
renje određeno voljom Božjom za sretnu vječnost, koju, 
na žalost, može svojom voljom, ako se suprotstavi volji 
Božjoj, upropastiti. Da zaštiti duše od ovoga puta propasti, 
Fatimska Gsopa je pokazala strašnu sliku pakla kamo sr- 
ljaju mnogi i upozorila je na sakramente svete ispovijedi 

i svete pričesti, zatim na posvetu njezinom bezgrešnom 
Srcu i uopće na duh pobožnosti kao na zaštitna sredstva 
od te vječne propasti. Njezine stroge i ozbiljne opomene 
izrečene u Fatimi upozoravaju nas da u Mariji ne gledamo 
slijepu i bolećivu dobrotu. Njoj je Gospodar vjekova i svje- 
tova otkrio sudbine naroda i upozorio ju je da se sreća bilo 
vremenita, a to je mir, bilo vječna t a to je raj, postizava 
velikim krepostima. Tko ne pođe mirnim putem kreposti, 
taj nužno mora poći putem suza i kajanja. 

Fatimska Gospa je upozorila na oba puta, i njezine 
proročanske riječi su se ispunile i sad ispunjavaju. U tom 
smislu Gospino svetište u Fatimi poprima karakter no- 
voga Sinaja, tj. mjesta gdje Gospodin Bog objavljuje svo- 
ju volju i svoje planove u odnosu na savremenu periodu 
ljudske povijesti. Treba naglasiti istinu da je Bog vječan i 
da su njegovi zakoni vječni i nepromjenljivi, ali su ljudi 
promjenljivi i zato im treba govoriti jezikom kojega oni 
razumiju. Prema tome govori se uvijek isto, ali adaptirano 
prema vremenu u kojem se objavljuje. 

Uzimajući Fatimsku Gospu da preko svetih usana ob 
javi svoje poglede u tok zbivanja, Bog pokazuje da Majka 
Isusova kao Kraljica svemira sudjeluje u upravljanju svi- 
jeta, kao što sudjeluje i pri djelu otkupljenja. 

GODINA 1962. 

Drugi Vatikanski sabor (koncil) 

Najznačajniji događaj iz života Crkve u toku 1962. go- 
dine je svečano otvaranje Drugog vatikanskog sabora 11. 
listopada, na dan Gospinog Materinstva. Sabor je stavljen 
pod zaštitu presvete Majke Isusove. Tako Marija i na ovom 
saboru nastupa kao što je nastupila i na prvom Apostol- 
skom saboru u Jeruzalemu, kao Majka Crkve oko koje se 
okupljaju svi vjernici Isusovi t a posebno oni na koje je 

Isus prenio svoju svećeničku vlast, a to su apostoli i njiho- 
vi nasljednici, biskupi. 

Na svetkovinu predragocjene Krvi Isusove (1. VII) 
uputio je Papa Ivan XXIII okružnicu svim vjernicima po- 
zivajući ih da ujedine svoje molitve sa žrtvama i pokorom 
da tako pridonesu svoj udio za sretan uspjeh sabora. U toj 
okružnici on spominje riječi Pija XI da su molitva i poko- 
ra dva moćna pokretala što nam ih je Bog dao da okajemo 
onaj prvi i glavni uzrok duhovne pometnje u naše vrijeme, 
a to je pobuna protiv Boga. Zato Ivan XXIII ponovo savje- 
tuje »da se molitvama Bogu i vršenju kršćanskih kreposti 
pridruži dragovoljno tjelesno trapljenje«. Ovo dragovoljno 
i svojevoljno vršenje tjelesne pokore, trapljenja, ima za 
svrhu da se upotpuni sakramenat svete ispovijedi bez ko- 
jeg nema oprošten ja, a zatim da se okaju ne samo svoje 
nego i tuđe krivice. Sveti otac upravo misli na tuđe kri- 
vice, jer je velik broj onih koji se odupiru »slatkom 
j a r mu « Kristove nauke. 

Sveti otac tumači zatim u čemu se sastoji ta tjelesna 
pokora i piše: 

»U djela vanjske pokore ide osobito to da ^strpljiva i predana srca snosimo 
mnoge i različite tegobe i nevolje što nas u ovome životu tište kao i sve 
što nas mučna i neugodna snalazi bilo s marna vršenja naših dužnosti, 
bilo s dnevnog posla, bilo — napokon — s vršenja kršćanske kreposti. 
Ova vrsta pokore kojoj nije moguće izbjeći, ne samo da ništi grijehe nego 
ona umilostivljuje Boga i zaziva pomoć s neba na ovaj opći sabor«. 

Sveti otac je uvjeren da će tako vjernici »ako tako bu- 
du činili, već prema svojim životnim prilikama, moći svo- 
jom suradnjom doprinijeti uspješnu i sretnu ishodu Dru- 
gog vatikanskog općeg sabora koji ima za cilj da život kr- 
šćana privede k novom sjaju«. 

Sveti otac se uzda da će ovaj »novi sjaj«, to jest pre- 
porođeni život vjernika u neporočnosti života, u kršćan- 
skoj vjeri i Ij ubavi f privući i one koji su odijeljeni od Apo- 

stolske stolice »da iskreno i djelotvorno traže jedinstvo i 
uđu u jedini ovčinjak pod jedinim Pastirom«. 

Ako uporedimo ove riječi Ivana XXIII s onim što je 
rekla Fatimska Gospa o potrebi da se vrši zadovoljština 
za druge, jasno se vidi da je okružnica Ivana XXIII prožeta 
duhom Fatimske Gospe. Novost toga duha je u tomu što 
se sada na tjelesnu pokoru ne gleda kao na neka posebna 
tjelesna trapljenja, kako su ih vršili sveti pokornici pre- 
đašnjih vremena; sada se nastoji da vjernici shvate da se 
pokora sastoji u savjesnom vršenju našeg svagdanjeg ži- 
vota i naših kršćanskih dužnosti. Tako je pokoru shvatila 
i Gospina odabranica Luci ja. Ona piše: »Žrtva koja se tra- 
ži od svakoga jest izvršavanje vlastitih dužnosti i Božjeg 
zakona: to je pokora koju Bog najprije traži i zahtijeva. 
Mnogi, uzimajući riječ »pokora« u smislu velikih i teških 
mrtvljenja, a ne ćuteći se dosta jakima da bi ih izvršavali, 
niti su toliko velikodušni, prepuštaju se životu mlakosti i 
grijeha«. 

Odazivajući se pozivu Svetog oca, portugalski biskupi 
su pozvali svoje vjernike da »uz molitvu ujedine i pokoru« 
i tako sudjeluju pri radu Drugog vatikanskog općeg sabora. 

Odziv je bio naročito velik kod štovatelja Fatimske 
Gospe koji su i ovom zgodom osjetili blisku povezanost 
Fatimske Gospe i Isusova namjesnika na zemlji, koji su 
svjesni Gospine brige za sadašnje potrebe Crkve i ljudi. 

U Gospinom svetištu u Fatimi 13. listopada obavljene 
su zajedničke molitve za sretan uspjeh sabora. Rečeno je 
vjernicima da je nauka Ivana XXIII o molitvi i pokori 
vjerno tumačenje poruka Fatimske Gospe i da su one u 
savršenom skladu sa Evanđeljem. 

Na svečanostima, koje su održane u Fatimi 13. svibnja 
ove godine, bio je pozvan iz Rima kardinal Roberti. One 
su obavljene uobičajenim sjajem i s velikom pobožnošću. 

Duhovna statistika za 1962. godinu: 

U Gospino svetište u Fatimu je došlo oko 1,500.000 hodo- 
časnika. — Podijeljeno je 400.000 svetih pričesti. 

Rečeno je 11.310 svetih misa. 

U Gospinu svetištu u Fatimi blagoslovljeno je 612 bra- 
kova. 

U toku ove godine održane su u Irijskoj Dolini mnoge 
duhovne vježbe za različite staleže. Posebno se nagla- 
šavaju duhovne vježbe koje su tu održali portugalski 
biskupi uoči polaska na crkveni opći sabor u Vatikanu.. 


PREDSJEDNIK PORTUGALA AMERIGO TOMAS 

drži govor u čast Fatimske Gospe 17. svibnja 1959. 

GODINA 1963 . 


Pozdrav novog Pape 

Na Duhovski ponedjeljak ove godine pri zalasku sun- 
ca umro je Papa Ivan XXIII kojega su odmah nazvali 
Dobri, jer je svojom prirođenom jednostavnošću i požrtvov- 
nom dobrotom osvojio simpatije skoro svih ljudi bez raz- 
like na vjeru i narodnost. Te simpatije došle su naročito 
do izražaja u bolnim danima njegove smrtne borbe. Čitav 
je svijet pratio kako s njim gasne u Vatikanu jedan vele- 
um, koji je napisao dvije glasovite okružnice: » Mater et 
magistra« i »Pacem in terris «, koje sadrže u sebi smjernice 
novih odnosa među ljudima i staležima; 

kako prestaje kucati jedno plemenito srce koje je lju- 
bilo čovječanstvo i koje je drhtalo za sudbinu ljudi u ovim 
nemirnim vremenima. Dok su drugi tvrdili i govorili da se 
mir brani ubitačnim oružjem koje uništava protivnika, on 
je isticao da se mir brani »istinom«, »pravdom«, »ljubav- 
lju« i »slobodom«, to jest vrlinama koje uništavaju među- 
sobne neprijateljske stavove između zaraćenih stranaka. 

Za vjernike kojima je Ivan XXIII bio poznat još od 
prije mnogo godina bilo je jasno da je on bio štićenik i 
miljenik presvete Majke Isusove. Oni su znali koliko je nje- 
govo pouzdanje u Lurdsku Gospu, koliko je poštivanje Gos- 
pinog svetišta u Fatimi, u Loretu 

Zaštita Marije naročito dolazi do izražaja u sretnim 
inicijativama Ivana XXIII kao što su: opći crkveni sabor, 
okružnice o miru i pravednim društvenim odnosima, i 
»razgovori« sa odvojenom braćom o sjedinjenju. 

U nizu ovih inicijativa Ivana XXIII treba naročito is- 
taknuti njegov srdačni odnos s poglavarom Pravoslavne 
Crkve Atenagorom i njegove bliske odnose s državnim pred- 
stavnicima SSSR, to jest Rusije. Ovo treba istaknuti zbog 

toga, jer ove inicijative nagovještavaju da se približuje 
vrijeme da se ostvare proročanstva Fatimske Gospe u od- 
nosu na obraćenje Rusije, a s tim u vezi na period mira 
u svijetu. U tom smislu i Ivan XXIII je Papa Fatimske Gos- 
pe. 

On nije za svog pontifikata isticao posebno Fatimsku 
Gospu kao što je to činio 'njegov predšasnik blage uspo- 
mene Pijo XII, ali je u svom srcu duboko gajio poštivanje 
prema njezinom svetištu u Fatimi i prema samoj činjeni- 
ci Gospinih ukazivanja u Fatimi koja su tako snažno osvi- 
jetlila puteve Božje u tami sadašnje povijesti. O tom nam 
svjedoči njegov dirljivi dar: Ivan XXIII je, naime, u svo- 
joj oporuci odredio da se njegov biskupski križ s prsi ju 
(što ga je nosio kao papinski delegat u Carigradu) preda 
kao zavjetni dar Fatimskoj Gospi. Taj križ je već predan 
u ruke biskupa iz Leirije i čuvat će se u Gospinom svetištu 
u Fatimi. 

Zato je razumljivo da mu se već podiže spomenik na 
tom svetom mjestu. 

Izgledalo je da će smrću Ivana XXIII Fatimska Gos- 
pa izgubiti ostvarioca svojih planova, ali već prve riječi 
njegova nasljednika Pavla VI svjedoče da on nije preuzeo 
samo njegovu službu Vrhovnog svećenika nego i dobrotu, 
poniznost i pobožnost Ivana XXIII i posebno njegovo ve- 
liko pouzdanje u pomoć presvete Bogorodice. I k tomu u 
glasu i nastupu Pavla VI ljudi su ponovo čuli odlučni glas 
Pija XII i vidjeli njegov svetački lik. Bilo je veliko odu- 
ševljenje slušati njegov prvi govor i riječi: »Neka plane 
cijelim svijetom veliki oganj vjere i ljubavi da zapali sve 
ljude dobre volje te im prosvijetli puteve međusobne su- 
radnje da tako privuče na sve čovječanstvo ponovo i uvijek 
obilje božanskog mira, snagu samog Boga, bez čije pomoći 
ništa ne vrijedi f ništa nije sveto! »U svom nastupnom go- 
voru spomenuo je i Fatimsku Gospu. 

GODINA 1964. 


Počinje se ostvarivati obećanje Fatimske Gospe da će se 
Rusija obratiti 

»Rusija će se obratiti«, rekla je Fatimska Gospa 13. 
srpnja 1917. u toku svoga trećeg ukazivanja. 

Pogledajmo glavne događaje koji su se zbili na područ- 
ju svjetske i crkvene povijesti od toga dana do danas, a 
u vezi su sa najavljenim obraćenjem Rusije, i vidjet ćemo 
da je proročanstvo Fatimske Gospe došlo u pravo vrijeme 
i da je ono na putu ostvarenja. 

* * * 

Četiri dana iza ovog proročanstva Fatimske Gospe o 
obraćenju Rusije, nastupa revolucija u Petrogradu koja 
se u povijesti ocjenjuje kao uvod u veliku Oktobarsku re- 
voluciju. 

Što znači Oktobarska revolucija za obraćenje Rusije? 

Slom carskog apsolutizma u Rusiji oslobodio je rusku 
crkvu od onog potčinjenog odnosa u kojemu je ona stolje- 
ćima živjela kao »državni sužanj«, kako je taj odnos na- 
zvao Miljukov jedan od vođa Revolucije. 

Dok su se u Istočnoj Crkvi zbivali ovi sudbonosni do- 
gađaji, Isusov namjesnik na zemlji širom je otvorio vrata 
katoličke Crkve za prijem duhovne braće s Istoka. Već 1. 
prosinca 1917. piše Benedikt XI u svom dokumentu »Dei 
providentis«, kojim osniva Sv. Kongregaciju za Istočnu 
Crkvu, ove značajne riječi: »Crkva nije ni latinska, ni grčka, 
ni slavenska: ona je sveopća«. 

Sv. Kongregacija za Istočnjake (Sacra Congregatio 
Orientalium) imala je za dužnost da raskrči puteve za sje- 
dinjenje Istočne i Zapadne Crkve koji su kroz stoljeća bi- 
li zatrpani i neprohodni. 

U tom teškom poslu oslanjali su se na pomoć Marije 
Djevice Bogorodice jer je ona, kako se s pravom naglaša- 

valo »zajednička Majka vjernika na Istoku i na Zapadu 
(»Maria communis omnium fidelium in Oriente et Occiden- 
te mater«). 

Pored Sv. Kongregacije za Istočnjake Benedikt XV o- 
snovao je i Institut za proučavanje istočnog bogoslovlja i 
zatim bogosloviju za Ruse koji su već pristupili u zajed- 
nicu vjere sa Sv. ocem Papom. Ovu bogosloviju nazvao je 
»Russicum«, tj. Ruski kolegij. On je u rangu crkvenih sve- 
učilišta. U ovom kolegiju za ruske bogoslove mnogo se ča- 
sti Fatimska Gospa zbog njezine ljubavi prema Rusiji. Oni 
vide njezinu ljubav ne samo u obećanju da će se Rusija 
obratiti (i to najviše njezinim posredstvom) nego i u sli- 
jedećim okolnostima koje su popratile njezin dolazak u 
Irijskoj Dolini: 

1. Dolazila je s Istoka i tamo se vraćala — upravo u 
smjeru njihove domovine. 

2. Anđeo Portugala podijelio je svetu pričest po ruskom 
običaju: maloj djeci samo pod oblikom vina. Tako je 
učinio Franji i Hijacinti. 

3. Fatimska Gospa je najavila obraćenje Rusije. 

4. Fatimska Gospa je poticala druge da se mole za Ru- 
siju. 

Sa izborom Ivana XXIII za Papu (28. X 1958) ulazi 
problem izmirenja Rimokatoličke crkve i Pravoslavlja po- 
jačanim elanom u novu etapu. 

Ovom elanu mnogo je doprinijela neiscrpna dobrota 
srca Ivana XXIII, njegov višegodišnji boravak u Carigra- 
du gdje je sklopio prijateljstvo sa ekumenskim patrijar- 
hom Atenagorom I. Opće je mišljenje da je Ivan XXIII 
bio Bogom odabrana osoba da započne prijateljske razgo- 
vore sa odvojenom braćom na Istoku radi njihova povrat- 
ka u zajedničku crkvu. Odmah nakon svoga izbora za Pa- 
pu, on izjavljuje u svom pozdravnom govoru: »Kao što gr- 
limo Zapadnu crkvu, istom očinskom ljubavlju grlimo i Is- 

točnu. Otvaramo svoje srce i svoje ruke također i svima 
koji su odijeljeni od Svete Stolice«. 

Po uzoru na Pija XII koji je obnovio drevnu tradiciju 
prvih vjekova da novoizabrani Papa obavješćuje ekumen- 
skog patrijarhu o svom izboru, Ivan XXII šalje posebnu de- 
legaciju da obavijesti ekumenskog patrijarhu Atenagoru I 
o svom izboru. Ovaj njegov gest naišao je na veliko razu- 
mijevanje i odobravanje i na Istoku i na Zapadu, tj. i kod 
rimokatolika i kod pravoslavnih. 

Tako su započeli razgovori na relaciji Rim — Carigrad. 
Njima će se uskoro priključiti Moskva. 

Ton ovih razgovora najbolje je označio predstavnik melkitskog patri- 
jarhe u Kairu: »U Vječnom gradu na 7 brežuljaka javio se Dobri pastir, 
Sveti Otac, za sreću kojega se svakog dana mole toliki pravoslavni. Svojom 
dobroćudnošću tako ljupkom u poznavanju srdaca — bilo u njihovoj do- 
broti bilo u njihovoj slaboći — on je već na divan način ublažio nepo- 
vjerenje između Istočne i Zapadne crkve. Ono se topi — to osjećaju i 
uviđaju svi — kao snijeg na žarkom suncu«. 

U niz inicijativa koje su se rađale i kod katolika i kod 
pravoslavnih, a koje su imale zadatak da se olakšaju pu- 
tevi međusobnih dobrih odnosa, posebno treba naglasiti 
Sekretarijat za odvojenu braću kojemu je povjerena duž- 
nost da u okviru II Vatikanskog koncila nastoji pronaći 
mogućnost što boljeg sporazumijevanja između Rimokato- 
ličke crkve i svih drugih kršćanskih crkava. Na čelu ovog 
važnog Sekretarijata nalazi se kardinal Augustin Bea. 

Uspješan rad ovog Sekretarijata vidi se po tome što pri 
radu II Vatikanskog koncila sudjeluju kao posmatrači 
mnogi predstavnici pravoslavnih i protestantskih crkava. 
Za sretan razvoj Gospinog obećanja da će se Rusija obra- 
titi, važno je spomenuti da su predstavnici ruskog patrijar- 
he bili prisutni na sva tri zasjedanja. Na treće zasi jedan je 
došli su i predstavnici ruske crkve u diaspori, tj. predstav- 
nici ruskih crkava u Americi, Evropi i Australiji. Na treće 
zasijedanje koje je počelo 14. rujna poslao je svoje pred- 

stavnike i ekumenski patrijarha. Prisutnost ovih predstav- 
nika otvara najljepše nade za konačno riješen je problema 
sjedinjenja odvojenih crkava sa rimokatoličkom. 

Smrt Ivana XXIII (3. lipnja 1963.) je još više pokaza- 
la velike simpatije Rusa prema njemu. Među tisućama te- 
legrama koji su u te dane stizali u Vatikan naročito su za- 
paženi i povoljno ocijenjeni telegrami šefa ruske države. 

Smrću Ivana XXIII izgubili su Katolička crkva i čovje- 
čanstvo čovjeka kojega će se dugo sjećati. 

U općoj sućuti za njim sudjeluje i Ruska crkva. Njezi- 
ni predstavnici prisustvuju sahrani Ivana XXIII, a revija 
Moskovske patrijaršije objavljuje posmrtno slovo o Ivanu 
XXIII. 

Sažalnica ekumenskog patrijarhe Atenagore I puna je 
iskrene boli i dubokog poštivanja. 

Značajno je da se ovi izljevi poštovanja ne odnose sa- 
mo lično na Ivana XXIII, jer se obnavljaju i pri izboru i 
na krunisan ju njegovog nasljednika Pavla VI i zato mi te 
izraze smatramo kao dokaz poštovanja prema Papi. 

I Pavlu VI čestitaju šef ruske države, ruski patrijarha 
iz Moskve i ekumenski patrijarha iz Carigrada. U službe- 
nom listu ekumenske patrijaršije izlazi i slika Pavla VI. To 
je prvi put da je slika jednog Pape objavljena u glavnom 
listu Pravoslavlja. 

Po primjeru na svoje predšasnike i Pavao VI šalje služ- 
benu delegaciju ekumenskom patrijarhi u Carigrad da ga 
obavijesti o svom izboru. Ovaj čin, tako u skladu sa starim 
kanonima i sa praksom iz vremena prije odvajanja Cari- 
grada od Rima (1054), pokazuje stalnu težnju za sjedinje- 
njem. Ekumenski patrijarha je razumio ovaj gest Pape i 
od tada se sve više i više učvršćuje uzajamno poštivanje 
između ove dvojice najviših predstavnika Rimokatoličke 
crkve i Pravoslavlja. 

U sferu tih odnosa ulazi i moskovski patrijarha. Sveti 
Otac ne propušta nijednu zgodu da mu izrazi svoje pošto- 

vanje. Ono je naročito došlo do izražaja kada je ruski pa- 
trijarha Aleksej lani na Veliku Gospu slavio 50-godišnjicu 
svoga posvećenja za episkopa. Za tu svečanost poslao je 
Pavao VI svoju delegaciju koja je primljena sa velikim 
poštovanjem i od crkvenih i od državnih vlasti, a naročito 
od naroda. 

Veliko uzbuđenje izazvale su riječi Sv. oca pape kada 
je na dan otvaranja drugog zasjedanja koncila (29. IX 1963) 
rekao u ime Katoličke crkve da on moli oprošten je od od- 
vojene braće na Istoku ako oni smatraju da im je nanese- 
na kakva nepravda. 

Na ovaj čin velike poniznosti Sv. oca koji je potre- 
sao savjestima javili su se predstavnici pravoslavnih i pro- 
testantskih crkava sa izjavama da se i od njihove strane 
trebaju čuti slični izrazi priznanja svoje odgovornosti i že- 
lje za izravnavanjem postojećih nesuglasica. Tako su govo- 
rili šef luteranske crkve u Berlinu Dibelius i šef anglikan- 
ske crkve u Londonu Dr Ramsay. 

Ruska crkva je pošla dalje. Ona je u Moskvi formirala 
posebnu komisiju sa zadatkom da prouči mogućnosti i pu- 
tove sjedinjenja s Rimokatoličkom crkvom. Na čelu te ko- 
misije nalazi se metropolita Nikodem, zamjenik patrijarhe. 
Metropolita Nikodem je već pružio jasne dokaze svoje tež- 
nje za sjedinjenjem. Po riječima Pavla VI koji je rekao: 
» Srušimo sve ono što nas odvaja a tražimo ono što nas uje- 
dinjuje!« radi i ova konferencija upirući više svoj pogled 
u budućnost nego u prošlost. Prošlost je tuđa i tu se ne 
može više ništa popraviti, a budućnost je onih koji u sa- 
dašnjosti rade za nju. Zato je u sadašnje vrijeme postalo 
kao deviza: »Prepustimo prošlost historičarima f a zajednič- 
kim pogledom gledajmo u budućnost !« 

Ovaj novi način gledanja na stvari došao je đo izraža- 
ja pri sastanku Sv. oca pape Pavla VI sa ekumenskim pa- 
trijarhom Atenagorom. 

Sastanak je održan u Jerusalemu 4. i 5. siječnja 1964. 

Čitav svijet je s najvećom pažnjom pratio priprave i 
tok ovoga sastanka dvojice crkvenih poglavara. On je tre- 
bao da pokaže do kojega je stepena razvijen ekumenski 
duh koji teži za zbližavanjem svih onih koji vjeruju u 
Isusa. 

U prekrasnom govoru kojim je ekumenski patrijarha 
pozdravio sv. oca Papu naglasio je na prvom mjestu za- 
hvalnost Isusu što je doveo » duhovne predstavnike Istoka 
i Zapada Ha zajednički susret u njegovu imenu na mjestu 
gdje se on molio da budu utvrđeni u vjeri i jedinstvu svi 
koji će jednom vjerovati u njega«. 

Tugu zbog stoljetnog odvajanja izrazio je Atenagora 
ovim riječima: »V jekovima već kršćanstvo živi u noći raz- 
jedinjenosti, oči su umorne gledajući u mrak«. 

Iza ove tuge dolazi nada. Ona je izražena riječima: »O kad bi ovaj naš 
današnji susret bio zora svijetlog i blagoslovljenog dana u kojemu će 
buduća pokoljenja sudjelujući u istoj žrtvi presvetog Tijela i pređragocjene 
Krvi Gospodinove, hvaliti i slaviti u ljubavi, miru i jedinstvu jedinog 
Gospodina i Spasitelja svijeta«. 

Za ovaj susret najviših predstavnika Pravoslavlja i Ri- 
mokatoličke crkve, on kaže da on odgovara »žarkoj nadi 
prošlih vjekova i zahtjevu sadašnjeg doba«. 

Na ovaj pozdravni govor ekumenskog patrijarhe odgo- 
vorio je Sv. otac: » Veliko je naše uzbuđenje ! Duboka je na- 
ša radost! U ovaj uistinu povijesni čas, nakon vjekova šut- 
nje i očekivanja, ponovo su zajedno Crkva katolička i pravo- 
slavlje predstavljeni po svojim najvišim predstavnicima «. 

Za ovaj susret rekao je Sveti otac da je on » manifest 
volje da se premosti razdijeljenost, da se sruše prepreke, 
da se svom odlučnošću založimo za put koji vodi izmire- 
nju crkava «. 

GODINA 1965. 


Opći crkveni sabor odaje priznanje Fatimskoj Gospi 

Opći crkveni sabor ili koncil je najvažniji i najugled- 
niji crkveni skup: tu su sabrani svi biskupi svijeta sa Sv. 
ocem papom. Svaki službeni čin koji se obavi na tom sku- 
pu ima opću važnost za cijelu Crkvu. 

Imajući ovo pred očima, razumjet ćemo važnost po- 
časti koja je iskazana Fatimskoj Gospi pri završetku III 
zasjedanja sadašnjeg koncila 21. studenog 1964. Tog dana 
su usvojeni i proglašeni zaključci od kojih se došlo u toku 
ovog III zasjedanja. Ti zaključci se odnose na konstituci- 
ju Crkve, na njezin odnos prema pravoslavnim, protestan- 
tima i prema svima koji vjeruju u Krista, a još uvijek su 
odijeljeni od njegove prave Crkve. Zaključci koji su stvo- 
reni na ovom Hl zasjedanju Općeg crkvenog sabora jača- 
ju temelje Crkve i njezinu unutarnju strukturu. U doku- 
mentu koji se zove »Apostolska konstitucija o Crkvi« nala- 
ze se smjernice za preporod Crkve i za njezino prilagođa- 
vanje potrebama i prilikama u kojima živi sadašnji svijet, 
jer je Crkva i ustanovljena zato da svojim smjernicama i 
svojim duhom posvećuje život svijetu. 

Ovaj period preporađanja Crkve ne može se zamisliti 
bez sudjelovanja Djevice Marije, jer je ona Majka Isusova, 
a po njemu ona je Majka i svih onih koji su njegova braća. 
Sveti Pavao u svojoj poslanici Rimljanima kaže za Isusa 
da je »prvorođenac među braćom« (Rim. 8, 29). Radi maj- 
činske uloge pri spašavanju ljudi koju je preuzela nazaret- 
ska Djevica u času kada je pristala na poziv da bude Maj- 
kom Sina Božjega, Isusa Spasitelja i Otkupitelja ljudskog 
roda, ona je postala Majkom njegove ljudske naravi i Maj- 
kom' njgovog otajstvenog tijela, a to je Crkva. Evo riječi 
sv. oca pape Pavla VI koje se odnose na majčinsku ulogu 

Marije i na počasni naziv kojim je ona tom zgodom počaš- 
cena: 

»Proglasujući danas Konstituciju o Crkvi, u kojoj je kao vrhunac t 
najvažniji dio cijelo jedno poglavlje, koje govori o blaženoj djevici Mariji 
s pravom smijemo ustvrditi da se ovo zasjedanje završava kao nekim pre- 
divnim hvalospjevom, kojim slavimo i častimo Bogorodicu Djevicu. 

Prvi je to put — izjavljujemo duboko potresenom dušom — da je 
jedan opći sabor u jednom i tako opširnom poglavlju obradio katoličku 
nauku o mjestu koje treba pridati blaženoj djevici Mariji u misteriju 
Krista i Crkve. 

To se izvrsno slaže s onim, što je ovaj Sabor stavio sebi pred oči, 
naime, da uznastoji pokazati lice svete Crkve, s kojom je Bogorodica usko 
povezana i kojoj pripada, kako je lijepo netko rekao: »najveći, najljepši, 
najznačajniji i najbiraniji dio«. 

Samu Crkvu ne sačinjava samo njezino hijerarhijsko uređenje, sveta 
liturgija, sakramenti i skup njezinih ustanova. Njezina je nutarnja snaga 
i osobitost, glavni izvor njezine djelatnosti, kojim posvećuje ljude, posta- 
vljen u njezinoj otajstvenoj povezanosti s Kristom; a tu povezanost ne 
možemo zamisliti odijeljeno od one, koja je Majka Utjelovljene Riječi i 
koju je sam Krist uz sebe najuže povezao radi našega spasenja. Potrebno 
je stoga, da — promatrajući samu Crkvu — žarkom dušom promatramo 
čudesna djela, koja je Bog izveo u svetoj svojoj Majci. A poznavanje prave 
katoličke nauke o blaženoj djevici Mariji uvijek će biti djelotvorna pomoć 
za ispravno razumijevanje misterija Krista i Crkve. 

Imajući pred oćim a te tijesne veze kojima su međusobno povezani 
Marija i Crkva i koje su u ovoj saborskoj Konstituciji tako jasno izložene, 
daju nam poticaj da ovaj svečani čin smatramo najzgodnijim za ispunjenje 
zavjeta koji spomenusmo na kraju prošlog zasjedanja. Tu su istu misao 
prihvatili i vrlo brojni oci, neprestano tražeći da se za vrijeme ovoga 
Sabora izričitim riječima istakne majčinska uloga koju blažena djevica 
Marija igra u kršćanskom puku. I upravo iz toga razloga čini nam se 
probitačnim da na samom ovom skupu svečano uvedemo naziv koji su 
za molili razni dijelovi kršćanskog svijeta i koji je nama na poseban 
način drag i mio. Taj naziv na neki upravo čudno kratki način izražava 
ono posebno mjesto koje je ovaj Sabor upoznao kao pravo za blaženu 
Djevicu u Crkvi. 

Stoga, na slavu Blažene Djevice i nama na utjehu, proglašujemo Pre- 
svetu Mariju Majkom Crkve, tj. svega kršćanskog puka, kako vjernika, 
tako i Pastira koji je nazivaju preljubeznom Majkom. I određujemo da je 

pod tim preslatkim imenom već sada sve više i više časti i zaziva sav 
kršćanski puk. 

Radi se, časna braćo, o nazivu koji nije stran kršćanskoj pobožnosti. 
štoviše, upravo nazivom Majke kršćani i čitava Crkva Mariju najradije 
zovu. Upravo to ime ukazuje na pravi razlog marijanske pobožnosti, jer 
se čvrsto oslanja na samo dostojanstvo kojim se Marija ističe kao Majka 
Božje utjelovljene Riječi. 

Kao što je božansko materinstvo uzrokom Marijinih posebnih veza sa 
Kristom i njezine prisutnosti u djelu ljudskog spasenja koje je izvršio 
Isus Krist, isto tako iz božanskog materinstva ishode osobite one veze 
koje postoje između Marije i Crkve. Marija je, naime, Majka Kristova 
koji je odmah i u samom njezinom djevičanskom krilu uzeo ljudsku 
narav i sebi kao glavi pripojio svoje otajstveno tijelo, a to je Crkva. 
Marija je, dakle kao Majka Kristova i Majka vjernika i svih pastira, to jest 
Crkve.« 

Zatim Sveti otac ističe sinovsko pouzdanje i sinovsku 
ljubav Crkve prema Mariji i kaže: »Ona, koja nam je ne- 
koć darovala Isusa, izvor višnje milosti, ne može uskratiti 
svoje majčinske pomoći Crkvi, a osobito danas, kada Kris- 
tova Zaručnica življe nastoji ispuniti svoju spasonosnu za- 
daću«. 

Njoj on preporučuje »smjernom molitvom da se moli 
za Opći sabor i za svetu Crkvu i da uskori željeni čas, da 
se svi sljedbenici Isusa Krista opet međusobno povežu«. 

U nastavku govora Svetog oca pape nalaze se riječi ko- 
je su od vrlo velike važnosti za značenje Gospinih ukaziva- 
nja u Fatimi. Tu on govori o posveti svijeta koju je prema 
želji Fatimske Gospe obavio Pijo XII; tu on izriče svoje 
poštovanje prema svetištu Fatimske Gospe; tu on zaštiti 
nebeske Majke povjerava cijeli ljudski rod. 

Istoga dana u kojem je Sveti otac održao svoj govor u 
čast blažene djevice Marije kao Majke Crkve i u kojem je 
upozorio na njezina ukazivanja u Fatimi kao na siguran 
znak njezine majčinske zaštite u sadašnjim vremenima. 
Sveti je otac još jednim činom upozorio vjernike na važno- 
st tih ukazivanja i na važnost njezinog svetišta u tom mjes- 

tu. On je, naime, odlučio da od toga dana rekne svoju svetu 
misu u koncelebraciji, to jest skupa sa biskupima, u čijim 
se biskupijama nalaze najglasovitija Gospina svetišta cije- 
log svijeta. U tu svrhu probrana su 24 Gospina svetišta. 
Najveća počast iskazana je Gospinom svetištu u Nazaretu, 
jer se u tom svetištu nalazi kuća u kojoj je »Riječ postala 
tijelom«. U uskoj vezi sa Nazaretom nalazi se Gospino sve- 
tište u Loretu i zato je ono na drugom mjestu. 

Iza Loreta dolazi Lurd sa svojim slavnim svetištem ko- 
je je pioslavljeno tisućama čudesnih ozdravljenja i divnim 
procesijama, a iza Lurda odmah dolazi Fatima čija slava 
e usporedo sa slavom Lurda. Na petom mjestu dolazi 
časno svetište u Saragosi (Španjolska) glasovito već iz naj- 
starijih vjekova. Slijede zatim Gospina svetišta po Evropi: 
u ustriji, u Njemačkoj, u Poljskoj (Čenstohova), a onda 
g asovite crkve Azije, Sjeverne i Južne Amerike i konačna 
Gospina svetišta po Africi. 

Ovim svečanim obredom htjelo se reći da je Marija 
zaštitnica Crkve kroz sva vremena i po svim mjestima i 
krajevima svijeta, da je ona Majka Crkve. 

Na ovoj posljednjoj sjednici koncila pročitao je gene- 
ralni sekretar poziv lisabonskog patrijarhe u kojem on u 
ime Portugala poziva sve biskupe svijeta da dođu u Fati- 
mu 1967. na proslavu 50-godišnjice Gospinih ukazivanja. 

» Zlatna ruža« 

Gospinom svetištu u Fatimi predana je »zlatna ru- 
ža« 13. svibnja 1965. godine. 

»Zlatna ruža« je visoko papinsko odlikovanje re- 
zervirano za glasovite Gospine crkve, za svetice kojima je 
Bog udijelio dar čudesa i za katoličke kraljice. Ovo papin- 
sko odlikovanje potječe iz XIV stoljeća. 

Kako samo njezino ime kaže, ono se sastoji od tri zlat- 
ne grane na kojima se nalazi zlatna ruža u prirodnoj veliči- 

ni, a oko grana je omotana zlatna vrpca na kojoj se ureže 
neki zaziv. 

Sv. otac papa Pavao VI odlučio je da tim odlikovanjem 
počasti Gospino svetište u Fatimi, zapravo samu Fatimsku 
Gospu, na spomen posvete koju je njezinom bezgrešnom 
Srcu učinio Pijo XII i u znak zahvalnosti za primljene mi- 
losti, a još više u znak ponizne molbe da Fatimska Gospa 
štiti Crkvu u ovim sudbonosnim vremenima. 

Svoju odluku o podjeljivanju »zlatne ruže« Fatimskoj 
Gospi izjavio je Sv. otac u govoru kojim je zaključio III 
zasjedanje Vatikanskog sabora (21. XI 1964). 

Dne 12. svibnja ove godine pošao je iz Rima posebni 
izaslanik Sv. oca pape, kardinal Fernando Cento, kojemu 
je Sv. otac predao »zlatnu ružu«. On i njegova pratnja ot- 
putovali su iz Rima istim avionom kojim je Sv. otac pu- 
tovao u Svetu zemlju. 

Po dolasku u Lisabon iskazane su papinom izaslaniku 
službene počasti. 

On se odmah sa aerodroma uputio prema Fatimi. 

Pred Gospinim svetištem u Fatimi dočekali su papinog 
izaslanika portugalski kardinal Manuel Gongalves Cerejei- 
ra, portugalski biskupi i nepregledno mnoštvo hodočasni- 
ka iz Portugala i mnogih drugih zemalja u velikom odušev- 
ljenju. 

Papin izaslanik približio se tada čudotvornom kipu Fa- 
timske Gospe i pobožno se molio. 

Nakon što je svršio svoju molitvu, svoj pozdrav Gospi, 
uputio mu je leirijski biskup Joao Pereira Venancio u ime 
Fatimske Gospe, pred čijim se kipom nalazi i u ime svih 
Gospinih hodočasnika i štovatelja, srdačnu dobrodošlicu iz 
koje prenosimo ovo: 

»Kada je naš slavno vladajući Sv. otac papa Pavao VI odlučio poslati 
»zlatnu ružu« ovom Gospinom svetištu u Fatimi, učinio je to ne samo da 
počasti uspomenu na posvetu svijeta bezgrešnom Srcu Marije nego i da 
zaštiti nebeske Majke izruči cijeli ljudski rod sa svim njegovim proble- 

mirna i brigama, sa njegovim opravdanim težnjama i žarkim željama. U tu 
svrhu Sveti otac je izabrao Vašu Uzoritost i povjerio vam je časni zadatak 
da donesete iz Rima u Irijsku Dolinu skupocjeni dar kojega ćete vi sutra 
predati. Na taj je način Sv. otac htio iskazati svoje posebno odlikovanje 
ovom svetištu tako milom ne samo sinovima plemenitog portugalskog na- 
roda, nego isto tako dragom i vjernicima cijelog katoličkog svijeta«. 

U svom pozdravnom govoru ističe nadalje leirijski bis- 
kup da je Sv. otac odluku o podjeljivanju »zlatne ruže« 
Gospinom svetištu u Fatimi najavio pred cijelim crkvenim 
saborom. Svojim darom Fatimskoj Gospi htio je Sv. otac 
zahvaliti za ono veliko poštovanje i ljubav koju je ona po- 
ticala kod vjernika prema Isusovom namjesniku na zemlji, 
jer poslušnost prema Sv. ocu papi sačinjava bitni dio od 
onoga što je Gospa željela postići svojim ukazivanjem u 
Fatimi. 

»Nije mi lako izraziti duboku uzbuđenost što se nalazim n a mjestu 
gdje se prije 48 godina javila nebeska Kraljica. Hvala ti, hvala presveta 
Djevice za tu neizrecivu radost! I sada, kada sam došao u zemlju iz koje 
se širi miris nebeske stvarnosti, dopusti mi da zamolim posebni blagoslov 
Za Svetog oca koji me je htio ovamo poslati; za uzoritog kardinala patri- 
jarhu; za časne biskupe. Blagoslovi narod Portugala i daj da se ostvari 
ono što taj narod pjeva tebi u čast: 

»Dokle bude živ ma jedan Portugalac 

Ti ćeš biti njegova ljubav!« 

Kada se počela spuštati noć t planuli su vojni reflekto- 
ri iz daljine i sjajnim zrakama obasjali Gospinu crkvu. 
Vjernici su upalili svijeće i baklje i počela je veličanstvena 
noćna procesija sa čudotvornim kipom Fatimske Gospe. 
Procesija je završena iza pola noći, a zatim su mnogi vjer- 
nici proveli ostatak noći pred Presvetim u žarkoj molitvi 
i pjevajući Gospine i euharistijske pjesme. Odlični crkve- 
ni govornici tumačili su osnovne misli i želje Fatimske Gos- 
pe. U isto vrijeme obavljale su se i svete ispovijedi u po- 
sebnim kapelama. U šest sati izjutra počelo se sa dijelje- 
njem svetih pričesti. U međuvremenu stizale su nove tisu- 

će Gospinih hodočasnika. Njihov broj premašio je 500.000. 
Stigli su i najveći predstavnici vlasti: predsjednik repub- 
like, admiral Amercio Tomos, ministar unutrašnjih poslo- 
va, ministar pravosuđa, ministar korporacija, predsjednik 
Narodne skupštine, guverneri Leirije i Santarem, ambasa- 
dori i mnogi drugi odličnici među kojima bivši tailjanski 
kralj Umberto i predstavnik bivše kraljevske kuće u Portu- 
galu Don Duarte Nuno di Braganga. 

U devet i po sati pošla je svečana procesija svih pri- 
sutnih biskupa i drugih odličnika s papinim izaslanikom 
prema čudotvornom kipu Fatimske Gospe. Kraj kipa stajao 
je leirijski biskup sa svećenicima koji služe u Gospinom 
svetištu. Tu su bili i predsjednik države i ministri i svi 
drugi odličnici. Nepregledno mnoštvo naroda bilo je nao- 
kolo. 

Došavši do Gospinog kipa koji je bio divno ukrašen, 
pružio je papin izaslanik »zlatnu ružu« prema leirijskom 
biskupu govoreći: » Primi , predragi brate, » zlatnu ružu«, ko- 
ju po posebnom naređenju vrhovnog svećenika Pavla VI 
s velikom radošću predajem ovom slavnom svetištu Mariji- 
nom u Fatimi, koje je ponos i slava portugalskog naroda «. 

Leirijski biskup prima »zlatnu ružu« i nju u najvećoj 
tišini stavlja pred čudotvorni Gospin kip. 

Odmah nakon ovog čina pred tim istim kipom zapo- 
čela je svečana sv. misa koju govori papin izaslanik skupa 
sa 25 portugalskih biskupa. 

Nakon evanđelja održao je papin izaslanik propovijed 
na portugalskom jeziku. 

»Prizor što ga danas vidim, dragi hodočasnici, je od onih koji zanose 
duh i ostaju u njemu vječno urezani. Vas je tu prisutno više od pola 
miliona i došli ste sa svih strana Portugala i iz mnogih drugih zemalja. 

Dobro došli u ovo svetište zajedničke Majke, u ovo predvorje raja 
na zemlji! 

Dobro došli u Fatimu za koju je sretno rečeno da je postala »oltar 

svijeta«. 

Mnogobrojni su katolici širom svijeta po svim kontinentima koji se 
raduju ovom imenu, kao što se raduju kada čuju da se izgovara: Betlehem, 
Jeruzalem, Rim, Lurd, Asiz. 

Ovdje osjećamo da smo obavijeni nadnaravnom atmosferom u kojoj 
se smanjuje udaljenost između nas ovdje i raja tamo gore. Ovdje se žabo- 
ravlja na ono što ima žalosnog i odvratnog u svijetu. Ovdje iščezavaju 
razlike po narodnosti, po jezicima, po društvenim slojevima — ovdje svi 
postajemo braćom kraj drage Gospe«. 



HELIKOPTER PRENOSI ČUDOTVORNI KIP FATIMSKE GOSPE 


Papin izaslanik spominje zatim lične razloge svoje radosti. On kaže da 
ti ovoj godini slavi 60 -godišnjicu svoga misništva, svoj dijamantni jubilej. 
On se obraća Gospi i govori joj: 

»Oh, kako ću ti, Marijo, kako izreći sve ono što u ovim časovima — 
među najsretnijim u mom životu — osjećam za Tebe? Ti si mi htjela u 
ovoj, za mene značajnoj 60 -godišnjici moga svećeničkog života iskazati tu 
majčinsku dragost«. 

Nadalje, papin izaslanik govori o pobožnosti Sv. oca pape Pavla VI 
prema blaženoj Djevici: »čim se po božanskoj providnosti uspeo na naj- 
uzvišenije prijestolje svijeta, govorio je o tebi! Kakvu ti sinovsku ljubav 
on iskazuje! Nije li te on pri zaključenju trećeg zasjedanja Drugog vati- 
kanskog sabora proglasio »Majkom Crkve«? 

I ovaj današnji dar kojega ti on predaje sinovskim srcem, ali i vlascu 
Petrova nasljednika je pečat i sveti dokaz te nježne ljubavi koju ti on 
iskazuje. 

U ovoj »zlatnoj ruži« nalazi se dijelak srca Pavla VI. 

Budi zato, sveta Bogorodice, od sada pa u buduće — kako bih rekao? 
— još većom vezom između Rima i Fatime, još intimnijom vezom u osje- 
ćajima svete ljubavi.« 


GODINA 1966. 

Priprave, za proslavu 50-godiŠnjice 

Godina 1966. označena je općim pripravama u cijelom 
Portugalu, a posebno u samom svetištu Fatimske Gospe, 
za što svečaniju proslavu 50-godišnjice Gospinih ukaziva- 
nja u Fatimi. Cijeli Portugal je s oduševljenjem prihvatio 
poziv Odbora za proslavu zlatnog jubileja Gospinih ukazi- 
vanja. U tom Odboru pored crkvenih vlasti zastupane su i 
državne. Naročita pažnja je posvećena da se ovim prosla- 
vama naglasi da se Gospina ukazivanja u Fatimi i njezine 
poruke ne odnose samo na Portugal t nego da važe za cije- 
lu Crkvu, za cijelo čovječanstvo. Zato je shvatljivo da je 
velik odziv međunarodnih organizacija i mnogih država i 
naroda da učestvuju u toj proslavi. 

U Portugalu je svaka biskupija za se počela s pripra- 
vama. Primjer je bila biskupija u Bragi kao najstarija. 

U pripremnim radovima posvetila se posebna pažnja 
djeci. Na dan 13. srpnja sabralo se u Irijskoj Dolini 20.000 
dječaka i djevojčica, članova »Euharistijskog društva«, ko- 
je je 1916. osnovao papa Benedikt XV, a tu su proslavili 
svoju pedesetogodišnjicu. U tim proslavama naglašavana 

je uloga Anđela Portugala, koji je te iste godine odgajao 
odabranu djecu iz Aljustrela, Gospine odabranike: Franju, 
Hijacintu i Luci ju u pobožnosti prema Isusu u presvetom 
oltarskom sakramentu i koji ih je u isto vrijeme priprav- 
ljao za skorašnja Gospina ukazivanja. Za proslavu Gospi- 
nih ukazivanja u 1967. očekuje se ponovni skup ove djece 
ali u dvostruko većem broju. 

Članovi »Plave armije« u Portugalu preuzeli su brigu 
da do pedesetogodišnjice Gospinih proslava povećaju broj 
svoga članstva i da ih se tada u Gospinom svetištu sabere 
oko milijun. 

Ove godine (1966) osnovana je u Fatimi »Počasna straža 
Bezgrešnog Srca Marijina«. Cilj ove straže je da duhovno 
budu Gospina straža i da joj čine društvo i da tako svojom 
vjernošću i ljubavlju daju zadovoljštinu za uvrede koje se 
nanose bezgrešnom Srcu Marijinom. Članovi ove straže ob- 
navljaju svakog jutra odluku da će dotični dan posvetiti 
Gospi na čast i njoj posvećuju svoj rad, svoje molitve, svo- 
je obaveze u obitelji i u društvu. 

Katolička omladina u Portugalu, a posebno djevojke i 
djevojčice, učenice raznih škola, preuzele su plan da se na 
što više mjesta, a posebno na raskršćima cesta, postave ki- 
povi Fatimske Gospe na uspomenu njezinog zlatnog jubile- 
ja, da bi se posvuda vidjelo da je Portugal ponovo postao 
»Zemlja svete Marije«. 

I ove godine je veoma svečano proslavljen dan 13. svib- 
nja. Na tu proslavu pozvan j'e iz Rima kardinal Ferretto. 

U svom pozdravnom govoru pred Gospinim svetištem 
u Fatimi naglasio je leirijski biskup Venancio Pereira da 
je Marija u Fatimi spremila divan oltar u čast Isusa u pre- 
svetom sakramentu i da ona na tom mjestu potiče vjerni- 
ke da časte, slušaju i poštuju Isusova namjesnika na zem- 
lji, Sv. oca papu. 

Kardinal Ferretti je za vrijeme svečane svete mise na- 
glasio u svom govoru da su poruke Fatimske Gospe pot- 

puno u skladu s duhom i odlukama Drugog vatikanskog sa- 
bora. On posebno naglašava ove dvije: 1. da Bog ima pra- 
vo na javno štovanje i 2. da svjetovnjaci trebaju preuzeti 
važnu ulogu u životu Crkve: »da svjedočanstvom svoga ži- 
vota , žarom vjere, nade i ljubavi« postanu kvasac koji će 
obnoviti svijet u duhu Kristovu u društvenom, narodnom i 
međunarodnom području. Kardinal je završio svoj govor 
ovim pobožnim zazivom: »Marijo, kraljice neba i zemlje, 
mi te^ tvoja ponizna djeca zazivamo i nećemo te prestati 
zazivati jutrom i uvečer, kad se spušta noć, ponavljajući po 
tisuću puta anđeoski pozdrav: Zdravo Marijo! Nećemo te 
prestati zazivati sve dok ne uzmognemo nakon ovog puta 
po zemlji pod tvojom zaštitom konačno i zauvijek uprijeti 
svoje, tada već umrle oči, u tvoje divno lice«. 

Nakon svete mise kardinal je podijelio blagoslov sa 
presvetim velikom skupu bolesnika blagoslivajući posebno 
svakog pojedinog. Svaki bolesnik je sa sooom nosio sve 
dokumente o svojoj bolesti. Nadzor nad ovim dokumenti- 
ma vršio je i ove godine dr Josa Maria Periera Gens koji 
tu službu vrši već od 1926. S njim su još bili dr Miguel Ba- 
rata, dr Luis Viegas i dr Nasimento Costa. Bolesnike su 
dvorile uz redovne bolničarke i časne sestre dominikanke, 
franjevke i milosrdnice koje stanuju u Fatimi. 

* * * 

Fatimska Gospa je i ove godine doživjela iz usta Sv. 
oca pape jedno novo priznanje. On je pri otvaranju svi- 
banjske pobožnosti pred slikom Pompe jske Gospe rekao: 
»Pobožnost kršćanskog naroda iskorišćuje ljepotu prirode 
da počasti ljepotu Gospe. Cašćenje Majke Božje odijeva se 
pjesničkim ruhom i pučkim se načinom šire pobožnosti po 
njezinim svetištima: jučer u Censtohovi, danas a Pompeji- 
ma, sutra u Fatimi. Ne trebamo se čuditi ovom procvatu 
Marijanske pobožnosti, jer znamo da ono ima svoje kori- 
jenje u istinama vjere. Naprotiv, ovo pobožno štovanje tre- 
bamo iskoristiti za duhovnu i moralnu obnovu«. 

POBOŽNOSTI U ČAST FATIMSKE GOSPE 


Pobožnosti u čast Fatimske Gospe jesu zapravo sred- 
stva kojima se želi postići ono zbog čega je ona došla na 
ovu zemlju. A ovo su ciljevi njezinog dolaska: 

1. Da se dade zadovoljština Bogu zbog uvrede koje su mu 
već nanesene i koje se još uvijek nanose. Po djelima za- 
dovoljštine ublažit će se pravedna srdžba Božja zbog 
koje dolaze na zemlju mnoge nesreće a posebno ratovi. 

2. Da navijesti svijetu svršetak prvog svjetskog rata i da 
mu donose mir kako je to od nje molio papa Benedikt 
XV. U tu svrhu ona poziva na molitvenu akciju. 

3. Da pruži zaštitu Portugalu, jer je na to obvezana časnim 
ugovorom. Njezina zaštita Portugalu treba da bude po- 
ticaj i drugim državama da joj se posvete. Posebno že- 
li da joj Sv. otac papa u zajednici sa svim biskupima po- 
sveti Rusiju. 

4. Da pruža pomoć Crkvi učvršćujući »Pećinu« na kojoj 
je sagrađena Isusova Crkva, a to je Sv. otac papa. 

5. Da nastavi Isusovo djelo oko spašavanja duša i to: 

a) zaštićujući ih od pakla, 

b) olakšavajući im muke u čistilištu, 

c) jačajući ih u borbi s tijelom i svijetom. 

6. Ovim Gospinim ciljevima, i sa željom da se ostvare, Isus 
je želio da se u svijetu raširi štovanje bezgrešnog Srca 
Marijina, njegove presvete Majke, slično kao što se širi 
pobožnost u čast njegovog presvetog Srca. 

Imajući ove misli na pameti, razumjet ćemo duh i mo- 
litve onih posebnih pobožnosti kojima vjernici žele iskaza- 
ti čast Fatimskoj Gospi. 


11 Fatima 

POBOŽNOST U ČAST VELIČANSTVA BOŽJEGA s na- 
kanom davanja zadovoljštine sastoji se iz molitava kojima 
se služio Anđeo Portugala i naklona do zemlje kako ga je 
on činio. Evo molitava koje je Anđeo Portugala govorio: 

1. Poklonstvena molitva 

Moj Bože^ ja vjerujem u te, klanjam ti se, ufam se u 
te i ljubim te! 

Molim te da oprostiš onima koji ne vjeruju u tebe, 
koji ti se ne klanjaju, koji se ne ufaju u tebe i loji te ne 
ljube! 

2. Molitva u čast Presv . Trojstva 

Presveto Trojstvo, Oče, Sine i Duše Sveti, ponizno te 
molim i daru j em ti predragocjeno tijelo, krv, dušu i bo- 
žanstvo Isusa Krista, koji je prisutan u svim svetohraniš- 
tima širom svijeta, kao naknadu za sve uvrede, svetogrđa 
i nemarnosti kojima te vrijeđaju ljudi. Po neizmjernim za- 
slugama njegova presvetog Srca i bezgrešnog Srca Mariji- 
na molim te: obrati jadne grešnike! 

POBOŽNOST BEZGREŠNOM SRCU MARIJINOM 

Pobožnosti u čast bezgrešnog Srca Marijina predstav- 
ljaju donekle nešto novo u Crkvi i po svom obliku i po 
svom značenju. Oblik je nov u tom što se obred posvete 
bezgrešnom Srcu Marijinu mijenja prema prilikama u koji- 
ma se ta posveta obavlja. Ovoj posveti daje se javni, a če- 
sto puta i državni karakter, i u tome je važnost njezinog 
značenja. 

Pobožnošću u čast bezgrešnog Srca Marijina polazi se 
u susret sadašnjem pokretu u Crkvi za duhovnom obno- 
vom u odnosu na suvremene prilike u svijetu i u nastoja- 
nju Crkve da se ostvari jedinstvo svih onih koji vjeruju u 

Isusa Krista ali nisu u duhovnoj zajednici s njegovim na- 
mjesnikom na zemlji. 

Pobožnost prema Bezgrešnom Srcu Marijinu sačinjava: 

1. posveta, 

2. pet prvih subota, 

3. Gospina krunica, 

4. davanje zadovoljštine.- 

1. Posvete bezgrešnom Srcu Marijinu 

Među pobožnostima u čast bezgrešnog Srca Marijina 
na prvom mjestu dolazi posveta Rusije. Još ne postoji po- 
sebna molitva u tu svrhu. U molitvi koju je sastavio Pijo 
XII 1942. za posvetu svijeta Rusija je samo uključena i to 
indirektno. Mnogi biskupi prisutni na crkvenom saboru u 
Vatikanu zamolili su papu Pavla VI da obavi posvetu Ru- 
sije prema željama Fatimske Gospe. 

Premda Fatimska Gospa nije izričito spomenula da se 
njezinom bezgrešnom Srcu posvećuju pojedine države ipak 
je Portugal smatrao za nužno i korisno da to obavi.’ Prvu 
posvetu Portugala obavili su crkveni predstavnici sa naro- 
dom 13. V 1931. godine. Ona je ponovljena 1956. nakon 25 
godina. Godine 1959. ponovo je obavljena posveta Portuga- 
la ali ovaj puta uz službeno učešće najviših predstavnika 
državne vlasti. 

Očita zaštita koju je Portugalu iskazala Fatimska Gos- 
pa potakla je i druge države da obave posvetu svojih ze- 
malja bezgrešnom Srcu Marijinu. Te posvete su obavljene 
većinom 1954. kada se slavila 100-godišnjica proglašenja 
dogme Bezgrešnog Začeća. Te godine obavljene su posvete 
u Kanadi, Belgiji, Libanonu, u Španjolskoj, Njemačkoj i u 
Kolumbiji. U Španjolskoj i u Kolumbiji posvetu su oba- 
vili šefovi tih država i cijeli je obred poprimio državni zna- 
čaj. Zatim su slijedile posvete u Hondurasu, u Togu, u 
Ujedinjenim Državama Sjeverne Amerike. Posvetu Jugo- 

slavije obavili su naši biskupi godine 1964. prigodom crkve- 
nog sabora u Rimu. 

Posvetu mogu obaviti i pojedine biskupije, i župe, i 
obitelji, a mogu je objaviti i pojedinci svaki za sebe. Obred 
posvete nije definitivno ustaljen od crkvenih vlasti i postoji 
mogućnost slobodnog izbora posvetnih molitava koje se 
nalaze u molitvenicima. 

2. Pobožnost prvih pet subota 

Dne 13. srpnja 1917. u toku svoga trećeg ukazivanja 
govoreći o drugom svjetskom ratu koji će doći rekla je: 
»Da bih ga spriječila, doći ću i zamoliti da se obavi posve- 
ta Rusije mome bezgrešnom Srcu i da se ide na pričest 
prvim subotama u svrhu nadoknade«. Taj najavljeni po- 
novni dolazak zbio se 10. prosinca 1925. godine kada je Lu- 
ci ja bila kao kandidatica u Pontevedra u Španjolskoj. Ta- 
da je Gospa ustanovila da se pobožnost obavlja kroz pet 
prvih subota u mjesecu. Crkvena vlast u Leiriji odobrila 
je tu pobožnost 13. IX 1939. godine. 

Pobožnost prvih pet subota sastoji se: 

a) da se obavi ispovijed i sv. pričest, 

b) da se toga dana izmoli jedan dio Gospine krunice (ra- 
dosni, žalosni, slavni), 

c) da se razmišlja barem četvrt sata o otajstvima sv. kru- 
nice, 

d) da se sve ovo obavi s nakanom da se dadne zadovoljšti- 
na bezgrešnom Srcu Marijinu. 

Fatimska Gospa je obećala da će svima onima koji oba- 
ve ovu pobožnost biti na pomoći u času smrti sa svim mi- 
lostima koje su potrebne za spasenje. 

Pobožnost prvih pet subota može se ponoviti više puta 
u toku života. 

3. Gospina krunica 

Fatimska Gospa je 13. VII 1917. izrazila želju da se pri 
molenju krunice iza svakog otajstva doda ovaj zaziv: »Moj 
Isuse^ oprosti nam naše grijehe, očuvaj nas od ognja pa- 
klenog, privedi u raj sve duše, a osobito one kojima je naj- 
potrebnije tvoje milosrđe«. 



FRA PAŠKAL VEŠARA U RAZGOVORU S PORTUGALSKIM KNJIŽEV- 
NIKOM GUEDES DE AMORIM PRED GOSPINIM SVETIŠTEM 
U FATIMI G. 1958. 

Ovo je jedina novost pri moljenju krunice. 

Ovim zazivom Fatimska Gospa je željela dozivati u pa- 
met vjernicima osnovne ciljeve svoga dolaska u Fatimu, 
a to su: borba protiv grijeha, jer on vodi u pakao; želja 
da se pomogne dušama, osobito u času kada im je to naj- 
potrebnije, da dođu u raj. 

Fatimska Gospa je pri svakom dolasku opominjala svo- 
je odabranike — a prema tome i sve vjernike — da svakog 
dana mole njezinu krunicu to jest po jedan dio: ponedjelj- 
kom radosni, utorkom žalosni, srijedom slavni, četvrtkom 
radosni, petkom žalosni, subotom slavni, nedjeljom slavni. 

Očita je njezina želja da moljenje sv. krunice bude po- 
praćeno mislima i čuvstvima. 

4. Davanje zadovoljštine 

Pored molitve usmene i misaone Fatimska Gospa oče- 
kuje od onih koji su shvatili smisao njezinog dolaska u Fa- 
timu da sudjeluju u velikom djelu davanja zadovoljštine 
Bogu koji je uvrijeđen i koga se još uvijek vrijeđa. Ona 
ih poziva na žrtve. 

Već je njezin Anđeo Portugala govorio: »Prinosite Sve- 
višnjem neprekidno molitve i žrtve!«. 

»Žrtvujte se u svemu što vam bude moguće i prikazu j- 
te te žrtve s nakanom da dadete zadovoljštinu za grijehe s 
kojima je Bog vrijeđan i kao molbu za obraćenje grešni- 
ka!«. 

»Naročito primajte i podnosite one žrtve koje će vam 
Gospodin poslati!«. 

Fatimska Gospa je u toku svojih ukazivanja nastavila 
utvrđivati svoje odabranike u tom duhu. Ona im je govo- 
rila: 

»Žrtvujte se za grešnike i recite često, a naročito kada 
učinite kakvu žrtvu: Isuse, neka ovo bude tebi za ljubav i 
za obraćenje grešnika i kao nadoknada za uvrede nanesene 
bezgrešnom Srcu Marijinu!« 

Ovaj divni savjet ona im je uputila 13. srpnja 1917. Po 
tom savjetu svaka naša žrtva poprima neprocjenjivu vri- 
jednost a koja može biti primijenjena u korist drugih. 

U nedjelju 19. kolovoza 1917. ona im je rekla: 

»Molite, molite mnogo i činite žrtve za grešnike koji 
odlaze u pakao t jer nema nikoga da se žrtvuje i da se moli 
za njih!«. 

Ovdje treba primijetiti da se poziv Gospin ne odnosi 
na one grešnike koji su već u paklu, nego na one »koji od- 
laze«, tj koji se nalaze na putu da dođu u pakao. Gospa 
je »Utočište grešnika« dok su oni još živi i dok mogu pos- 
tići oproštenje. Ona ne može biti »Utočište grešnika« koji 
su već osuđeni, jer oni nisu više u stanju da se koriste 
njezinom zaštitom. 

Dne 13. rujna 1917. pri svom petom ukazivanju Fatim- 
ska Gospa izjavljuje svojim odabranicima koji su poslušali 
njezin poziv da je Bog zadovoljan s njihovim žrtvama. 


Pisac ove knjige izjavljuje da Gospina ukazivanja u Fatimi i one ču- 
desne pojave koje su u vezi s njima podvrgava službenom tumačenju 
crkvenih vlasti. 

Paškal Vešara 

franjevac 

